
— KOPIRAJTO REZERVITA — 


ШІП 


ANTAŬPAROLO 


La aŭtoro de la verko, Antal Hekler, naskiĝis en 1882, em 
Budapest, Li estis en München disĉiplo de Furtwängler kaj 
okupiĝis unuavice pri la klasika arto, sed poste kiel profesoro 
de arthistorio en la Budapesta universitato li transiris ankaŭ al 
la historio de la nova arto. Liaj verkoj aperis en la hungara 
kaj germana lingvoj. La ĉefaj (kun esperantigita titolo) estas: 
Romaj virinaj vestostatuoj (München, 1909); Greka kaj roma 
poriretskulpto (Stuttgart, 1912, Budapest 1913; aperis ankaŭ 
angle kaj france). La problemoj de la skulptista stilo (Budapest, 
1015); La arto de Pheidias (Bp. 1022; Stuttgart, 1924) ; 
Michelangelo (Budapest, 1926). 

Per tiu ĉi lia verko, kies unua volumo ĝis la Renesanco 
kaj la dua ekde la Renesanco ĝis niaj tagoj pritraktas la his- 
torion de la Belaj Artoj, AELA komencas serion de libroj 
priartaj. 

La verko pritraktas la arton eŭropan, kaj tiujn malnov- 
epokajn artojn, kiuj estas ĝiaj rektliniaj antaŭuloj. Mankas em 
ĝi pritrakto de la orienta (hinda, ĉina, japana) arto, de la 
primitiva afrika arto, de la praamerika arto, de la prahoma arto 
ktp. Pri tiuj do necesos apartaj eldonaĵoj. 

Al la aŭtoro AELA esprimas koran dankon pro la afabla 
permeso de traduko kaj eldono. 


L. M. 


Egipto 


La fundamentadon de l' eŭropa arto ni dankas al Egipto, 
kie la unuaj postsignoj de l' arta agado rekondukas ĝis la 5-a 
miljaro a. K. Kontraŭe alla greka arto, kiu ekiris el la homkorpo 
destinita por movo, la arton de Egipto karakterizas arkitektura ligi- 
teco, La greka statuo estas mov-riĉa kiella vivo mem, la egipta 
statuo estas neŝanĝebla kvazaŭ kolosa konstruaĵo. La egiptanojn 
la severe religia pensado igis timemaj kaj deteniĝemaj de ĉiu 
novismo: ĉi tiu spirita ligiteco ankaŭ baris la vojon al la libera 
art-evoluo, Tial persistis la egipta arto dum miljaroj ĉe la foje 
akceptitaj tipoj. 

La historio de la egipta arto ampleksas la tempon de ŝi 
dinastioj kaj oni povas ĝin dividi en kvar grandajn epokojn: 
epoko de l’ imperio malnova (ê. 3000—2500 a. K.), meza (ê. 
2100— 10600 a. К.) nova (ê. 1600—1000 a. К.) kaj epoko 
malfrua, aŭ (laŭ la ĉefurbo Sais) saisa (ê. т000—332 a. K.). 


Arkitekturo. 

La egipta arkitekturo servis unuavicela kulton de mortintoj 

kaj la kulton religian. Ĝiaj plej grandiozaj kaj karakterizaj post- 
restaĵoj estas пе la faraonaj palacoj, sed la temploj kaj tombmo- 
numentoj. La plej potencaj kaj konataj ekzemploj de ĉi lastaj 
estas la piramidoj kun siaj konsternaj mezuroj (piramidoj de 
faraonoj Keops, Kefren kaj Mikerinos), en kiuj la ideo de l 
tombmonteto (tumulo) ricevis monumentan formon. La interno 
de Г piramidoj entenis nur la tombkamerojn. Por la oferaj 

kaj religiaj ceremonioj de l' mortintkulto servis temploj kon- 
struitaj proksime al la piramidoj. En ĉi tiuj temploj tra pil- 
astraj aŭ kolonaj portikoj venis la eniranto al la efektiva scenejo 
de l' solena ceremonio: al vasta korto kronita ĉirkaŭe per statuoj. 
En la regule aranĝitaj, inter-apertiĝantaj ejoj regis la spirito de 
serioza simplo. Ekstere la templojn zonis fortikajmaniere sen- 
strukturaj, glataj muroj. Tiom pli surprizis la observanton 
interne la multo de l' plafon-tenantaj apogiloj. Komence ili 
aplikis nur pezemajn, kvarangulajn pilastrojn. Sed ekde la 5. 
dinastio ties lokon okupis kolonoj plant-imitaj (palmo, papiruso, 
lotuso), kies real-impreson ili pliigis per vigla kolorigo. La ĉar- 
mantan naturbildon kompletigis la plafono ornamita per sur- 
pentritaj steloj aŭ birdoj flugantaj. La bildo tiel alsorĉita өш 
ŝtono kaj koloroj, signifis la Universon. 

La egiptaj plant-imitaj kolonoj havas, kontraŭ la grekaj, 
tiun miskvaliton, ke ili, fidele konformiĝante al la naturmodela, 
ne manifestas sian arkitekturan destinon, la fortostreĉon de l' 
ŝarĝo-teno. 

Plej grandiozaj ekzemploj de temploj konstruitaj por dioj 
postrestis el la epoko de l' nova imperio (18— 19. dinastioj;: 
Luksor kaj Karnak). Ilia interna strukturo imitas tiujn de Г 
mortintkultaj temploj. Alterna vico de kolon-kronitaj senkovraj 
kortoj kaj kovritaj portikoj kondukis al la malvasta, malforte 
lumigita sanktejo, kien povis enpaŝi nur pastroj. La amaso 
sopiranta la proksimecon de la dio kolektiĝis en la kortoj. En 
la templo de Karnak (1. bildo), al la sanktejo kondukis bazilik- 
sisteme konstruita granda portiko, kiu ricevis sian lumigon tra 
la fenestroj de la plialtigita meznavo. En la arta impreso la 
ĉefrolon havis la granda nombro, kvazaŭ arbaro de kolonoj, 
viciĝantaj en disciplina ordo. La pli forta lumigo de Г ĉefnavo 
servis ankaŭ por pliintensigi la akso-akcenton de l' templo. Al 
la templa enirpordo, ornamita per turoj, kondukis larĝa vojo 
(dromo), borderita per sfinks- kaj virkapro-statuoj. Por kom- 
preni tiun senkomparan pligrandigon de l' mezuroj kaj propor- 
cioj, kiun ni vidas en la egipta arkitekturo, ni devas pripensi, 
ke en la senlimo de l dezerto la efektvaloriĝo de l” artkreaĵoj 
havis solan vojon: la kolosecon. Kaj la egiptaj artistoj, kun 
ĝusta instinkto, elektis tiun ĉi vojon. 


Porc 


1. bildo. 


LA TEMPLO DE KARNAK : PORTIKO. Rekonstruo. 
Priskribon vd. p. 8. 


2. bildo. 


STATUGIGANTOJ SUR LA FRONTO DE L'ROKTEMPLO EN ABU SIM. 
Priskr. vd. p. 9. 


8 bildo. 


LA DIORIT-STATUO DE KEFREN, Kairo. Priskr. Vd. 


4. bildo. 


KOLORA KALKŜTONSTATUO DE RANOFER, Kairo. Vd. p. 9. 


Skulptarto. 

La koloseco de Г Naturo kaj de l' kadre servanta arkitek- 
turo kompreneble devigis ankaŭ la skulptistojn por pligrandigo 
de mezuroj. La plej konataj kaj plej evidentaj atestaĵoj de ĉi 
tiu klopodo estas la sfinkso de Gizeh, konkuranta kun la pira- 
midoj, la roktemplo еп Abu-sim, (2. bildo) kaj la statu-gig- 
antoj ornamantaj la enirejon de la morto-templo de III. Ame- 
nemhet (t. n. Memnon-kolosoj). La statuoj kvazaŭ kreskas en 
konstruaĵojn, Tial en ilia formado regas ne la realeco, sed la 
arkitektura ideo, La figuroj rigidas alten kvazaŭ mur-masoj, 
estas konturitaj de grandaj ebenoj; ni sentas ilin por eterne 
neŝanĝeblaj. Mankas el ili ĉia aludo pri la moviĝemo de l' hom- 
korpo. La apliko de formoj konturitaj nur de grandaj ebenoj 
ebligis por la egiptaj skulptistoj ankaŭ la uzon de ŝtonmaterialoj 
plej duraj, malfacile cedantaj al ĉizilbatoj (granito, diorito, ba- 
zalto, porfiro). Sed krom ili ankaŭ la skulptarto de farbita ligno, 
kalkŝtono kaj metalo estis tre ŝatata. En la prezento de l' homaj 
kaj bestaj figuroj, la egiptaj skulptistoj obstine persistis dum 
jarmiloj ĉe certaj fiksitaj tipoj. La fermita blok-simileco kaj 
streĉita, rigida korpteniĝo de l' starantaj, sidantaj Ка) kruc- 
gambe kaŭrantaj (skribistaj) statuoj restis ĝisfine la sama. 

La egipta ŝtonskulptado, strebanta por amas-efekto, formis 
la starantan figuron kun rigida korpteniĝo, kun brakoj gluiĝin- 
{ај al la trunko (4. bildo). La viroj staras kun antaŭenŝovita 
dekstra piedo, kun streĉe dismetitaj gamboj. Krom la rigida 
fronta staro estas karakterize, ke la egiptanoj celis nur la ĝene- 
ralan impreson, sed tute mankas ĉe ili la kompreno pri l' korp- 
strukturo kaj la akcentado de la mov-aludaj artikoj. La korpon 
de l' viroj kovras mallonga antaŭtuko, tiun de l' virinoj longa 
vesto. Precipe la statuoj ĉizitaj el dura ŝtono surprizas nin per 
sia ceremonia rigoro. Jen ekzemple la statuo de Kefren (3. 
bildo), faraono de l' kvara dinastio. La reganto Кип rigida 
soleneco sidas sur sia trono leonpieda. En lia korp-teno kaj sur 
la dik-osta vizaĝo speguliĝas nealproksimigebla majesto kaj 
forto. La artisto levis tie ĉi la homfiguron per konscia stilizo 
en la altojn de l' arkitektura eterneco. Ĉi tiu statuo estas vere 
unu el la plej grandiozaj ekzemploj de l’ arkitektura skulpto. 

Male, la statuoj el kalkŝtono kaj ligno estas surprize viglaj 

laŭ korpteniĝo kaj vizaĝesprimo. Tia estas ekzemple la t. n. 
Vilaĝestro (5. bildo); ligno-statuo pri labor-inspektoro Ka-aper 
el la tempo de l' 5. dinastio. Energion, memfidon kaj saĝon 
spegulas la bonege observitaj individuaj trajtoj kaj la tuta sin- 
teno. Nin frapas la freŝa viveco kaj senpera vivovarmo de Г 
statuo: unu el la plej elstaraj kreaĵoj de l' egipta portret- 
skulpto. 

La portret-maniera fideleco de trajtoj eĉ pliiĝas dum la 
tempo de l' meza imperio. Sub la vizaĝoj traplugitaj de sulkoj 
ni sentas jam ankaŭ la oststrukturon. La granitportreto de 
Sesostris (6. bildo), faraono de l' 1». dinastio, estas grandioza 
karakterportreto, figurita kun frapanta realeco. 

Ĉi tio estis tiu historie gravega epoko, kiam Egipto, ĉirkaŭ 
1600. a. K., post la elpelo de l’ hiksosoj (pa$tist-popolo inva- 
dinta Egipton) iĝis por kelkaj centjaroj mondpotenco, tirante 
ĉiujn popolojn de Malgranda Azio, Sirio kaj Palestino en sian 
intereso-sferon. La komunikiĝo kun fremdaj popoloj ne ŝanĝis 
la fundamentan karakteron de l' egipta kulturo, sed plivastigis! 
ĝian horizonton. La artistoj, anstataŭ serenaj pacaj vivo-bildoj, 
okupiĝas pri dramaj batalscenoj. Sur la faraona trono sidas 
eminentaj individuoj, el kiuj la plej grandioza estas la granda 
religioreformanto, Amenofis IV., kreanta en sia nove konstruita 
ĉefurbo El-Amarna la kulton de l’ Sundio (Aton). La spirito 
de veroserĉo fekundigis ankaŭ la arton de l’ Amenofis-a epoko. 
En ĉi tiu klopodo radikas tiu konsterna realeco, per Kiu la 
artistoj eternigis la malsanete velkeman staturon kaj nervoze 
lacan, ekstaze transspiritiĝintan mienon de l' faraono kaj de liaj 
familianoj. La solena ceremonieco ŝanĝiĝas en senperan varman 
vivrealon. La skulptarto prezentas surprizan vidon pri la familia 
vivo de Г faraono. Ni vidas lin en la rondo de liaj edzino Ка) 
infanoj, kiam li manĝas aŭ kun ili ludas senĝene. La neal- 
proksimigebla faraono, kiu vivis en diaj altaĵoj, jen iĝis homo. 
La realeco, senpereco kaj la antaŭe nekonala sent-enhavo donas 
la specialan karakteron al la arto de la epoko de Amenofis IV. 
La pli altaj spiritaj pretendoj kaj pliintensiĝinta nervo-vivo de 
ĉi liu epoko estas klare senteblaj ankaŭ sur la trajtoj de l' virin- 
portretoj. Por ekzemplo ni montras la portreton de reĝino Nof- 
retete (7. bildo), edzino de Amenofis IV. La statuo pretiĝis en 

la laborejo de Tutmosis. plej eminenia el la skulptistoj de l' 
kortego еп El-Amarna. La malsane rompiĝeman korpon kaj la 
klinitan, sveltan kolon kronas nervoze viva, kvazaŭ transspirit- 
iĝinta vizaĝo (6. 1375 a. K.). 

La egipta portretarto, kiu akcentis ĉiam la internan, struk- 
turan laŭregulecon de l' kapo, konservis tiun sian karakteron 
eĉ dum la tempo de l' greka influo (2. kaj 3. centjaroj a. K.). 
Tion klare atestas verda, bazalta kapo, nun troviĝanta en la 
Berlina Muzeo: la t. n. Granda Verda Kapo (8. bildo). En ĉi 
tiu eternvalora ĉefverko de l' egipta arto, statuo severe fermita 
kaj ekvilibrita laŭ formo' kaj esprimo, la tradici-radika struk- 
tura ligiteco pariĝas kun admirindaj anatomiaj konoj. La artisto 
kun majstrega mano resumis la strukturan esencon de la indivi- 
dua vizaĝo: sub la ondanta haŭtsurfaco ni elsentas la muskolojn, 
kiuj kun kompreniga forto gluiĝas al la ostostrukturo de l’ kapo. 

Kiel en la ronda skulpto, same ankaŭ en la relief-arto, la 
egiptanoj estis la unuaj pioniroj. La egipta reliefo, servanta por 
murornamo kaj ĉiam plata, figuras la homan korpon tiel, ke 
ties diversprofilajn partojn, sternitajn en ebeno, ĝi ĉirkaŭfermas 
per unueca konturlinio. Ne konforme al la natura impreso, 
la korpo kaj la gamboj prezentiĝas en flankrigardo kaj la supra 
korpo en frontrigardo. Ша figuradmaniero do ignoras la ma- 
turan aspekton, kaj en la sama ebeno montras ĉion, kio apar- 
tenas al la koncepto de l' homa korpo. (Reliefo de Heŝire, en 
Kairo, б. 2800 a, K.: 9. bildo). La reliefoj kovrantaj la murojn 
de la malnov-imperiaj tombkameroj prezentas al ni, krom ofer- 
scenoj, ĉiujn laborsferojn de l' homa vivo en riĉa varieco (ter- 
kulturo, bestbredado, ŝipkonstruado, ktp.). Ni ricevas kvazaŭ 
ilustritan biblion pri l iama vivo egipta. Cio, pri kio la mortinto 
iam plezuris, tie paradas, skulptita en ŝtonon, kolorigita, sur la 
muroj de lia tombkamero, por partopreni kun li en la Eterno, 
La artan prezentmanieron karakterizas epika detaleco kaj sobra 
objektiveco, ofte pariĝantaj kun varma vivrealo kaj freŝa natur- 
observo, La unuan himnon de la homa laboro ni dankas al la 
egipla relief-arto (то. bildo). Estas karakterize por la egipta 
spirito ekstreme tradicia kaj fremda al ĉiu novigemo, ke de ĉi 
tiu praa maniero de relief-arto ili ne deflankiĝis eĉ dum la 
tempo de l' greka influo. 

Pentrarto. 
La reliefo draste kolorigita kaj la pentraĵo ne havanta 


perspektivan mallongigon kaj profundon, en Egipto ne disiĝis 
akre unu de l' alia (ті. bildo). Tio komprenigas la plenan 
paralelecon de ilia historio kaj enhavo. Kontraŭe al la vaste 
ŝvelanta, reala viv-eposo sur la pentraĵoj de Г malnov-imperiaj 
tombkameroj, la pentr-arto de l' nova imperio spegulis, kun la 
impeta, facila nobleco de P linio-gvido, la saman spiritan 
transformiĝon konforman al la matura kulturo, kiun ni vidis 
en la evoluo de l sklupt-arto. 

Babilono kaj Asirio 


Male al Egipto, kie la arta agado radikis en vastaj popol- 
tavoloj, ĉe la popoloj alternintaj en la valoj de l Tigro kaj 
Eŭfrato la arto estis ekskluzive por la servo de l' regantoj. Sekve 
de tio, ĝia temo-sfero estis limita al la kortega kaj religia vivo. 
La ceremonia rigideco de l' religia kaj reĝa despotismo difinas 
la spiritan enhavon de l’ artkreaĵoj. 

Kiel arkitekturan materialon, la babilonanoj kaj asiroj, 
manke de ŝtono, uzis brikojn, kaj ilian surfacon ili kovris per 
reliefaj fajencoj. La plej karakterizaj postrestaĵoj de l' babilona 
kaj asira arto estas la grandegaj ŝtupitaj turoj, konstruitaj naj- 
bare al la temploj (Babela Turo) (de kies supro la pastroj ob- 
servis la iradon de l’ steloj) kaj la riĉe ekipitaj, vastegaj reĝo- 
palacoj. Pri la arkitekturo de l’ flortempo de l’ babilona arto 
ni havas provizore malmultajn konojn, sed ni ricevis per fosadoj 
plenan bildon pri la palaco de Nabukadnezar П. (604—561 a. 
K.). La palaco vastiĝis en tutan urbon, estis zonita de muroj. La 
murojn, membritajn de tursimilaj elstaraĵoj, kovris koloraj 
fajenc-reliefoj de drakoj kaj leonoj. 

La plej valoraj memoraĵoj de l' asira palac-konstruo 
postrestis al ni el la unua duono de l' I. jarcento a. K. (Ĥorsa- 
sabad kaj Kujunĝik). Tie ĉirkaŭ vastaj kvarangulaj kortoj vici- 
ĝas netravidebla multo de loĝoĉambroj. La ĉefakcenton al la 
ekstera bildo de l’ konstruaĵo donis la pordegoj ornamitaj du- 
flanke per reliefoj. Kolonojn, tiel karakterizajn por la egipta ar- 
kitekturo, la babilona asira arkitekturo ne havis. 

Unu el la plej valoraj fruaj postrestaĵoj de l' babilona re- 

liefarto estas la triumfa steleo de Naramŝin (reĝo de Akkad; 6. 
2h70-24ho a. K.). La fonon, rokar-arbaran montdeklivon, 
invadas egalmaniere marŝantaj, atakantaj soldatoj. Supre, ĉe l' 
piedo de l' montpinto, staras la reĝo, alte superante laŭ staturo 
la ceterajn militistojn. Lia korpteniĝo elradias forton kaj tri- 
umfan memfidon. Antaŭ li la lastaj restaĵoj de l' malamika 
armeo: unu falas trafite de sago, la alia petegas indulgon 
kun kunmetitaj manoj; sub la piedoj de l' reĝo la montdeklivon 
kovras kadavroj malsuprenruliĝantaj (12. bildo). 

Tiu drama viveco kaj moyriĉo, kiun ni vidis sur la steleo 
de Naramŝin, ŝanĝiĝas en la posta babilona skulpto en streĉitan, 
ceremonian, solenan rigidecon. Tion pruvas la sidaj kaj staraj 
statuoj de reĝo Gudea (13. bildo) faritaj ĉirkaŭe en 2340 а. K., 
sur kiuj tamen, malgraŭ la bloksimila senmovo, ni sentas sub- 
prematan volforton kaj раѕіесоп. 

La orienta despota spirito sole en la bestfigurado ne ka- 
tenis la kreantan fantazion de l' artistoj. El ĉi tiu tejmo-sferoj 
postrestis al ni la plej frapantaj memoraĵoj de F babilona kaj 
asira skulpt-arto. En la Kujunĝika palaco de Asurbanipal (668 

626 a. K.), sur la reliefoj figurantaj leonĉasadon, la artisto 
elskulptis la aŭdacan salton kaj la mortvundan, konvulsian bara- 
ktadon de l' furioziĝintaj sovaĝbestoj kun egale certa observ- 
kapablo (14. bildo). 

En la skulpta ornamado de la asiraj reĝpalacoj, la gvidan 
rolon, krom la ĉaso-scenoj, havis la batalbildoj, sur kiuj la ar- 
tistoj raportas pri diversaj epizodoj de militiroj kun kronikista 
fidelo kaj detaleco. 

Ofte okupis la fantazion de l' artistoj ankaŭ la homkapaj 
flugilaj leonoj kaj flugilaj demonoj, havantaj gravan rolon en 
la asira mitologio. La arto de l mezopotamiaj popoloj, kvan- 
kam laŭ interna valoro ĝi ne povis konkuri kun la egipta, sent- 
igis tra malproksimaj teroj kaj centjaroj sian efikon fekund- 
igan, Kelkaj ĝiaj motivoj sorbiĝis eĉ en la dekoran arton de 1? 
mezepoko. 

Persio 


La persa arto estas la lasta branĉo de la arto de l' malnov- 
epokaj orientaj popoloj kaj ĝia flortempo jam koincidas kun 
la flugprovoj de l' arto greka. Ĝuste tial, en la persa arto ni 
povas malkovri ankaŭ signojn de greka influo. 

La plej gravaj postrestraĵoj de l' persa arkitekturo estas la 
reĝo-tomboj kaj reĝo-palacoj. La tomboj estas aŭ libere star- 
antaj domsimilaj tomb-turoj altantaj sur ŝtupara fundamento 
(en Pasargadai, tombo de l’ pli aĝa Kyros; 559—520 a. К.) 
aŭ tombkameroj tranĉitaj en rokon, kun palacosimila kolona 
fronto (rok-tombo de Xerzes; 521465a. K.). La funda elemen- 
to del' persepolaj reĝpalacoj estisla akcepto-ĉambro kvarangula, 
membrita per kolonvicoj, al kiu antaŭe kondukis senkovra ko- 
lonhalo kaj flanke kroĉiĝis pli malvastaj, tegmentitaj aŭ sen- 
tegmentaj aloj. Plej grandfama estis en la malnova epoko la 
centkolona ĉambrego de Dareios. La plej karakteriza ingredi- 
enco de l' persa arkitekturo estis la kolono, kies strukturo klare 
montras la memoron de tiuj tempoj, kiam la materialo de ıJ’ 
konstruarto estis precipe la ligno. La sveltan kolon-fuston, le- 
viĝantan sur florkalik-simila bazo, kronas kapitelo konsistanta 
el du eksteren turniĝintaj bestotrunkoj (unukorna leono aŭ taŭ- 
ro). Poste, kiam, verŝajne sub la influo de egiptaj modeloj, oni 
levis bazilikmaniere la mezan navon de l' akceptoĉambro, ne- 
cesis pliigi la altecon de l' kolonoj per intermetitaj partoj (vo- 
lutoj, kalikoj) lokitaj sub la kapitelo. Ĉi tiuj riĉiĝoj sendube 
difektis la strukturan unuecon de l' kolonoj. 

Ankaŭ la persa skulpt-arlo estis ekskluzive por la servo de 

l' reĝoj. Preskaŭ sola ĝia temo estis la agado de l’ reĝo, kaj lia 
batalo kontraŭ monstroj simbolantaj la Malbonon. La bildotip- 
oj plejparte estas rekondukeblaj al babilonaj-asiraj modeloj. 
Sed, kontraŭe al ĉi lastaj, la persoj serĉis ne tiom la laŭrealecon, 
kiom la dekoran efekton. Brilaj ekzemploj de ĉi tiu arta stila 
estas la reliefoj sur la persepola palaco de Dareios, figurantaj! 
bestluktojn (15 bildo). 

Kompreneble ankaŭ la ofta komunikiĝo kun la grekoj ne 
povis resti sen influo al la persa arto. Ne nur arkitekturajn 
membrojn ili transprenis (jona trabaro, dentvico), sed ankaŭ en 
la pli libera aranĝo de l' vestfaldoj ili sekvis la uzon de la jona 
skulpt-arto. Ĉi tiu nerezistebla konkerkapablo de l’ grekaj kreo- 
fortoj artaj eslas kvazaŭ simbola esprimo de tiuj venkoj, per 
kiuj la grekoj, barante la vojon al la persa mondimperio, savis 
Eŭropon de la danĝero de l’ invadema azia spirito. 

5. bildo. 


LA t. n. VILAĜESTRO, lignostatuo de labor-inspektoro Ka-aper, 
Kairo. Priskr. vd. p. 10. 


6. bildo. 


GRANITPORTRETO DE SESOSTRIS ПІ (?), Kairo. 12. dinastio. 
Priskr. vd. p. 10. 


7. bildo. 


KOLORA KALKŜTONBUSTO DE REĜINO NOFRETETE, edzino de 
Amenofis IV., Berlina Muzeo. Priskr. vd. p. 10. 


8. bildo. 


BAZALTPORTRETO, LA Т. N. 
„GRANDA VERDA KAPO“, 
Berlina Muzeo. 

Priskr. vd. p. 11 


9. bildo. 

RELIEFO DE HEŠIRE. 
Kairo. 4. dinastio. 
Priskr. vd. p. 11. 


10. bildo. 


KALKŜTONRELIEFO el la tombkamero de  Nefer-Sesken-Ptah, 
6. dinastio. Mang.$topado de anseroj kaj gruoj. Priskr. vd. p. 11. 


11. bildo. 


ANSEROJ EL MEDUM. Stukajpentro. Priskr. vd. p. 12. 


12. bildo. 


LA TRIUMFA STELEO 

DE NARAMSIN, 

reĝo de Akkad, Louvre— 
Parizo. Kalkŝtono. 

Priskr. vd. p. 14. 


13. bildo. 

SIDSTATUO DE REĜO GUDEA, 
Louvre—Parizo. Diorito. 
Priskr. vd. p. 14. 


14. bildo. 


MORTANTA LEONO, el la palaco de Asurbanipal, British Museum. 
Priskr. vd. p. 14. 

15. bildo. 


DEFILADO DE GVARDIANOJ, emajla brikreliefo el la Susa-a palaco 
de Artaxerxes III. Louvre—Parizo. Priskr. vd. p. 16. 


Kreta-Mikena arto 


Antaŭ ol paroli pri la memoraĵoj de l' greka arto, ni de- 
vas mencii almenaŭ mallonge tiun artan kulturon, kiu floris en 
la 2. jarmilo a. К. sur la bordoj kaj insuloj de I Egea maro 
kaj kies elradianta centro estis la insulo Kreto, sidejo de l' mita 
reĝo Minos. Kia popolo kreis tiun ĉi kulturon, provizore ni ne 
scias, sed estas sendube, ke ĝi ne estas kunigebla kun la his- 
toria grekaro. La plej parolemaj postrestaĵoj de ĉi tiu kulturo 
estas la reĝaj palacoj ornamitaj per pompaj murpentraĵoj, ki- 
ujn oni elfosis sur Kreto (Knosos, Phaistos, Hagia Triada). Ili 
montras netrarigardeblan multon de ejoj viciĝantaj ĉirkaŭ vasta 
centra korto (la mita Labirinto). Al la supraj etaĝoj kondukis 
ŝtuparoj (16. bildo). La plafonon apogis dikaj kolonoj, pro- 
vizitaj supre per ŝvela kusenmembro (ekino). 

La arto de Kreto ĝisfine evitis la grandskalajn, monu- 
mentalajn taskojn, sed pruvas eksterordinare viglan naturobser- 
vadon. La vazojn ili popolumis per naĝantaj polipoj, konkoj, 
mar-steloj kaj marplantoj, disŝutitaj kun aŭdaca sensistemeco 
(17. bildo). Ĉi tiu aŭdaca naturalismo, konanta nek ligitecon, 
nek aranĝan principon, estas karakteriza pri la flortempo de Г 
Kreta arto. 

En la figurado de l' homo kaj besto, ĉi tiujn artistojn in- 
leresis ne tiom la strukturo de l korpo, kiom la movo, kiun ili 
povis reprodukti kvazaŭ kapte en flugo. La sovaĝkato embusk- 
anta pri fazano sur la murpentraĵo el Hagia Triada kaj la eb- 
urstatuetoj figurantaj junulojn saltantajn tra taŭro estas sur- 
prizaj pruvoj de ĉi liu tendenco. 

La platnaza, koketa profilo del virinoj, portantaj sonoril- 
Тароп kaj altan ĉapelon, kaj irantaj kun nekovritaj mamoj, 
tute malsamas al la klasika greka profilo. Tian virinon montras 
kolora fajencstatueto el Knosos (20. bildo). La virinfiguro, 
laŭ la atesto de l' serpento tenita iam en la mano, prezentas ver- 
ŝajne diinon parencan al Artemis, aŭ pastrinon. La kretaninoj 
kies implikita vestaro montras altan modkulturon, grave funkciis 
en la publika vivo kaj religiaj ritoj, eĉ ili praktikis ankaŭ la 
danĝeran sporton de l' taŭrolukto. 

Ĉi tiu floranta artkulturo, kiu, per komunikiĝo, donis flu- 
gilojn eĉ al la spasme gluiĝinta al la tradicioj egipta arto (pre- 
cipe en la tempo de Amenofis IV.), konkeris ankaŭ la aĥajajm 
princojn, nestantajn sur la bordoj de l' greka tero. Iliaj palac- 
oj (Tyrins, Mykene) laŭ sia fundament-aranĝo ja konservis la 
nordan domtipon (megaron: kvarangula ĉambro kun kolona 
antaühalo: kerno de l' posta greka templo), sed sian artan eki- 
pon ili dankis al Kretaj artistoj. En Mykene oni trovis ponard- 
ojn kun or- kaj arĝent-inkrusto (sovaĝkatoj ĉasantaj birdojn) 
kaj en Vaphio kalikojn, kies reliefoj figuras salte kornpuŝant- 
ajn aŭ en reto baraktantajn taŭrojn: ĉi tiuj verkoj devenis 
sendube el la laborejo de Kretaj majstroj. La 18. bildo mon- 
tras kapton de sovaĝaj taŭroj. Unu taŭro jam baraktas en la 
reto, la dua galope rifuĝas, la tria furioze faligas per sia korno 
la kaptilmetintan homon, Kun admirinda certeco estas kaptitaj 
la rapidaj, preterkuraj movoj. La struktura vero tiujn artist- 
ojn malpli interesis. La 10. bildo prezentas pacan best-idi- 
lion: paŝtiĝantajn bovojn. La kontrasto inter la drama movo 
kaj serena trankvilo memorigas pri la ŝildpriskribo de Homeros, 
kie same alternas pacaj kaj batalaj scenoj. 

Ankaŭ taŭrbatala fresko de l' palaco en Tyrins montras 
Kretan originon. 

La sola postrestaĵo de l' monumenta skulpto estas en 
Mykene la kolosa leonpordego, konstruita en la muro de l’ for- 
likaĵo. Sur ĝi la artisto trafe prezentis la katmanieran elastecon 
de l' du bestoj, sin apogantaj sur la bazo de l' meza kolono. 

La fieraj kaj batalemaj sinjoroj de tiuj kontinentaj forti- 
kaĵoj, puŝite de la alfluo de l' nordaj popoloj, konkeris ĉ. 
гдоо a. К. la insulon Kreto, detruis la reĝajn palacojn kaj 

premis la praloĝantojn orienten. La arto de Kreto ankoraŭ plu- 
vivis dum kelkaj centjaroj en la manoj de l' konkerintoj, sed 
poste pli kaj pli dekadencis. Pli plenan malkovron pri l' emo- 
logia kaj historia fono de Г Kreta kulturo ni povas esperi nur 
de la solvo de l' Kreta skribo, provizore enigma. 

La lasta ondo de l' popol-inundo, ekirinta denorde kun la 
ahajoj, estis la t. n. dora migrado, kiu, en la lastaj centjaroj 
de l' dua jarmilo a. K. definitive neniigis la Kretan kulturon. 
Tiu geometria arto, kiun la doroj kunportis, estas plej akre 
kontrasta al la naturentuziasmo de l kretanoj. 

Greklando 


La historion de l greka arto oni povas dividi en tri grand- 
ajn epokojn : 

т. Arkaika epoko, daŭrinta de la komenco de l' 8. jar- 
cento a. K. ĝis la persaj militoj (480. a. K.). 

2. Flortempo, ekde la persaj militoj ĝis la morto de 
Aleksandro la Granda (180—323. a. K.). 

3. Helenisma epoko, ekde la morto de Aleksandro ĝis 
Aŭgusto (323—30 a. K.). 


Formiĝo d» l' greka templo. 

La greka templo estis destinita por servi kiel loĝejo al la 

dio imagita en homa formo. En sia plej simpla formo ĝi ega- 
las al la praa loĝdomo. Ĝiaj partoj estas la kvarangula ĉelo 
(megaron) kaj la dukolona portiko (templum in antis; 21. bil- 
do). La plej malnovaj grekaj temploj estis konstruitaj el argilo 
kaj ligno. La ligno-trabojn oni defendis kontraŭ la vetero 
per terakoto (kuirita argilo). En la 7. jarcento, la pli daŭra kaj 
nobla ŝtonmaterialo pli kaj pli elpremis la lignon. La dora 
spirito maturigis la klasikan formon de Г greka templo-kon- 
struo: la periplero-n, ĉe kiu la ĉelo estas ĉiuflanke zonita per 
kolonoj (22. bildo). Nur per ĉi tiu grandsignifa reformo ri- 
cevis la ekstera aspekto de l' templo sian mirindan fermitan 
unuecon kaj fortikan plastik-enhavon. Ĉe pli malgrandaj pre- 
ĝejoj oni provizis per kolonvico plej ofte nur unu flankon 
(prostilo) aŭ du kontraŭajn flankojn (amfiprostilo). La plej 

kompletaj ekzemploj de ! dora periptero konserviĝis еп Mal- 
supra Italio kaj Sicilio (Paestum, Selinus, Girgenti). 


La grekaj kolon-ordoj. 


La arkitekturo konas du sistemojn koncipitajn de diverĝ- 
aj spiritoj: la unu estas la dora ordo, kiu formiĝis en Pelopon- 
nesos loĝita de doroj; la dua estas la jona ordo, kiun evoluigis 
la jonoj de Malgranda Azio. Tiun karakterizas simplo, seriozo, 
severa sistemeco; ĉi tiu estas strukture malpli ligita kaj strebas 
prefere je gracieco kaj sprita riĉo. Kiel tria sin kroĉas al ĉi tiuj 
du ordoj la korinta ordo (dua duono de l' 5. centjaro), kies 
sola principa novismo estas la akant-kalika kapitelo. 

La dora templo altas sur ŝtupara bazo, kiu kvazaŭ ellevas la 
konstruaĵon el la mondo de l' ĉiutago (22. bildo). Sur la plej 
supra ŝtontabulo de l' ŝtuparo lokiĝas la senbazaj kolonoj, kies 
fuston membras vertikalaj kaneloj. La kapitelon formas du part- 
oj: la ŝvela kusenparto aŭ ekino kaj la kvarangula plata kov- 
roŝtono: abako (23. bildo). La kvarangula abako formas trans- 
iron al la superkolona horizontala ŝton-trabo (epistilo aŭ ar- 
. kitravo). Alsupre sekvas la friso, kiun membras trikanelaj pig- 
meaj pilastroj (triglifoj). La lokon inter la triglifoj plenigas 
kvarangulaj ŝtonplatoj (metopoj), taŭgaj por skulpta ornam- 
ado. La triglifoj estas lokitaj en la akso de l' kolonoj kaj meze 
inter du kolonoj. Super la vico de triglifoj kaj melopoj ĉir- 
kaŭkuras la horizontala zonkornico, sur kies malsupro viciĝas 
la najlokapsimilaj gutoj (guttae). Ambaŭ mallongflankajn fasa- 
dojn de l' templo kronas triangula frontono (timpanono), 
kies supran pinton kaj du malsuprajn angulojn oni ofte pro- 
vizis per skulpta ornamo (akrolero ). 

Dum en la egipta arkitekturo grave rolis la plantaj ele- 
mentoj (palmo-, lituso-, papiruso-kolonoj), por la krea fantazio 
de l' doroj estas tre karakterize, ke ili tute evitis naturajn model- 
ojn. Ili aplikis nur abstraktajn, geometriajn formojn, sed per 
tiuj kun mirinda klaro kaj konsekvenco ili sentigis la arkitek- 
turajn fortojn: la lukton inter gravito kaj rezisto. Kontraŭ la 
horizontale pezanta trabaro kaj kornico, la reziston kaj subte- 
non reprezentas la vertikale kanelitaj kolonoj kaj triglifoj. La, 

senton pri la egaliĝo de l' fortoj peras la milde deklivantaj al- 
oj de l' triangula frontono. 

La jona arkitektura sistemo, male al la dora, jam ne mon- 
tras tiel severan forfermiĝon de naturaj elementoj. La jona ka- 
pitelo, precipe en sia plej malnova formo, klare malkaŝas sian 
plantan originon. Dum la dora kolono ne havas bazon apartan, 
ĉiu jona kolono havas sian bazon, aŭ dumembran (azia), aŭ 
trimembran (alika). Gia fusto estas pli svelta, ĝiaj kaneloj estas 
pli densaj. La kapitelo poste perdas sian plant-karakteron; 
ĝia plej grava parlo estas la du envolviĝintaj potencaj volutoj, 
kun arke kunligitaj heliklinioj, kiuj pli kaj pli pleniĝas per stre- 
ĉeco. Sub la volutoj, la lokon de Г iama plant-kolumo okupas 
ovo-girlando, inter kiu kaj la volutoj palmeto plenigas la 
malplenan lokon (24. bildo). Dum la dora kolono estis farita 
por kvarflanka aspekto, la jona kolono havas nur duflankan as- 
pekton. Tio kondukis ĉe la angulkolonoj de l' periptero al la 
altrudita solvo: provizi per volutoj la du najbarajn flankojn 
de l' kapitelo. Konforme al la pli sveltaj proporcioj de l kolon- 
oj, la trabaro de l' jona arkitektura sistemo estas pli malpeza 
kaj riĉa ol la dora. La arkitravo konsistas el tri horizontalaj 
strioj; ĝin alsupre sekvas en la malgrand-azia templo-konstruo 
la t. n. dentvico, kiu memorigas pri la trabo-finoj de l ligno- 
konstruo; kontraŭe, la atika (опа arkitekturo aplikis samloke 
reliefe ornamitan frison (zooforo). Pri la statua ornamado de 
Г frontonoj la jona arkitekturo rezignis. 

Precipe en Malgranda Azio estis moda la plej riĉa formo 
de l' jona arkitekturo: la duoble kolon-zonita diptero, kies plej 
elstara ekzemplo estas la Artemision en Ephesos. El la posi- 
restaĵoj de l' klasik-epoka dora arkitekturo plej gravaj estas la 
Parthenon kaj la t. n. Theseion en Ateno; el la jona arkitekturo 
pleje elstaras la templo Athene-Nike kaj la Zrechteion (ambaŭ 
sur la Akropolo). Estas karakterize por la jona arkitekturo, 
inklina al riĉo kaj movo, ke ĝi volonte aplikis kiel apogilojn 
ankaŭ homajn figurojn. Tion ni vidas sur la suda portiko de 
U Erechteion, kie la rolon de l' kolonoj plenumas trankvile 
starantaj knabin-liguroj (26. bildo). 

La korinta arkitektura sistemo, formiĝinta en la dua duono 
de Г 5. jarcento, diverĝas de Г jona nur per la formo 

de l kapitelo. La korinta kapitelo havas la formon de 
florkaliko, kiun zonas akant-fola kolumo еп ипи ай 
du vicoj. La abakon apogas ĉiroj volutmaniere envolv- 
iĝintaj sub la kvar anguloj (25. bildo). La unuajn ek- 
zemplojn de l' korinta kolono oni trovas en la Apollo-templo de 
Bassae (Phigalia); plej mature kaj noble ĝi aperas sur la Thy- 
mele en Epidauros (kolonzonita ronda konstruaĵo kun ne certe 
konata destinileco; 4. centjaro a. K.). La korinta kolono estis 
tre disvastiĝinta; tion ĝi dankis ne nur al sia eleganta kaj noble 
sprita beleco, sed ankaŭ al sia multflanka aspekto. Same kiel 
la doran, ankaŭ la korintan kolonon oni povis apliki sur ĉiu ajn 
loko de l' konstruaĵo, ankaŭ ĉe l’ anguloj. 

La internon de l' greka templo dividis du kolonvicoj, unu- 
aŭ duetaĝaj, en tri navojn, En la fono de l' meza navo staris 
la statuo de l' dio. La ĉelon lumigis sole la lumo venanta tra I 
apertita pordo. 

Al la kompleta bild-efekto de l’ greka arkitekturo aparte- 
nis ankaŭ koloroj. La arkitekturajn membrojn la grekoj 
kolorigis ne nur pro kolor-plezuro kaj dekora senso, sed ankaŭ 
pro l' rekono, ke la englutantajn, mallumajn ombrojn ili po- 
vas eviti nur per kolorigo. La elstarajn vertikalajn partojn 
(triglifojn kaj gutojn) ordinare ili kovris per fortaj bluaj, kaj 
la horizontalajn (supra strio de l' arkitravo. zonkornico) per 
fortaj ruĝaj farboj. Kontraste al la kolor-riĉo de l' kronanta 
supro, la malsupraj partoj restis senkoloraj. Do la gradan al- 
supran riĉiĝon de l' formoj efike akompanis kaj subtenis an- 
kaŭ la kolorigo. 

La greka skulpto uzis kiel materialon en la plej malnovaj 
tempoj la lignon, kiun ĝi poste ŝanĝis en kalkŝtonon, kaj, en 
la dua duono de l' 6. jarcento, en marmorom. La plej nobla 
materialo estis la bronzo. La grandajn bronz-statuojn la 
grekoj komence kunnitis el martele forĝitaj lamenoj, sed poste, 
en la 6. jarcento a. K., ili ekkonis, pere de Egipto, ankaŭ la 
bronzfandadon. Dum la hela marmoro ensorbas la lumon kaj 
montras pri la interna formriĉo, la malhela bronzo reflektas 
la lumon kaj efektas precipe per konturoj. Ĉe l' marmoro, pro 
la rompebleco de l' materialo, la membrojn starantajn dise de l' 
korpo minacas ĉiam la danĝero de rompiĝo; la pli fortika kaj 

rezista bronzo, male, ebligas eĉ la plej aŭdacan disecon de l' 
membroj. Ekzistas do ankaŭ tiaj skulptistaj ideoj, kiuj estas 
realigeblaj nur en bronzo. 

Por la religia skulpto la grekoj uzis ankaŭ la ekstreme 
multkostan oron kaj eburon. La orajn-eburajn (chryselephan- 
tin) diostatuojn, kies konservo postulis ne malgrandan pri- 
zorgadon, ili lokis en la interno de Г sanktejoj. Plej grandio- 
zaj kaj admirataj ekzemploj de l' greka ora-ebura skulpto 
estas Athene Parthenos kaj la Olimpa Zeus, ambaŭ de Phidias. 

Krom la efektivaj dio-statuoj, al la religia vivo rilatas 
ankaŭ la volaj donacoj, starigitaj en la sanktejoj. Tiajn dona- 
cojn dediĉis, krom la ŝtato, ankaŭ korporacioj kaj unuopuloj. 
Ĉi tien apartenis ankaŭ la statuoj de l' venkintaj atletoj, kiuj la 
sanktejojn popolumis. La plej ĉarmantaj artmemoraĵoj de P 
greka familia vivo estas la tombmonumentoj, kiuj montris la 
mortintojn inter Ша) familianoj en intima kunesto. 


La arkaika skulpto. 
La greka skulpto havis sian plej grandskalan funkcion de- 
komence en la arkitekturo, La skulpta ornamado de templaj 
metopoj kaj frontonoj okupis jam en la 6. jarcento tutan vi- 
con da artistoj. Tre malfacile estis komence la skulpta plenigo 
de l' regula arkitektura kadro, En la fruaj ekzemploj oni helpis 
pri tio tiamaniere, ke la figurojn de l' frontonoj oni kontraŭ- 
nature malpligrandigis direkte al la anguloj. Longa tempo 
pasis, antaŭ ol ili venkis tiujn malfacilojn per la apliko de di- 
verspoziciaj figuroj: starantaj, sidantaj, genuantaj, rampantaj, 
kuŝantaj konforme al la disponebla spaco. Tiajn maturajn 
solvojn ni vidas, el la unua duono de l' 5. jarcento, sur la fron- 
tono de l' Arphaia-templo еп Aegina kaj sur la frontono de P 
templo de l Olimpa Zeus. La movriĉaj grupoj de l' troja 
milito kaj de l' centaŭr-bataloj tute nature adaptiĝas а! 
la kadro de Г timpanono. La interrespondaj du aloj de Г 
frontono devigis la artiston por simetria, ambaŭflanke egala 
aranĝo de l' figuroj. : 
Laŭ la greka pensado, la mezuro de ĉio estas la homo, 
Konforme al ĉi tiu principo, ankaŭ la greka skulpto prenis sia 
plej ĉefa temo la homan korpon. Dum la orienta homo estis 


24 


16. bildo. 


ŜTUPARHALO KAJ LUMKORTO DE PALACO EN KNOSOS. 
Priskr. vd..p. 17. 


13 


17. bildo. 


PENTRITA VAZO el la flortempo de l'Kretaj palacoj, Muzeo de 


Herakleion, Gurnia. Priskr. vd. p. 17. 


18. bildo. 
ORKALIKO EL VAPHIO apud Sparta, Atena Muzeo. Priskr. vd. p. 18. 


19. bildo. 


ORKALIKO EL VAPHIO, Atena Muzeo. Priskr. vd. p. 18. 


20. bildo. 


KOLORA FAJENCA STATUETO EL Knosos, Muzeo de Heralkleion. 
Priskr. vd. p. 18. 

21. bildo. 


LA ATENA TREZOREJO EN DELPHI. La plej simpla temploformo 
(templum in antis). Priskr. vd. p. 20. 


22. bildo. 


TEMPLO DE POSEIDONO en Paestum. Priskr. vd. 


16 


23. bildo. 

DORA KAPITELO 
el Korfu. 

Priskr. vd. p. 21. 


24. bildo. 


JONA KAPITELO 

el la Artemis-templo 
en Ephesos. 

Priskr. vd. p. 22. 


25. bildo. 


KORINTA KAPITELO 
el la Thymele 

en Epidauros, laŭdire 
verko de Polykletos. 
Priskr. vd. p. 23. 

26. bildo 


PORTIKO DE KOREOJ en la suda flanko de Erechteion. Priskr. vd. 
99 
p. 24. 


27. bildo. 


RELIEFO DE STATUO-BAZO. Atena Muzeo. Priskr. vd. p. 26. 


28. bildo. 


JuNvLsTATUO el la Atena 
Akropolo. Priskr. vd. p. 25. 


29. bildo. 
LA т. N. APOLLO DE TENEA : 
Glyptotek—München. Priskr. vd. 
p. 25. 


30. bildo. 


KNABINSTATUO EL LA ATENA AKROPOLO. Ateno. Priskr. vd. p. 25. 


ligita, senkondiĉe submetita al la religia kaj reĝa potenco, la 
grekoj deklaris la liberecon de l' kredo, penso kaj sento. Laŭ 
tio, ilia idealo estis ne la orientmaniere mola kaj senmova, sed' 
la hardita, agi destinita, streĉmuskola homkorpo. 

Ĉi tiun diferencon de koncepto oni povas senti jam ĉe la 
unuaj provoj de F greka prezento de homo. Tiuj starantaj, 
nudaj homfiguroj, kiuj postrestis por ni el la 6. jarcento a. 
K., kaj kies plej konata reprezentanto estas la t. n. Apollo de 
Tenea (29. bildo), akre diferencas de | modele servintaj 
egiptaj modeloj. La grekoj transprenis nur la fundamentan 
tipon: la staron kaj korp-teniĝon, sed ili donis al ĝi tute novan 
enhavon. Ankaŭ la grekaj arkaikaj virstatuoj, kiel la egiptaj 
modeloj, staras sur ambaŭ plandoj, rigide, kun antaŭenŝovita 
maldekstra piedo. La du brakoj, kun pugnigitaj manoj, pendas 
premite al la trunko. La trunko rigidas alten senmove, la 
kapo rigardas rekte antaŭen, Sed, dum la egiptaj statuoj 
staras molkorpe, kvazaŭ senvole, sur la grekaj statuoj la streĉi- 
ĝantaj muskoloj kaj zorge ellaboritaj artikoj atestas pri volo 
kaj movo-preteco. Ĉi tiu viveco de F koncepto ŝanĝas ankaŭ 
la mienon, La mieno de l’ egiptaj statuoj estas rigide serioza, 
dum tiun de l' grekaj vibrigas serena vivĝojo (arkaika rideto). 
La egiptanoj persistis dum centjaroj ĉe la foje difinitaj tipoj, 
dum la vigl-animaj grekoj, strebante je ĉiam pli plena komp- 
reno pri l' proporcioj kaj strukturo de l' homa korpo, venkis 
sur siaj statuoj la rigidecon de l korpteniĝo jam en la ko- 
menco del 5. jarcento. La brakoj disiĝas de l' korpo; unu 
piedo, konforme al la natureco de l' kvieta staro, ripozas neg- 
lekte, kaj ankaŭ la kapo forturniĝas de l' vertikala akso (28. 
bildo). Jen estis la grandsignifa reformo, kiu, en la evoluo de 
P greka skulpto, liberigis la vojon por la prezentado de J’ 
movo. 

Ankaŭ la skulpto-tipo de l’ arkaika vestita virin-figuro tra- 
pasis tute similan evoluon. La unuaj provoj estis pilastro-, aŭ 
kolonsimilaj; kontraŭe al ĉi tiuj, la plej maturajn kaj riĉajn 
solvojn prezentas tiuj sveltaj knabinfiguroj, kiujn oni trovis sub 
la ruinaĵoj de U Atena Akropolo (Зо. bildo). Шап korpon kov- 
ras vejnita ĥitono kaj super ĝi dubaska mantelo, faldita riĉe 
kaj zorge kun delikata dekora gusto. En la konduko de l’ fald- 

oj kaj aranĝo de l ŝtofo la artistojn gvidis пе la observo da 
l realo, sed ilia dekora fantazio. La knabinoj per unu mano 
levas ordinare la baskon de sia vesto, per la alia ili tenas flo- 
ron aŭ birdon. Ĉi tiun elegantan, dignan korpteniĝon kronas ri- 
detanta vizaĝo, kadrita de riĉe perlantaj harplektaĵoj. 

Komence de l' 5. jarcento ŝanĝiĝas la vesto kaj koncepto. 
La lokon de l' ĥitono kaj mantelo okupas la pezfalde falanta 
peplo, en kies prezentado la artistoj jam strebas ne por dekora 
riĉo, sed por simplo kaj vero. La falo kaj formiĝo de l' vesto ve- 
nas en pli striktan interrilaton kun la korpo, en ili klare spegul- 
iĝas la staturo kaj movo de l' korpo. La spirito de simplo kaj 
seriozo malaperigas de 1” vizaĝo la rideton (3r. bildo). 


La skulpto de l 5. jarcento a. K. 

Pri l' aŭdaca kaj komplika movo-prezento faris pioniran 
laboron jam la artistoj de l' 6. jarcento. Pri tio parolemaj 
pruvoj estas tiuj bazo-reliefoj trovitaj en Ateno, kiuj figuras 
luklantajn kaj pilkludantajn junulojn (27. bildo). Sur ili la 
varia riĉo de l' movoj kaj la akreco de l' observo egale surpriz- 
as la rigardanton, La fleksiĝo kaj tordiĝo de l' korpoj kaj la 
anatomie ĝusta prezento de l’ muskol-ludo fidele spegulas tiun 
pasion kaj plezuron pri esploro kaj eksperimentado, kiu ple- 
nigis la animon de ĉi tiuj artistoj. Jen per kio ili preparis la 
vojon por tiu skulptistgeneracio, kiu, en la unua duono de l' 5. 
centjaro, sub la gvido de grandaj talentoj kaj kun la frukt- 
uzo de l' ebloj donitaj de l' bronztekniko, rigardis plej inda 
tasko de l' skulpt-arto la figuradon de aŭdacaj kaj komplikaj, 
movoj. La plej perfektan solvon prezentis Myron per sia 
grandfama Diskobolo (disko-ĵetanto), kiun alte gloris jam la 
antikvepokaj verkistoj (32. bildo). Mem la originalo (bronzo) 
perdiĝis; mi konas ĝin nur el rom-epokaj marmoraj kopioj. 
Myron figuras sur sia statuo la plej fekundan momenton el la 
riĉa mov-enhavo de J" disko-jeto. La juna atleto, starante sur 
la dekstra piedo kaj klinante la supran korpon antaŭen, svingas 
la diskon alte malantaŭen por ĝin forĵeti en la sekvanta mo- 
mento kun aŭdaca turniĝo. La ekvilibron de l' dummova korpo 
certigas la maldekstra brako kaj la maldekstra piedo tertuŝe 
antaŭen-tirata. La artisto, kun feliĉa instinkto, eternigis tiun 

momenton de l' disko-jeto, kiam la movo venis por momento 
en ripozan punkton. La korp-teniĝo klare montras la antaŭaĵojn | 
kaj samtempe estas saturita per la streĉo de plua movo. Por 
kompreni la movon, oni ne bezonas ĉirkaŭiri la statuon: la 
front-aspekto diras ĉion. Ĉi tiun densigon en unu ebenon la 
grekoj ellernis en arkitektura interrilato: la fronton-figuroj, ar- 
kitekture kadritaj, estis videblaj nur de unu flanko, havis 
nur unuflankan aspekton, do la artistoj devis resumi sian di- 
rendon en ĉi tiu sola aspekto. Tute laŭ la samaj principoj kon- 
struis Myron tiun grandfaman bronzgrupon de l' Atena Akro- 
polo, kiu staris sur la vojo kondukanta de l' fortikaj-pordego 
al la Parthenon, kaj kiu temas pri Athene kaj Marsyas 
(34. bildo). Laŭ la mito, Athene, inventinte la fluton, kaj el- 
provinte ĝin unuafoje, konsternite rimarkis en la akvo-spegulo 
de fonto la taŭziĝon de siaj trajtoj kaj pro tio ŝi indigne for- 
ĵetis la instrumenton. Sileno Marsyas, allogite de l' muziko, al- 
saltis por levi la forĵetitan fluton, sed je la ordona gesto de l' 
diino li time retiriĝas. Ĉi tiun timan, instinktan retrosalton de 
l' sileno ni vidas sur la statuo de Myron. Kiel ĉe la Diskobolo, 
ankaŭ ĉi tie, la movo de l' tima retroiĝo venis por momento 
en ripozan punkton. Al la senbrida, besta naturo de Marsyas 
grandioze kontrastas la supereca trankvilo kaj la digno de la 
diino. 

La flortempo de l' Atena skulpto estis la tempo de Perik- 
les, kiu levis sian patrujon ne nur politike sed ankaŭ kulture 
en altojn ĝis tiam ne atingitajn, Laŭ lia iniciato, febra arkitek- 
turado komenciĝis sur la Akropolo, en kies centro, kiel ĝia 
fiera krono, staris la Parthenon, templo de Athene (parthenos 
signifas virgulino: atributo de Athene). La ĉefan direktadon 
kaj gvidon de l' tieaj laboroj Perikles konfidis al la tiutempe 
— kaj eble ĉiuepoke — plej granda skulptisto, Phidias, al kiu 
lin ligis persona amikeco. La verko de Phidias estas ankaŭ la 
potenca ora-ebura statuo de l' sanktejo: Athene Parthenos (35. 
bildo) kaj lia genio kreis la tutan skulpt-ornamon de l' Par- 
Іһепоп. La 92 metopoj, la 160 metrojn longa friso, la tuta 
serio de figuroj sur la du frontonoj pretiĝis en lia laborejo, 
kun la partopreno kaj gvido de l’ majstro, dum 16 jaroj 
(447—432 в. K.). 

La 12 metrojn alta Athene Parthenos (35. bildo) estas 
konata al ni nur per malpligrandigitaj romaj kopioj, kiuj kom- 
preneble ne povas nin orienti pri la riĉo de l detaloj kaj de l' 
material-efekto. Sur malalta, malluma marmorbazo staris la 
diino brilante en oraj-eburaj koloroj, en la plena pompo de sia 
armilaro. Ŝia maldekstra mano ripozis sur ŝia ŝildo. En ŝia 
dekstra mano, subapogita per kolono, staris la diino de l' trium- 
fo: Nike. En ĉi tiu arkitektura kadro, kun kolon-simila trank- 
vilo leviĝas la peplo-vestita trunko, kies vertikalaj faldo-kanaloj, 
trarompante la horizontalajn membradojn, kuras alten en re- 
gulaj ordoj. Sur la brusto de l' diino estas la egido, sur ŝia 
kapo la riĉe ornamita kasko, el sub kiu buklaj haroj kaskadas 
en ondaj plektaĵoj sur la ŝultrojn. Super la vesto, brilanta en 
varma orkoloro, flavblanke lumis la du nekovritaj brakoj, la 
Gorgoneion kaj la digne antaŭenrigardanta vizaĝo, skulptitaj 
el eburo. La Athena Parthenos de Phidias estas unu el la unuaj 
grandiozaj diaj karakterbildoj de l' greka skulpto. Per ĝi, kaj 
per la Olimpa Zeus, Phidias kvazaŭ donis novan enhavon al la 
greka religio, tiom en ili la arta kreaĵo proksimiĝis al la ma- 
jesto del dioj. Еп sia Zeus, kiel montras postrestintaj medal- 
bildoj pri ĝi, li emfazis la  mildon kaj senliman patran 
bonecon de l’ Diopatro (33. bildo). 

El la mito-temaj metopoj de l' Parthenon, nur kelkaj, 
figurantaj centaŭrbatalojn, postrestis ne tro difektitaj. La granda 
varieco, reganta en la duelbataloj inter ĉevalkorpaj centaŭroj 
kaj harditaj junuloj (lapitoj), brile pruvas la mirinde riĉan 
inventemon de Phidias. Ni montras ĉi tie nur unu el la plej 
belaj metopoj (36. bildo), sur kiu la vundita, prancanta cen- 
taŭro volas fuĝi, sed la junulo, kontraŭstreĉante sian korpon 
arke, ĝin retiregas kapte ĉe ĝia ŝultro. La movon de 1" noble 
hardita junulkorpo efekte subtenas la arkaj faldoj de l’ surŝul- 
tra mantelo. En la grandioza skulptista koncepto de l' lukta, 
ekvilibrita belo pariĝas kun drama forto. Sur la metopoj, la 
figuroj elstaras de l' fono laŭ preskaŭ tuta korpo-vasto, en alta 
reliefo. En la proksimo de l' forte elstarantaj arkitekturaj par- 
toj (horizontala kornico, triglifoj), la artisto devis apliki pli 
fortan akcenton. 

Male, sur la friso kuranta ĉirkaŭ la ĉelo, li povis kontentiĝi 

je pli plata skulpto. La reliefoj de l' unu metron alta friso 
prezentas Panathenan solenan procesion, kiun oni faris en la 
somero de ĉiu kvara jaro. En ĉi tiu procesio, akompanata de 
la urbaj eminentuloj kaj rajdantaroj, oni portis al la sanktejo 
de l' diino peplon broditan de l' plej nobelaj knabinoj de Ateno. 
Estas karakterize pri la idealismo de l' greka koncepto, ke la 
ĉizilo de Phidias prezentis ne unu difinitan procesion, sed ties 
esencon, tipon ĝeneralan. Sur la orienta fronto de l' templo ni 
vidas la transdonon de l' peplo en la ĉeesto de senĝene konver- 
saciantaj, sidantaj dioj, kiujn la artisto individue karakterizis 
per iliaj movoj, staturo kaj insignoj. Al ĉi tiu meza grupo 
proksimiĝas duflanke la procesio: antaŭe junulinoj, poste la 
eminentuloj, poste junuloj kondukantaj oferbrutojn, pompaj 
kvadrigoj kaj fine la plej granda fiero de Ateno: la galopantaj 
rajdantaroj (38. bildo). Kvazaŭ mem ankaŭ Phidias malŝparis 
sian plej aman fervoron al ĉi tiu sceno. La friso lin montras 
plej granda majstro ne nur de l' hom-, sed ankaŭ de l' ĉeval- 
figurado. La fiera fajra movo de l' ĉevaloj klare sentigas la 
karakterizan triopan ritmon de l' galopo. La larĝaj nazloboj 
kaj ŝvelaj vejnoj de l’ ĉevalkapoj spegulas la nervozan delika- 
tecon de l' nobla raso. Al la noblaj ĉevaloj tute indaj estas la 
junuloj ilin rajdantaj. En ilia korpteniĝo kaj movo, varieco 
pariĝas kun nobla modero. Ilian korpon kovras jen kiraso, jem 
ĥitono, jen flirtanta mantelo. Plejparte kun nuda kapo ili preter- 
galopas, nur la kapon de kelkaj kovras kasko aŭ vulpofela traka 
ĉapo. Ĉi tiu interna riĉo kaj varieco rezultigas, ke la grandam- 
pleksa defilado de l' rajdantoj ĝisfine interesas kaj katenas la 
rigardanton, 

En plej matura riĉo reprezentas la artan stilon de Phidias 
la fronton-grupoj de l' Parthenon, kies temo estas orientflanke 
la naskiĝo de Athene kaj okcidentflanke la lukto inter Athene 
kaj Poseidon por la atika tero. Apenaŭ la duono de ĉi tiuj 
statuoj postrestis por ni, kaj antaŭ tiuj estas forte difektitaj. 
Pri ilia iama aranĝo nin orientas desegnaĵoj el la fino de l’ 17. 
jarcento. Jam ankaŭ en la kompozicio manifestiĝas la reform- 
spirito de Phidias. Kontraŭe al la fronton-grupoj de Aegina 
kaj Olympia, li ne dividis la kompozicion en du apartgrupajn 
alojn, sed plenigis la tuton per drama agado ununura, ondanta 

tra ĉiuj figuroj. En la orienta frontongrupo la mirinda naskiĝo 
de Athene, en la okcidenta la lukto de l’ dioj spegulas sian 
efikon sur ĉiuj figuroj. Dionysos. en la maldekstra alo de l’ 
frontono, komforte kuŝiĝas sur roko kaj per sia levita dekstra 
brako salutas la leviĝantan sunon: lia figuro radias dian mem- 
konscion kaj dignon kaj atestas pri la plena kompreno de Г 
homa korpo; la artisto evitis ĉiun superfluan bagatelan detalon 
kaj donis nur la esencon de | korpa belo. Sur la okcidenta 
frontono, en la same kuŝanta junula figuro, kiu reprezentas la 
riveron Kesiphos, la artiston interesis jam ne nur la strukturo 
de l' korpo, sed ankaŭ la vivo, streĉiĝo kaj laca malstreĉiĝo 
de l’ haütsurfaco (37. bildo). 

La Dione-Aphrodite-grupo de l orienta frontono (39. bil- 
do) prave haltigas ĉiun vizitanton de l' British Museum (la 
statu-ornamo de l Parthenon venis, per Lord Elgin, plejparte 
al la British Museum en London; tial oni nomas ilin Elgin- 
marmoroj). La potencajn, plene ondantajn virinkorpojn traas 
varma homa sento. Арпа la sidanta Dione ni vidas Aphrodite-n, 
kiu kun dia digno kaj komforto kuŝiĝas en la sino de sia 
patrino milde kliniĝanta super ŝin. La korpon de ambaŭ figuroj 
kovras riĉe faldita vesto. Dum la mantelo havas pli vastajn 
faldojn, la ĥitonon, strikte gluiĝantan al la korpo, kovras dense 
ondantaj, maldikaj faldetoj. Korpo kaj vesto montras nedivi- 
deblan unuecon. Tia ŝtofo kaj tia kapturne riĉa faldaĵo пе 
ekzistas en la realo, Tio ĉi estas kreaĵo de artista fantazio, kaj 
tamen ni ĝin sentas vera. La vera artisto ne estas nur kopianto, 
sklavo de Г naturo, sed kvazaŭ ĝia rekreanto kaj plej kompe- 
tenta interpretanto. Tia ni rekonas Phidias-on en liaj verkoj. 

Dum la atika Phidias laboris precipe per marmoro, Polyk- 
letos el Argos, kiun oni rigardas samranga al li, kreis preskaŭ 
ekskluzive nur bronzajn statuojn. Lian artistan spiriton repre- 
zentas por ni nur liaj du atlet-statuoj, postrestintaj en romaj 
(kopioj: la Doryphoros (lancportanto) kaj la Diadumenos. La 
belon Polykletos serĉis ne en la anim-esprimo, sed en la delikate 
pesilaj movoj, ludo de konturoj kaj noblaj proporcioj, pri kio 
li resumis sian instruon ankaŭ en libro (Kanon). Per sia Doryo- 
phoros (4o. bildo) li poste realigis ĉi tiun Kanonon ankaŭ en 
statuo. La fortiktrunka junulo, kiu tenas lancon еп sia mal- 

dekstra mano, staras tute kviete. La paŝmaniera svingiĝo de l' 
dekstra piedo esprimas ne movon, sed nur movo-pretecon. La 
linio de l kokso kaj la muskolaro de l' korpo fidele spegulas 
la diverĝan rolon de Г du piedoj. дег tio la tuta figuro fandiĝas 
en neŝanĝeblan unuecon. La rigardanto klare sentas, ke la statuo 
eslas rezulto de zorga kalkulado kaj pesado; ĝuste tio certigas 
por ĝi la laŭleĝan, Kanonan validecon. La Diadumenos, kiu, 
same en impeta ekpaŝa staro, plektas per la du levitaj brakoj: 
la triumfan rubandon ĉirkaŭ sia frunto, entenas ankoraŭ pli 
multe da movo. Riĉiĝis ankaŭ la ritmo de l' konturoj. La disa 
aranĝo de Г dissolvitaj membroj klare sentigas la koncepton 
en bronzo. La movo, tro komplika kaj riĉa rilate al la simpla 
ĉiutaga ago, bone montras, ke Polykletos preferis la eksteran 
belon al ĉio alia. 

Pri Г prezento de l’ flugila kaj fluganta figuro (Nike) 
la greka skulpto okupiĝis jam ekde la 6. jarcento. Post primi- 
tivaj provoj, la perfektan solvon donis Paionos, en la lastaj 
jardekoj de Г 5. jarcento, per sia Nike, kiun oni starigis еп 
Olympia, sur alta triangula pilastro, kiel triumfan voto-donacon 
(Ат. bildo). La diino, zonita de flugiloj kaj de mantelo ŝvelanta 
vele malantaŭ ŝi, malleviĝas kun solena malrapideco. La mal- 
leviĝon kaj la singarde serĉantan movon de l' piedoj akompanas 
maltrankvila flirtado de vestofaldoj. La oblikveco de l’ korpo- 
akso, memorigante pri la flugo de l rabbirdoj, grandioze 
sentigas la rondflugon en la aero. La funkcio de I flugiloj 
estas same klara kaj memkomprenebla, kiel tiu de l' piedoj. 
La figuron kadras triangulo, kies supra pinto estas la kapo; per 
ĉi tiu aranĝo, malgraŭ la oblikva akso, la bild-efekto iĝis unueca 
kaj trankvila. La diino vere moviĝas en la spaco, flugas, verti- 
kale al la bild-ebena, kontraŭ nin. La korpon inundas lumo, 
dum la vente ŝvela mantelo kaj la flugiloj ĵetas profundan 
ombron. Ci tiu konscia fruktuzo de Г lumo kaj ombro ellevas 
la korpon el la fono kaj proksimigas ĝin al ni. 

En vastaj rondoj konserviĝis ĝis nun la opinio, ke la greka 
arto, kvankam ĝi kreis forme perfektajn ĉefverkojn, ne povis 
ekparoligi la profundajn sentojn homajn. Ĉi tiu akuzo estas 
malprava: jam inter la skulptaĵoj de l’ 5. jarcento ni trovas 
frapantan prezenton de l' patrina kaj geedza amo. Vera apote- 

ozo de Г geedza amo estas tiu plurekzemplere postrestinta 
reliefo, kiu figuras Orpheus kaj Eurydike (42. bildo). Orpheus 
kortuŝis per sia liro-ludo la korojn de !' submondaj dioj, kiuj 
do permesis al li kunporti sian edzinon Eurydike; malpermesis 
nur ke li rerigardu al ŝi dumvoje. Sed la amo estis pli forfa. 
ol la dia ordono. Orpheus, forgesinte la averton, rerigardas kaj 
la rigardo de Г geedzoj renkontiĝas en feliĉa emocio; sed jam 
tuj kaptas Hermes, gvidanto de animoj, la manon de Eurydike, 
por ŝin rekonduki, nun jam por eterne, en la submondon, Kun 
senkompara mildo esprimas la majstro de l' reliefo la senti- 
menton de ĉi tiu lasta, dolora renkontiĝo. La vizaĝoj estas 
tute trankvilaj, la varma sento de l' geedzoj kaj la dolora 
emocio de l' adiaŭo speguliĝas nur en la gestoj. La homan. 
korpon — kun la plena elfermo de mimiko — la mastro kun 
mirinda kapablo faris esprimilo de anima vivo. La patoso estas 
same fremda al li, kiel la molaĉa sentimentaleco. 

En ĉi tiu epoko (lastaj jardekoj de l' 5. jarcento), ankaŭ 
la ĝis nun mallarĝaj, unufiguraj tombmonumentoj plivastiĝas 
kaj pleniĝas per la scenoj de l' familia vivo. Klasika ekzemplo 
pri tio estas la tombmonumenio de Hegeso (44. bildo). Mal- 
dekstre Hegeso sidas sur seĝo kun noble arkantaj piedoj. Ŝian 
korpon kovras ĥitono kaj mantelo, en ŝia hararo troviĝas ru- 
bando. lom klininte sian kapon, ŝi rigardas la kolringon, kiun 
la servistino, staranta antaŭ ŝi, prenis el la kesteto etendita а! ŝi. 
La korpon de Г servistino kovras longmanika ĥitono (vesto de 
fremdulinoj kaj sklavinoj), sur ŝia kapo estas kufo. Kiel &ene- 
rale sur la grekaj statuoj, ankaŭ ĉi tie ne aperas penso pri l' 
morto kaj transmondo. Sur la reliefoj ni vidas ĉie la vivon kun 
ĝiaj homaj interrilatoj kaj radianta beleco. Per la arke inter- 
ondantaj linioj de l' kap-teno kaj gestoj, la artisto ankoraŭ 
pliigis la interligon de l' du figuroj. La sidanta sinjorino kaj 
la antaŭ ŝi staranta servistino estas ofte ripetiĝanta temo de I 
grekaj tombmonumentoj. La figurojn ordinare ĉirkaŭas niĉo- 
forma arkitektura kadro, kiu tamen ne volas signifi la domon 
de l' mortintoj. Ĝia motivado estas pure arta: ĝi estas por la 
reliefo la arkitektura fermo, kiun ĉiam postulis la arta gusto 
de l' grekoj. 

La niĉan kadron пі trovas ankaŭ бе la plurfiguraj, pli 

31. bildo. 


LA т. х. HESTIA GUSTINIANI, en la Roma Torlonia-kolekto. 
Priskr. vd. p. 26. 


33. bildo. 


MEDALOJ EL ELIS, 
kun la Olimpa Zeus de 
Phidias. Priskr. vd. p. 28. 

34. bildo. 


MYRON : ATHENE KAJ Marsyas. Rekonstruo. Priskr. vd. p. 27. 
I 


32. bildo. 


PHIDIAS : ATHENE PARTHEXOS. Marmorkopio en la Atena Muzeo. 
әт 


Priskr. vd. p. 27. 


36. bildo. 


PHIDIAS : CENTAŬRO KAJ LAPITO, metopo de l'Parthenon, British 
Museum. Priskr. vd. p. 28. 


27. bildo. 


PHIDIAs : RIVERDIO KEPHISOS, British Museum. Priskr. vd. p. 30. 

39. bildo. 


p. 30. 

British Museum. 

PHIDIAS : 


40. bildo. 


POLYKLETOS : DoRvPHOROS (Achilles?) Roma marmorkopio, 
Neapola Muzeo. Priskr. vd. p. 30. 


alte ellaboritaj tombreliefoj de Г 4. jarcento. Kiel montras nia 
ekzemplo sur la 43. bildo (Belarta Muzeo en Budapest), en tiu 
tempo la senta interkroĉiĝo de l' figuroj iĝas eĉ pli intima; en 
la Кар-іепо kaj gestoj de Г akompanantaj figuroj esprimiĝas 
ankaŭ doloro kaj rezigno. Sur nia bildo ĉi tiun sentimenton 
reprezentas la eta sklavknabo, kiu, kun krucmetitaj gamboj kaj 
interplektitaj manoj, malĝoje klinas sian kapon. La varman 
sentan interrilaton de l’ geedzoj la artisto efekte apogas per la 
kompozicio-linioj arkantaj tra l' tuta grupo. La linioj serĉas 
unu la alian, kaj same serĉis sin reciproke iam la rigardoj. La: 
motivo de l’ manpreno esprimas ne adiaŭon, sed intiman kun- 
apartenon. 


La skulpto de Û 4. jarcento a. К. 


Dum la skulpto de I 5. jarcento strebis je serioza im- 
peto kaj sublimeco, la 4. jarcento preferis desegni la individuan 
anim-vivon, La virina ĉarmo kaj mildo same trovas interpreton, 
kiel la vira pasieco, La sorĉon de Г virina korpo tiutempe mał- 
kovras la arto. La naturobservo pliakriĝas kaj sekve de tio ek- 
floras la arto de l' individua hom-prezento: la portreto. 

La du plej grandaj gvidmajstroj de l’ 4. jarcento, Skopas kaj 
Praxiteles, reprezentas tute diferencajn spiritdirektojn. Dum 
Praxiteles inklinas al trankvila lirikeco, kaj lin katenas la ĉarmo, 
de l' juno kaj virineco, Skopas estas la majstro de l' movo, 
pasio, afekcio. Tion ni sentas sur tiuj junaj kapoj, kiuj post- 
restis por ni el la frontongrupo de l' Athene-templo en Tegea 
(45. bildo). La esprimo de pasio nestas precipe en la profunde 
kuŝantaj, ombritaj okuloj, per kiuj la rigardo ricevas unika 
doloran karakteron, Skopas partoprenis ankaŭ en la skulpta 
ornamado de la tombo de Г karia reĝo Mausolos, en Halikar- 
nassos (de tie la nomo de maŭzoleo). Ĉi tiun gigantampleksan, 
pluretaĝan konstruaĵon, kies nefermita portiko estis kovrita per 
piramidsimila tegmento, oni vicigis jam en la antikva epoko 
inter la sep miraklojn de l’ mondo. En ĝia skulpta ornamado 
konkuris la plej eminentaj majstroj de l' 4. jarcento. La baz- 
konstruon ĉirkaŭplektis friso figuranta amazonbatalon; ties ori- 
entan flankon skulptis la ĉizilo de Skopas. Sur nia ekzemplo 
446. bildo) ni vidas retro-arkpafantan amazonon rajdantan sur 

ĉevalo galopanta de maldekstre, Dekstre retrofleksiĝinta kaska 
greko defendas sin per sia ŝildo kontraŭ la atakanta amazono. 
La varieco kaj aŭdaco de l movoj klare montras pri l’ riĉo de 
Г Skopasa inventa povo. La korpoj brulantaj de pasieco, la 
prezento de l' flirianta vesto estas rezultoj de freŝa kaj viva 
observo. 

Kontraŭe al Skopas, Praxiteles serĉis ne la dramajn lukt- 
ojn, tempestajn afekciojn, sed la trankvilan, sonĝan, lirikan 
belon, Lia sola postrestinta, aŭtente propramana verko estas la 
statuo de Hermes, trovita en Olympia (47. bildo). La serioza 
digno kaj grandiozo de l' 5.-centjaraj di-idealoj ĉi tie ŝanĝiĝis 
en ĉarman kaj varman genrobildon. Hermes, en sia vojo al la 
nimfoj en Nisa (al kiuj oni konfidis la edukon de Dionysos) 
ripozas sin apogante sur arbotrunko kaj ludas sinforgese kun 
la infano Dionysos, kiu kun ĉarma avido etendas sian manon al 
la levita vinberaro. Per la subapogo de l' maldekstra mano, la 
dekstra kokso elstariĝas kaj en la supra korpo la muskolsteĉo 
cedas. Ĉi tiu solviĝo mildigas, fluidigas la korpkonturojn. Sub 
la ĉizilo de Praxiteles la problemo de l' forto iĝas problemo de 
P lirika belo. Lin interesis ne tiom la muskolstrukturo, kiom 
la riĉa ludo de l' haŭtsurfaco, sur kiu travibras la sorĉo de l' 
sensa beleco. La samo rilatas ankaŭ al la ŝtofo-prezento de J’ 
mantelo pendanta de l' maldekstra brako: sur ĝia riĉege falanta 
faldaĵo ne evitis la atenton de Г majstro eĉ la plej eta ĉifiĝo 
aŭ kaviĝo. 

Nur el romaj kopioj ni konas la antikv-epoke plej ad- 
miratan kaj ankaŭ per epigramoj gloritan kreaĵon de Praxiteles: 
la statuon de Aphrodite de Knidos (49. bildo). Kompreneble, 
per la mano de Г kopiintoj perdiĝis ĝuste la plej speciala 
ĉarmo de la arto de Praxiteles: la delikateco de l' marmor- 
prilaborado, la varme ondanta riĉo de l’ korpsurfaco. Pri tio nin 
orientas nur la Hermes de Olympia. Aphrodite de Knidos estas 
prezentita de Praxiteles en la momento, kiam ŝi sin preparas al 


bano. Sian veston ŝi metis sur la apudan vazon kaj nun ŝi reve | 


rigardas malproksimen, Ŝia tuta esto radias purecon kaj sinfor- 
gesan sublimecon. Kontraŭe al la fortikaj, vaste konstruitaj 
kapoj de Skopas, Praxiteles preferas la delikatajn, ovalajn 
vizaĝojn, En la rigardo troviĝas ne pasieco, sed sonĝema 

revado еп malproksiman, Pri la ĉarmo kaj gracio de lia arta 
atestas ankaŭ la Muzo-reliefoj de Г Mantinea bazkonstruo, 
faritaj en lia laborejo (48. bildo). La facilan, senĝenan korp- 
teniĝon akompanas ludema riĉo de vestoj. En la fantazio de 
Praxiteles, vesto kaj korpo fandiĝis en plenan unuecon : la ŝtofo 
fidele spegulas la formon kaj ĉiun moviĝon de l' korpo. 
Dio-idealoj. 
La greka skulptista karakterizo rikoltis siajn plej grandajn 
triumfojn per la kreo de dio-idealoj, kies riĉan serion malfermis 
la Athene Parthenos kaj la Olimpa Zeus, de Phidias. La greka 
arto povis mirinde esprimi en la trajtoj la superecon, specialan 
moralan kaj spiritan proprecon de la dio: oni sentas unuavide, 
ke oni staras ne antaŭ mortema homo, sed antaŭ pli supera, 
senmorta estaĵo. Por ekzemplo sufiĉas citi la Zeus-kapojn de 
Milasa kaj de Otricoli. La Zeus-kapo el Milasa (бо. bildo), 
kadrita de mole ondantaj bukloj, radias superhoman bonecon, 
mildon kaj noblan dignon; oni povas klare rekoni la influon de 
la Phidias-a Zeus-idealo. Kiom alimaniere imagis la dion la 
majstro de l" busto el Otricoli (51. bildo); en ties generala 
impreso regas kreanta praforto, majesto kaj ĉiopova volo. La 
serioza grandiozo de l' esprimo nur en la rigardo kaj ĉe la lipoj 
cedas en mildan patran bonecon. 


Portrel-slaluoj. 

La epoko, kiu kreis varian serion de dio-individuoj, kom- 
preneble ne povis resti senfara ankaŭ en la kampo de l’ individua 
hom-figurado. Tiun antaŭe disvastiĝintan eraron, kvazaŭ la 
grekoj estus farintaj nur idealajn kapojn kaj ili ne estus 
havintaj emon por la arta eternigo de l' ĉiutaga viv-realo, jam 
refutis riĉa serio de postrestintaj portretoj. Laŭte deklaras ĉi 
tiuj, ke ankaŭ la grekoj ja ne estis senescepte Apollaj beluloj 
kaj ke la grekaj artistoj ne detenis sin time eĉ de la prezentoj 
de l' repuŝa, malbela eksteraĵo. La unuaj provoj de l greka 
portreto-skulpto rekondukas ĝis la dua duono de l' 5. jarcento. 
Tiam faris Kresilas la bronzportreton de Perikles, pri kiu post- 
restis pluraj kopioj. En la noble ekvilibritaj trajtoj tie пі 
trovas ankoraŭ nur malmultajn individue karakterizajn markojn, 
Sed en la silensimila malbeleco de la vizaĝo de Sokrates ni 

jam sentas, ke ĉi tiu portreto pretiĝis laŭ vivo. Por la portret- 
arto de l' 4. jarcento estas karakterize, ke la artistoj tiutempe 
jam klopodis esprimi ne nur la korpan, sed ankaŭ la spiritam 
individuecon. La portretojn de Sophokles kaj Euripides ni 
sentas vere literaturhistoriaj karakterbildoj. Sophok!es estas prez- 
entita en lia meza viraĝo (statuo en la Laterano). Lia korpteniĝo 
atestas pri memkonscia nobeleco, Па) trajtoj spegulas harmo- 
nian, ekvilibritan animon. La statuo de Euripides (52. bildo) 
prezentita en lia maljuna aĝo klare montras, per la esplora 
rigardo kaj alta frunto, la mallumvidan, enprofundiĝeman 
filozofpoeton. la forfermiĝema, amara seriozo sidas sur la 
trajtoj; la artisto sin detenis de ĉiu detalaĵo kaj tamen, ni klare 
sentas, ke li trafe reproduktis la korpan kaj animan esencon, 
La sorĉo de granda individuo nin kalenas unuavide. Multe 
malpli strebis je animkarakterizo la majstro de l' postrestinta 
Platon-portreto: la potencan spiriton de Platon kaj la profundan 
poezion en lia animo tute ne sentigas ĉi tiu seka, senimpeta 
vizaĝo, Se ĝi estis la sola samtempa Platon-portreto, ni devas 
kredi, ke Platon, same kiel Goethe, ne trovis parencaniman 
ariston, kiu estus povinta eternigi liajn trajtojn kun kompre- 
nema animo. 


La greka teatro. 

La portret-statuojn de l' grandaj grekaj dramverkistoj 

oni starigis ordinare en la scenejo de iliaj triumfoj, en la 
teatro, Kiel la dramaj artospecoj, same ankaŭ la teatro servanta 
por ilia prezentado (theatron), estas la kreaĵo de l' greka spir- 
ito; pri ĝia laŭgrada evoluigo centjarojn okupiĝis la grekaj 
arkitektoj. La nuna teatrovizitanto facile forgesas aŭ еб ne scias, 
ke ĉi tiun konstruajtipon, kun ĉiuj ĝiaj ingrediencoj, ni dankas 
al la grekoj. Jam ĉe ili ekzistis la levita scenejo, al kiu duonarke 
kroĉiĝis la sentegmenta aŭskultejo, membrita de seĝvicoj kaj 
apogiĝanta ordinare al montdeklivo. Inter la scenejo kaj aŭs- 
kultejo troviĝis la ronda orkestrejo (orchestra), kiu servis kiel 
loko de l' ĥoroj. La greka teatro, ĉar sur ĝi scenis maksimume 
tri aktoroj, ne havis tian profundon kian la nuna, sed ĝi havis, 
por la prezentiĝo de dioj, ankaŭ duan elaĝon. La moveblaj, 
pentritaj kulisoj kaj la diversaj levaj kaj mallevaj maŝinoj 

same apartenis jam al la ekipo de l' greka teatro. Altan evoluon 
de Г greka teatra kulturo atestas ankaŭ tio, ke preskaŭ ĉiu 
urbo kaj sanktejo havis sian teatron. Plej plenaj postrestaĵoj 
de Г /.-centjara teatro-konstruo estas la teatro de Dionysos en 
Ateno kaj la teatro en Epidauros (54. bildo), elstara per la 
perfekteco de siaj proporcioj. 


La pentrarto de l' klasika epoko. 

(5. kaj 4. jarcentoj). Dum postrestaĵojn de skulptarto ni 
havas en granda abundo, la monumentalan pentarton del grekoj 
ni konas nur el skribaj fontoj. Tiuj vastaj murpentraĵoj, per 
kiuj grandnomaj pentristoj ornamis la murojn de!” konstruaĵoj, 
pereis senpostsigne, Ne tro kompensas nin kontraŭ ĉi tiu granda 
perdo tiuj pentritaj vazoj, sur kies bildoj en pala speguliĝo 
ni povas vidi la evoluon de l' granda pentro. Tiuj reformoj, pri 
kiuj raportas niaj fontoj kroĉante ilin al la nomo de iu aŭ alia 
granda pentristo, kuntrenis ankaŭ la samtempajn vazpentrajn 
laborejojn. En la fino de 6. jarcento, la decidaj reformoj de 
Kimon el Kleonae rezultigis kvazaŭ revolucian transformiĝon 
ankaŭ en la kampo de l’ vazpentrado. Laŭ la skribaj informoj, 
Kimon estis la unua, kiu prezentis la figurojn en pli variaj 
pozicioj, rigardantajn supren kaj malsupren kaj pliriĉigis la 
desegnon de Г korpo kaj vesto per la distingo de Г muskoloj 
kaj faldoj. Сі tiuj konkerajoj devigis la vazpentristojn rezigni 
pri la ĝis tiam uzita kolorsistemo. Dum antaŭe la figuroj nigre 
leviĝis el la ruĝbruna fono, ekde la lastaj jardekoj de l' 6. jar- 
cento la du koloroj ŝanĝas la lokon: la fono iĝas nigra, Ка) 
el ĝi ruĝbrune leviĝas la figuroj (rugfigura vazpentro). 

Per la ebloj donitaj de l' nova teknika metodo, ankaŭ la 
vazpentrado venkas iom post iom la arkaikan ligitecon kaj, in- 
fluite de la modeloj de l’ granda pentro, ĝi provas prezenti ne 
nur la korpan, sed ankaŭ la animan vivon, Ĉi-rilate la plej in- 
tensan evoluon kunportis la ekago de Г plej granda 5.-jarcenta 
pentrartisto Polygnotos, kiu provis karakterizi la figurojn ankaŭ 
per korp-teniĝo kaj mimiko. Ĝuste tial, jam en la antikva 
epoko oni nomis lin karakterpentristo (ethographos). Ĉi tiuj 
grandsignifaj reformoj donis flugilojn ankaŭ al la majstroj de 
V vazpentraj laborejoj. El iliaj kreaĵoj, la Argonaüta kratero 

en Parizo kaj la Orpheus-kratero en Berlino reprezentas plej 
pure la spiriton de Polygnotos. La lasta prezentas la lirludan- 
tan Orpheus en la societo de trakaj militistoj (53. bildo). La 
kantisto sinforgese retrofleksas sian kapon. Sur la korpteniĝo 
kaj mimiko de l' ĉirkaŭe starantaj kvar militistoj klare spegu- 
liĝas la efiko de Г muziko. La unua, suprenapogante la piedon; 
fiksas sian rigardon sur la kantisto, la dua kun sinforgesa 
plezuro fermas la okulojn, kaj la dekstre staranta, barba, pli 
kruda militisto, kvazaŭ lin trakurus frostotremo, pli strikte 
kuntiras la baskojn de sia mantelo. La eta bildo estas mirinda 
ĉefverko de l' muzika kaj lirika sentimentpentro. Kaj nia ad- 
miro eĉ pliiĝos, se ni observas, per kiel simplaj rimedoj la 
artisto atingis tiun ĉi profundan efekton. La bildo havas nek 
spacperspektivon nek ombrojn. La vazpentristoj, kun alta arta 
gusto, konscie rezignis pri ĉi tiuj konkeraĵoj de Г realeca 
figuradmaniero, kiuj jam estis hejmaj en la granda pentro. 
Ilia arto, konforme al sia dekora destino, restis pura eben-arto, 
en kiu la linio hayas la ĉefan potencon. 

En la lastaj jardekoj de l’ 5. jarcento, ĉi tiun frapantan 
simplon de l’ animdesegno sekvis kapturna riĉo ankaŭ en la 
kampo de l’ vazpentrado, La spirito de l' Parthenon-aj fronton- 
grupoj trenas kun si ankaŭ ĉi tiujn malgrandajn majstrojn. 
La lumcentro de ĉi tiu direkto estas la arto de Meidias, kiu, 
sur sia Londona hydria (akvoporta vazo) prezentas la Hespe- 
ridinojn (filinojn de Atlas, kiuj gardas en la malproksima 
Okcidento la arbojn de l' oraj pomoj) kaj la forrabon de la 
filinoj de Leukippos. La movoj de l' knabinfiguroj estas plenaj 
de ĉarmo kaj gracio. Sur ĉiu detalo sentiĝas, ke la artisto 
strebis je okulvibriga riĉo kaj ekstera pompo. 

Je la fino de l 5. jarcento, la florado de l' Atena vaz- 
pentrado ĉesas. Еп la 4. jarcento, la gvidon en la kampo de l' 
keramiko transprenas la laborejoj en Malsupra Italio, sed iliaj 
kreaĵoj ne havis signifon el la vidpunkto de l' aŭdace disvol- 
viĝinta monumentala arto, kiu serĉis realecon, efektojn de lumo 
kaj ombro. Nur el skribaj informoj ni konas la kreaĵojn de 
Aristeides, parenc-spirita al Skopas, inklina al drama pasio kaj 
realeco, kaj la kreaĵojn de lia grandfama pli juna samtempulo 
Apelles, serĉanta pitoreskajn efektojn. 

Агітейо. 
Pri la alta evoluo de l' greka juvelarto atestas skribaj 
informoj kaj grandnombre postrestintaj belegaj metalvazoj 
kaj juveloj. Sed la plej populara branĉo de l' artmetio estis 
la farado de terakotaj statuoj (tanagroj, laŭ la nomo de unu 
el iliaj trovlokoj). En ili ni povas klare observi la evoluon de l' 
greka skulpto, ekde la geometria epoko ĝis la romaj tempoj. 
La primitivaj, mane kneditaj figuroj ŝanĝiĝas baldaŭ em 
figurojn fanditajn en formon. Komence regas precipe temoj 
religiaj, sed poste la temo-sfero plivastiĝas, kaj en la statuetoj 
viviĝas antaŭ ni la greka vivo en sia tuta varieco. Precipe en 
la glorado de l' virina beleco kaj ĉarmo pruvas ĉi tiuj mal- 
grandaj majstroj neelĉerpeblan ideo-riĉon. Buboj interluktantaj. 
aŭ ludantaj kun ansero, Erosoj preterŝvebantaj kun petola 
rideto sorĉas antaŭ nin la ĉarman mallerton kaj burleskan gracion 
de l' infano. Poste, en la helenisma epoko, realecaj vivbildoj 
(Dorn-eltiranta Knabo el Priene; 58. bildo) kaj frapantaj, 
spritaj karikaturoj manifestas la trafe deformantan, senindul- 
gan observkapablon de ĉi tiuj artistoj. Nekompleta estus la bildo 
pri Г greka artmetio, se ni ne parolus almenaŭ kelkvorte pri 
la arto de ĉizitaj kaj reliefaj juvelŝtonoj (gemoj kaj kameoj). 
Ĉi tiu floranta metibranĉo ekde la 6. jarcento akompanis la 
evoluon de l' greka arto. Kiel ekzemplon el la gemoj ni mencias 
sole la grandioze observitan gembildon pri fluganta gruo, fari- 
tan de Dezamenos (5. jarcento). La modo de l’ kameoj floris 
en la helenismaj tempoj. Sur ili, fruktuzante la diversajn 
kolortavolojn de l' sardonikso kaj agato, la artistoj lerte povis 
pliintensigi la kolor-efekton de l' reliefbildo, kiel oni vidas 
tion sur la Viena kameo, kiu prezentas Ptolemaios II. kaj liam 
edzinon Arsinoe. 


Epoko de Aleksandro la Granda. 

Ĉi tiu epoko signifas decidan ŝanĝon ne nur en la politika, 

sed ankaŭ en la kultura historio de Y grekoj. La ideo pri l' 
fondo de mondimperio, kiu gvidis la armilojn de Aleksandro 
ĝis la malproksima Hindio, kunportis subitan dislarĝiĝon de I’ 
spirita vivo. La projektita mondimperio politike ja ne efektiv- 
iĝis, tamen, en la kampo de kulturo kaj arto, ni prave рота 


paroli pri helenisma greka mondimperio, ĉar la grekaj kulturo 
kaj arto, laŭ la postsignoj de l' Aleksandraj konkeroj, fiksis 
siajn piedojn ĉie, ĝis la malproksima Hindio. 

La individueco de Г granda militestro multoble okupis 
jam la samtempan arton, Tuta vico da pentristoj kaj skulptistoj 
konkuris por elernigi liajn radiante belajn trajtojn (Apelles, 
Lysippos). Kaj liaj triumfaj militiroj okupis la fantazion de 
nombraj pentristoj. Pri la bildo de Philorenos, kiu prezentas la 
balalon inter Aleksandro kaj Dareios, postrestis grandampleksa 
mozaik-kopio, trovita en domo de Pompeji (55. bildo). Ĝi estas 
la sola, por ni netakseble grava postrestaĵo de Г greka pentarto 
historia. La artisto — tre karakterize por la koncepto greka 
kontraŭ la roma — ne donis simplan, kronike fidelan priskribon 
pri la batalo, sed elkaptis ĝian plej draman momenton, sen- 
tigante en ĝi la tutan historian streĉecon. De maldekstre antaŭ- 
enrajdas Aleksandro kun nekovrita kapo; la eminenta perso, 
kiun trapikis lia lanco, vundite falas kune kun sia ĉevalo en lian 
vojon. La vundito sin oferis por la reĝo de l’ persoj, Dareios, 
kiu, meze de l' rifuĝanta persa armeo, forkuregas sur kvarrada 
veturilo. La koĉero instigas la ĉevalojn per vipo. Sed Dareios 
pensas ne pri sia propra rifuĝo: rekliniĝinte, li etendas kompate 
sian brakon al la nobla amiko, kiu fordonis por li sian vivom. 
Tiu ĉi drama kunplektiĝo de l' heroeco (Aleksandro), sinofero 
(la vundita perso) kaj kompato (Dareios) donas al la bildo 
profunde homan draman enhavon. La kompozicio havas, anime 
kaj laŭforme, du elstarajn fokusojn: la figurojn de Aleksandro 
kaj Dareios. La profundon de І spaco certigas: la antaŭspaco 
sentigita per disŝutitaj objektoj; la figuro de l' ĉevalo (prepa- 
rita por la vundita perso) en aŭdace mallongigita dedorsa 
aspekto; la arka turniĝo de la ĉaro de Dareios; kaj la lancoj 
rigidantaj alten en la fono. La historian grandiozon la artisto 
eĉ pliigis per la serioza kolorigo (ekzemple, la blua koloro 
tute mankas). 

Aleksandro estas ankaŭ la ĉefheroo de tiuj reliefoj pri 
batalscenoj kaj leonĉasado, kiuj ornamas la belegan marmor- 
sarkofagon trovitan en la reĝtomboj de Sidon (ĉefurbo de Feni- 
cio). Antaŭe oni ĝin kredis ripozejo de Aleksandro (de tie la 
nomo: Aleksandra sarkofigo), sed lastatempe malkovriĝis, ke 

41. bildo. 


ParoNos : NIKE, Olimpia Muzeo. Priskr. vd. p. 31. 


49. bildo. 


ORPHEUS KAJ EURYDIKE, marmorreliefo, Neapola Muzeo. Priskr. 
уа. р. 32. 


43. bildo. 


GREKA TOMBMONUMENTO el la 4. jarcento а. K. Belarta Muzeo. 
Budapest. Priskr. vd. p. 33. 


44. bildo. 


LA TOMBMONUMENTO DE HEGESO. Atena Muzeo. Priskr. vd. p. 


45. bildo. 
KAPOJ EL FRONTONGRUPO de l'Athena Aleatemplo en Tegea. 
Atena Muzeo. Priskr. vd. p. 33. 

47. bildo. 


PRAXITELES: HERMES. Originalo. Olimpia Muzeo. 
Priskr. vd. p. 34. 


18. bildo 


PRAXITELES : MUZOJ, 
el bazo de statugrupo 
en Mantinea. 
Atena Muzeo. 


Priskr. vd. p. 35. 


49. bildo 


PRA XITELES : 
APHRODITE EL KNIDOS. 
Roma kopio. 

Roma, Vatikano. 
Priskr. vd. p. 34. 


50. bildo. 


ZEUS-KAPO EL MILASA. Bostona Muzeo. Priskr. 


51. bildo. 


LA T. N. ZEUS EL OTRICOLI. Roma kopio. Roma, Vatikano. Priskr. 
vd. p. 35. 

29. bildo. 
PORTRETO DE EURIPIDES. Bronzkolora gipskopio laŭ marmorhermo 
trovita en Herculanum. La hermo estas kopio de la bronza origi- 
nalo, kiu perdiĝis. Priskr. vd. p. 36. 


53. bildo. 


ORPHEUS KAJ TRAKAJ MILITISTOJ. Kratero el Gela. Berlina Muzeo. 
Priskr. vd. p. 38. 

54. bildo. LA TEATRO DE EPIDAUROS, konstruita de l'pli juna Polykletos. Priskr. vd. p. 37. 

56. bildo. 
ALEKSANDRO-SARKOFAGO. Otomana Muzeo en Kon- 
stantinopolo. Priskr. vd. p. 41. 


57. bildo. 


LvsrPPOS: APOXYOMENOS. Roma marmorkopio laŭ la bronza 
originalo. Vatikano. Priskr. vd. p. 41. 

28. bildo. b) 


a) KOMIKA AKTORO, argilstatueto el Malgranda Azio. Atena Muzeo. 
b) DORNELTIRANTA KNABO el Priene. Berlina Muzeo. Priskr. v. 
p. 39. 


59. bildo. 


a) DEMETER. b) KAPO DE GIGANTO el la Zeus-altaro en Pergamon. 
Berlina Muzeo. Priskr. vd. p. 42. 

61. bildo. 


MORTANTA GALLO. Samtempa marmorkopio laŭ la bronza originalo, Roma : Kapitola Muzeo. 
Priskr. vd. p. 43. 


62. bildo. 


MENELAOS KUN LA KADAVRO DE PaATROKLOS. Roma kopio. Loggia 
dei Lanzi, Firenze. Priskr. vd. p. 43. 

63. bildo. 


NIOBE. Roma marmorkopio. Uffizi-kolekto, Firenze. Priskr. vd. 
p. 44. 


64. bildo. 


LAOKOON-GRUPO. Roma, Vatikan. Priskr. vd. p. 44. 


65. bildo. 


NIKE DE SAMOTHRAKE. Originalo. Louvre, Parizo. Priskr. vd. 
p. 44. 


66. bildo. 


STATUO DE OFERANTA KNABINO el Porto d'Anzio (Antium). 
Originalo. Nacia Muzeo, Roma. Priskr. vd. p. 45. 


49 


67. bildo. 
LA KAPO DE L'KNABINSTATUO 
el Antium. Vd. p. 45. 


68. bildo. 


APHRODITE DE MELOS, 
skulptita verŝajne 

de Alexandros el Antiochia. 
Louvre, Parizo. 

Priskr. vd. p. 45. 

70. bildo. 


INFANO GORĜPREMANTA 


ANSERON. 

Marmokopio laŭ la bronzo de 
Boethos. Glyptotek, München. 
Priskr. vd. p. 45. 


71. bildo. 


KAPO DE ALEKSANDRO 

LA GRANDA, el Pergamon. 
Berlina Muzeo. 

Priskr. vd. p. 46. 


tiu kredo estis eraro (56. bildo). La plej granda valoro de Г 
eksterordinare riĉe membrita kaj ornamita sarkofago estas ĝia 
sendifekte konserviĝinta kolorigo. La reliefo pri l' batalo. de 
persoj kaj grekoj havas densan mev-riĉon, dum la reliefo pri 
l leonĉasado estas strukture pli «веса. Ĉiu detalo estas plena 
de pasia maltrankvilo spegulata de vizaĝoj kaj rigardoj. La 
persojn la artisto figuris en iliaj karakterizaj naciaj vestoj: 
longa pantalono; manika dolmano; super la dolmano: traŝultre 
ĵetita manika peltjako (kandys); sur la kapo: mola tiaro kov- 
ranta ankaŭ la mentonon. Aleksandro estas prezentita ĉe l' leon- 
ĉasado kun nekovrita kapo, en la batalsceno kun leonfela 
kasko (kiel juna Heraklo). 

; La regado de Aleksandro estis epokfara ankaŭ en la 
skulptarto. Lia plej favorata kortega skulptisto, Lysippos, deter- 
minis per siaj kreaĵoj la direkton de l' tuta posttiama evoluo. 
Li laboris ekskluzive per bronzo. Plej aŭtenta memoraĵo de lia 
grandampleksa agado estas la atlet-statuo Аротуотепов (57. 
bildo), kiu postrestis por ni en roma kopio. Dum la fortik- 
trunkaj atlet-statuoj de Polykletos havis kvieton kvazaŭ arkitek- 
turan, ĉi tiu svelta figuro estas plena de nervoza vivmovo. 
Tion esprimas la impeta flankensvingo de l’ dekstra piedo. Ni 
sentas, ke ĉi tiu pozicio estas ne daŭra, sed nur transiro kelk- 
momenta, La sama movriĉo trakuras la tutan korpon. Dum la 
trunkoj de Polykletos estas angulecaj, ĉirkaŭfermitaj de listel- 
similaj konturoj, ĉi tie ni trovas fluidan rondecon, kiu senri- 
marke gvidas la okulojn el la frontaspekto al la flankaspektoj. 
Tiun reliefecon, per kiu la statuoj de Polykletos kvazaŭ gluiĝas 
al unu ebeno, Lysippos definitive trarompis per la aŭdace 
antaŭetendita brako, de kiu la Аротуотепов forgratas la pol- 
von de l’ lukto per la maldekstramana striglilo. La figuro, per 
ĉi tiu multdirekta movenhavo, kvazaŭ dislarĝiĝas en la spaco. 
Valoriĝas la tuta movriĉo kaj aspektriĉo de l' naturo. Jen 
grava kaj decida reformo, kiu fiksis direkton por la tuta 
posta evoluo. 


La helenisma epoko. 


En la tempoj post Aleksandro la Granda, kiam en Alek- 
sandrio kaj sur la Malgrand-Aziaj bordoj unu post la alia 

estiĝis novaj regmoj, Ateno perdis sian gvidrolon ne nur en la 
politika, sed ankaŭ en la arta vivo. La sorton de l' arto en 
tiuj tempoj difinis novaj centroj: Pergamon, Aleksandrio kaj 
Rhodos. Laŭ direktado de regnestra volo kaj malavaro rapide 
konstruiĝas movaj ĉefurboj, laŭ projektoj antaŭdifinitaj, el- 
laboritaj de artistoj. Oni vere povas paroli pri la urbkonstrua 
arto de tiuj tempoj, kiu ne konis hazardon kaj arbitron en la 
aranĝo de l' vojlinioj kaj konstruaĵoj, sed klopodis kontentigi 
ĉiujn pretendojn en la kadro de l preparita plano. Estas 
karakterize pri la praktikeco de l' grekoj, ke en siaj urboj la 
vojojn ili neniam kondukis tra la mezo de Г placo, sed ĉiam 
tra ĝia rando. Tio estis tre grava ĉe la grekoj, kiuj pasigis 
grandan parton de І tago sur la foirplaco, ĉar tiamaniere la 
iradantojn de l' placo ne ĝenis la trafiko. El la arkitekturaj 
sistemoj la helenisma epoko favoris precipe la jonan. 

Paralele al la plivastiĝo de l' spirita horizonto kaj interes- 
iĝo plilarĝiĝis ankaŭ la temo-sfero. Tiam oni fondis plejparton 
de Г ĝis nun modaj arto-specoj. Krom temoj religiaj kaj 
historiaj, pli kaj pli regas la realecaj genrobildoj (58. bildo); 
kaj, apud drama pasio, la milda trankvila idilio kaj la laŭtega 
bonhumoro. La emo al deformado (karikaturo) ne indulgas 
eĉ la miton kaj la diojn (sur murbildo en Herculanum, Aeneas, 
Anchises kaj la eta Ascanius, rifuĝantaj el Trojo, estas prezen- 
titaj kiel hundkapaj simioj). En la samaj tempoj naskiĝas la 
»muta naturo« pri bestoj kaj plantoj. La estiĝo de Г grandaj 
individuoj kaj la kulto de Г regnestroj kunportas kompreneble 
ankaŭ la pli intensan floradon de l' portretarto. Same en tiuj 
tempoj ni renkontas la unuajn ekzemplojn pri la realeca figur- 
ado de fremdaj popolrasoj. 


La skulpt-arto de l' helenisma epoko. 

Ĝia plej grandioza ekzemplo estas la Zeus-altaro en Per- 
gamon, kies bazon zonas grandegaj reliefoj figurantaj la batalon 
inter dioj kaj gigantoj (gigantomachia; 59. kaj бо. bildoj). 
Ĉie tumultas amara lukto de gigantaj korpoj traardigitaj de 
superhoma pasieco. La batalantoj interplektiĝas kun tordiĝanta 
maltrankvilo. La gigantojn la fantazio de l' artisto sorĉis en 
flugilajn, serpentpiede rampantajn, kelkloke leonkorpajn, tim- 

igajn demonojn. Dum sur la reliefoj de l' klasika epoko la 
figuroj izolite, klardesegne leviĝas el la fono, ĉi tie la ondantaj: 
amasoj kovras la tutan surfacon. La fono tute malaperis, 
Flagre frapiĝantaj faldoj, mallumpasie ardantaj, mortbarakte 
taŭzitaj vizaĝoj ĉie. En la movoj de Г figuroj la majstroji 
valorigis ĉiujn rezultojn de l' pasinto, kaj en la skulpto de Г 
korpoj ili montras mirindajn anatomiajn konojn kaj realecan 
senton. 

La sama drama realeco karakterizas la statuon Mortanta 
Gallo (61. bildo), fragmenton de l' vota batalgrupo, kiun At- 
talos I., reĝo de Pergamon (247—197 a. К.) starigis por la 
memoro de sia venko super la galloj. Sangante el morta 
vundo falas la potenckorpa militisto sur sian ŝildon. Lia kapo 
lace kliniĝas. Sian korpon li apogas dekstrabrake; kaj sian 
dekstran piedon, por mildigi la streĉiĝon de l' korpo, li tiras 
sub sin. La artisto karakterizis ankaŭ la rasajn markojn de l 
mortanta heroo, La neregula vizaĝo, la haroj nodaj de kalk- 
akvo, la mallongtonditaj lipharoj, la torques zonanta la kolon, 
donas frapantan bildon pri la eksteraĵo de l' galloj, kia ni ĝin 
konas laŭ la samtempaj verkistoj. En la prezento de Г kun- 
fleksiĝanta korpo, la artisto donis la realon kun zorgemo aten- 
tanta ĉiun detalon, Kun tre certa observkapablo li skulptis en 
marmoron la faltiĝon, enkaviĝon, streĉiĝon kaj ondludon de l' 
haütsurfaco. 

La pasia emo al realeco penetris la tiuepokan arton ankaü 
en la prezento de mitaj bataloj. Tion pruvas tiu belega statu- 
grupo, kiu figuras Menelaos, kiam li savas la kadavron de 
Patroklos (62. bildo). La potenckorpa barba militisto apogas la 
korpon de sia morte falinta kunulo per sia maldekstra femuro, 
ĉirkaŭprenas lan trunkon per la desktra brako kaj tiel penas 
lin fortreni el la batalscenejo. Sian kapon li restreĉas kun spita 
decidemo. En la pena klopodo streĉiĝas ĉiuj liaj muskoloj; 
Apud ĉi tiu heroa vivforto, kia kontrasto estas la morta sen- 
povo de l' kunfalinta Patroklos! La unuecon de la du antagonist- 
efektaj korpoj certigas la majstra kompozicio: la grupo, traita 
de riĉaj antagonistaj movoj, fermiĝas en regulan piramidfor- 
mon, kies maldekstra konturo aŭdace svingiĝas alten ĝis la 
kaskopinto, dum la kontinueco de l' dekstra supre disŝiriĝas 

kaj poste la linio lace falas malsupren en la pendanta brako; 
de Patroklos. Krom ĉi tiu granda triangulo, la triangula 
strukturo resonas ankaŭ en pli malgranda triangulo, kies supra 
pinto estas la ŝultro de Menelaos. Ĉi tiuj laŭregulecoj donas 
al la kreaĵo, male al la ŝanĝiĝema naturo, la karakteron de 
neŝanĝeblo kaj interna laŭneceseco. 

Jen alia ekzemplo pri la fermita grupstrukturo en la hele- 
nisma epoko; la statuo de Niobe, kiu, kun patrina heroeco 
kaŝas en sia sino la plej malgrandan filinon, rifuĝintan al ŝi 
antaŭ la venĝaj sagoj de l' dioj (63. bildo)) Ĉi tiu statuo 
estis la meza parto de grupo figuranta la tragikan pereon de 
la filinoj de Niobe. La fiero de Niobe rompiĝis; kliniĝinte, 
kun fleksitaj piedoj ŝi premas kaj levas al si la teruritan filinon. 
Sian kapon kun dolora timego ŝi levas al la venĝantaj dioj. Ŝia 
potenca figuro kaj la rompiĝema, svelta filinkorpo kunfandiĝas 
kiel frapantaj kontrastoj. Ĉirkaŭ ŝi viciĝis iam, verŝajne sur roka 
tereno, ŝiaj ceteraj filinoj, rifuĝantaj aŭ jam morte falintaj pen 
la sagoj de Artemis kaj Apollo. Estas rimarkinde, ke ĉi tiu 
grupo jam. ne staris en arkitektura kadro, sed en la libera spaco. 

Ĉirkaŭe unu jarcenton poste kreiĝis la Laokoon-grupo (64. 
bildo) de same Rhodos-devenaj majstroj; Hagesandros, Poly- 
doros kaj Athenodoros, kiuj tute rezignis pri la pitoreska, en- 
spaca grup-aranĝo. Ili lokis Laokoonon kaj liajn du filojn, 
baraktantajn pro l' murda ĉirkaŭpreno de l serpento, en unu, 
sola ebeno. Por fari aranĝon regule simetrian kaj por pli efike 
emfazi la superhomajn suferojn de l ĉeffiguro, ili igis la 
mezurojn de l' filoj pli malgrandaj ol tion la realo postulus. La 
reliefmaniera, regula aranĝo de l' figuroj pariĝas kun ekstrema 
realismo rilate la prezenton de l' detaloj. Per la korpo de 1” ĉef- 
figuro, baraktanta kun malespera fortostreĉo, la artistoj brile 
pruvis siajn anatomiajn konojn, fundamentitajn per sciencaj 
esploroj. La hororon pro l’ neevitebla terura sorto mildigas tiu 
profunde homa kompato, kun kiu la pli aĝa filo, forgesinte pri 
si mem, rigardas sian patron. La grupon, trovitan en la r6. 
jarcento, Michelangelo prave nomis »miraklo«. 

Krom la pritraktitaj batalgrupoj, alia heroldo pri la fiera, 
triumfa memkonscio de l' helenismaj regnestroj estas la statuo 


Nike el Samothrake (65. bildo). Oni trovis ĝin sur la insulo 

Samothrake. Nike, la diino de l' triumfo, staras sur pruoforma 
bazo. Ŝia movo estas plena de decida forto kaj pasio. Siajm: 
paŝojn akompanas la aŭdaca flagro kaj flirto de l' ventkaptita 
vesto. La statuo estas nura aŭdaca impeto kaj pitoreska mov- 
riĉo: vera simbolo de l' fiera triumfkonscio. 

Kontraŭe al ĉi tiu potenca impeto kaj patoso, la sinfor- 
gesan, pacan piecon ni vidas sur tiu ĉarma knabinstatuo, kiun! 
antaŭ kelkaj jardekoj malkaŝis por ni ter-enfalo sur la bordo: 
de Antium (de tie la nomo: Knabino el Antium (66. kaj 67. 
bildoj). La altkreska, fortika knabinfiguro tenas en la mano 
pladon de oferobjektoj, do ŝi preparas sin por oferdono. Sen- 
ĝena natureco trafluas la tutan figuron. La пе ordinartipa, 
knabeca vizaĝo estas rezulto de senpera, freŝa observo. La atent- 
koncentrigon al la oferdona ago majstre subtenas la kompozicio, 
en kiu ĉi movo, ĉiu faldlinio, la rigardo kaj kapklino de l' knab- 
ino, ĉio kondukas al la mano tenanta la oferpladon. Estas sen- 
dube, ke ĉi tiu ĉefverko de l' greka plastiko kreiĝis en la rondo 
de Lysippos, eble de iu lia disĉiplo (6. Зоо a. K.). 

La realeca sento de l' helenisma epoko vestis per pil 
homaj trajtoj eĉ la antaŭajn, nealproksimigeble sublimajn dio- 
idealojn. Tion ni vidas ekzemple sur unu el la plej popularaj, 
kaj ĝenerale admirata postrestaĵo de l' antikva skulpto: sur la 
Aphrodite de Melos aŭ Milo (68. bildo). La nomo devenas de 
la trovloko: insulo Melos. La eleganta, senĝena korp-teniĝo kaj 
la individuaj trajtoj portas en la kreaĵon senperan homan var- 
mon, ne difektante tamen la monumentalan grandiozon de I’ 
ĝenerala impreso. 

Same la kreaĵo de l' malfrua helenisma (Aleksandria) 
skulpto estas la marmorstatuo figuranta la riverdion Nilo (69. 
bildo), nun troviĝanta en la Vatikano. La komforte sterniĝintan 
figuron zonas ludantaj knabetoj, apud kiuj la Nilopatro impres- 
as eĉ pli giganta. En la majeste sinkanta konturo пі kvazaŭ 
sentas la malrapidan malsuprenruliĝon de l' ŝvelinta riverego. 
La reva mildo de l' barba kapo spegulas la bonfaran naturon 
de l' Nilo. 

El la ĉi-epokaj serenaj, realecaj vivbildoj ni prezentas nur 
la ĉefverkon de Boethos (2. jarcento a. K.), kreinto de ĉi tiu 
genro: la Knabon luktantan kun ansero (то. bildo). La luda 

heroumado de l' infano kaj la senpova barakto de l' ansero estas 
tre efekte esprimitaj per la kontraŭstreĉiĝanta staro de l du 
figuroj. La ĉarman pufecon kaj mallerton de l' infano prezentas 
la artisto kun eminenta observkapablo: ĉi tiu frapanta infan- 
prezento estas konkeraĵo de l' helenismaj tempoj. 

En la tempoj post Aleksandro la Granda, la evoluinta kom- 
plika urbkulturo igis la homojn pli inklinaj al la libera naturo 
kaj paca vilaĝa vivo. Ties belecon prikantas Theokriios en siaj 
idilioj, kaj ties bildoj okupis ankaŭ la fantazion de 1 artistoj. 
La simplaj popolanoj, paŝtistoj, fiŝistoj, stratvendistoj iĝas po- 
pularaj ne nur en la poezio, sed ankaŭ en la arto. Frukto de 
tiu ĉi spirito estas la reliefo pri l Kamparano pelanta bovon al 
la foirplaco (72. bildo). Kontraŭe al la klasika relieftipo, en 
kiu la homa figuro plenigas la tutan spacon kaj pejzaĝkadro 
apenaŭ troviĝas, sur ĉi tiu reliefo la artisto lokis la varme 
vivrealan vivbildon en riĉa, vaste disvolviĝanta pejzaĝkadro, Кај 
la realecan movriĉon de Г impreso li pliigis per la aŭdaca ond- 
ado de l' elŝvela reliefsurfaco. 

La pliiĝinta interesiĝo pri individueco kaj la pasio de Г 
real-esploro kompreneble kondukis ĉi-epoke al la florado de l' 
portret-arto. La grandiozan serion de Г regnestro-portretoj 
apertas Aleksandro la Granda, kies heroan belecon la verkistoj 
ne satas sufiĉe glori. La riĉbukle zonitaj noblaj trajtoj kaj la 
ekzaltita fajra rigardo la artistojn kvazaŭ delogis por idealigo, 
kaj, vere, al tiu delogo multaj ne povis kontraŭstari. Lian ekster- 
aĵon plej verdire konservis la marmorkapo trovita en Pergamon 
(71. bildo), kiun rajte oni atribuas al la spirito de Lysippos, 
sola ĝuinta el siaj samtempuloj la privilegion priskulpti la regn- 
estron laŭ vivo. La portreto prezentas Aleksandron jam ne 
tute juna. Malgraŭ la riĉe ondantaj bukloj kaj pasie arda! 
rigardo oni povas rekoni en la esprimo la signojn de laco kaj! 
nervoza elĉerpiĝo. 

La vanteco de l’ regnestroj devigis la artistojn je certa 
detena indulgo kontraŭ la vero. Tial en la plej multaj helenismaj 
regnestro-portretoj sentiĝas la heroisma, patosa bel-idealo de l' 
epoko. Ĉe prezento de privataj personoj ĉi tiu devigo ne ekzistis, 
Tion pruvas abunda serio de portretoj pri la ĉi-epokaj verkistoj, 
filozofoj, poetoj kaj oratoroj. 

Dank' al ĉi tiu realeca portret-arto ni konas nun la fidele 
konservitajn trajtojn de Aristoteles, edukinto de Aleksandro; 
kaj de Demosthenes, la granda samtempa oratoro. Aristoteles 
estas prezentita en sia maljuna aĝo, kun falta frunto, malden~ 
siĝinta hararo (76. bildo). Vidante ĉi tiun portreton ni vere 
kredas, ke malantaŭ la pik-rigardaj malgrandaj okuloj kaj vaste 
arkanta, potenca kranio nestis unu el la plej universalaj spiritoj, 
unu el la plej grandaj organizaj mensoj de l homaro. 

La statuo de Demosthenes (73. bildo), kies bronzan origi- 
nalon Polyeuktos starigis sur la Atena agoro en 280., do jar- 
dekojn post la morto de Demosthenes, donas pri la amare medi- 
tema naturo de l’ granda oratoro, laciĝinta en penigaj luktoj, 
karakter-bildon pli paroleman kaj koncizan ol ĉiuj priskriboj. La 
preme fermitaj lipoj bone sentigas la decid-obstinon, volforton 
kaj enprofundiĝemon. Polyeuktos serĉis ne belon, sed veron, 
Tion montras ankaŭ la falte traplugita, amareta vizaĝo. Eĉ tia 
eta individua trajto, kia la okulfrape entirita malsupra lipo 
(marko de balbutuloj), ne evitis la atenton de l' artisto. 

Eble plej konata kaj admirata ekzemplo de l’ realeca helen- 
isma portret-skulpto estas la Homeros-portreto (74. bildo), sam- 
tempa al la Laokoon-grupo. Ĝin, kompreneble, la majstro faris 
laŭ fantazio. En la ĝenerala scio Homeros vivas kiel blindulo 
kaj maljunulo: ĉi tiun kernon oni devis konvinke realigi ert 
plastika formo. La artisto majstre solvis la taskon, li majstra 
esprimis la maljunecon kaj en la prezento de Г blindeco li donis 
vere patologian realaĵon: la ŝrumpintaj okulglobetoj, sen ĉirkaŭa 
karnokuseno, profunde eniĝinte kuŝas en la okulkavoj. Sed la 
kompatindan eksteraĵon, per la kapo-teno kaj altenrigardo, la 
artisto sciis plenigi per fluganta spiriteco. La trajtoj de l' laca, 
blinda poeto brulas en la fajro de l' inspiro. Vere, vidinte foje 
ĉi tiun portreton, oni ne povas plu alie imagi la vizaĝon de 
Homeros. 


La pentrarto de Г helenisma epoko. 

Ĝin reprezentas por ni apenaŭ kelkaj artistnomoj, el kiuj 
leviĝas Timemachos (1. jarcento a. K.) prilaborinta precipe 
tragikajn temojn. Pri lia Medea (75. bildo), en kies animo la 
patrina amo luktas kun la jaluza venĝemo, nin orientas mur- 

pentraĵo trovita еп Herculanum. La vizaĝo, kiu rigardas al la 
infanoj kun dolora kompato, kaj la glavo tenata en la mano 
klare spegulas la animkirlantajn kontrastajn sentojn. 

La vekiĝanta amo al la libera naturo ekflorigis en tiu epoko 
ankaŭ la pejzaĝpentradon. Pri tio, krom skribaj informoj, ates- 
tas ankaŭ la t. n, Odeysseus-pejzaĝoj, gardataj en la Vatikano. 
Ш, en la kadro de vasta kaj profundperspektiva pejzaĝo, рге- 
zentas la aventurojn de Odysseus. Sed la artiston interesis ne 
tiom la mitologia agado kiom la pejzaĝo, en kies prezento nin 
kurprizas ne nur la ĝusta perspektivo, sed eĉ la esprimvaloro 
de l' aero. Kompreneble ĉi tiuj ĉambro-dekoraj Odysseus- 
pejzaĝoj ne povas doni plenan ideon pri la kapablo de l' grandaj 
{majstroj helenismaj, sed ili almenaŭ ebligas enrigardi en la 
problemojn, kiuj okupis la pejzaĝpentristojn de la epoko. 


72. bildo. 


KAMPULO PELANTA BOVON AL VENDPLACO. Reliefo. Glyptotek, 
München. Priskr. vd. p. 46. 


74 
p. 47. 


73. bildo. 
a bronzo de Polyeuktos. bildo. 
vd. p. 47. Homeros. Roma kopio. Louvre, Parizo. Priskr. vd. 


DEMOSTHENES. Marmorkopio laŭ 1 
Roma, Vatikan. Priskr. 


75. bildo. 

MEDEA. Murpentraĵo el Herculanum, 
Neapolo, Nacia Muzeo. 

Priskr. vd. p. 47. 


76. bildo. 


ARISTOTELES. Marmorkopio. 
Kunsthistorisches Museum, Wien. 
Priskr. vd. p. 47. 

77. bildo. 


TEMPLO DE CEZAROJ DE Хімез. Priskr. Vd. p. 51. 


78. bildo. 


BAZILIKO DE MAxXENTIUS, sur la Roma forumo. Priskr. vd. 52. p. 

79. bildo. 
ATRIA DOMO. Rekonstruo. Vd. p. 


80. bildo. 


TEMPLO DE JUPITER HELIOPOLITANUS 
EN BAALBEK. 
zekonstruo. Vd. p. 51. 


81. bildo. 82. bildo. 


LA PANTHEON EN Комо. SCENEJMURO DE L'TEATRO EN 
Priskr. vd. p. 58. ASPENDOS, Malgranda Azio. 


Rekonstruo. Vd. p. 58. 

Italio 


La roma arto. 

La vigla real-sento kaj prudenta praktika spirito, kiuj 
kapabligis la romanojn por fondo kaj daŭra organizo de mond- 
imperio, estas la plej karakteriza trajto ankaŭ en ilia arto. Ĉi tiu 
spirito starigis la arton unuavice en la servon de l' ĉiutagaj, 
praktikaj bezonoj kaj historia realaĵo. Jen la tasko-sferoj, 
en kiuj la romanoj fekundigis la evoluon de l' mond-arto per 
novaj pensoj kaj nova enhavo. 

La greka arkitektura penso plej pure manifestiĝis en la 
temploj, servantaj idealan ideo-sferon. Kontraŭe, en la roma 
arto, la plej grandskalaj postrestaĵoj estas la akvokondukiloj 
(aquaeductus ), pontoj, palacoj, banejoj kaj amfiteatroj: do kre- 
aĵoj servantaj la bezonojn de l' ĉiutaga vivo. La grekan templon, 
kiu efektas per sia ekstera bildo, kreis plastika spirito. Ne la 
interna spaco estas ĝia esenco, sed la konstruajkorpo, kreita kun 
skulptista inspiro. La roman arkitekturon, male, la praktikaj 
taskoj devigis por kreo de vastaj internaj spacoj, taŭgaj am- 
pleksi grandajn amasojn. Kompreneble, la kovro de ĉi tiuj 
grandmezuraj internaj spacoj necesigis aplikon de novaj arkitek- 
turaj strukturoj. Tiel akiris en la roma artitekturo ĉefrolon la 
arko, volbo kaj kupolo. Ĉi tiuj novaj strukturoj igis superflua 
la plej karakterizan parton de l greka arkitekturo, la apogi 
destinitan kolonon, aŭ donis al ĝi nur flankan, dekoran funkcion. 

La sama spirito de praktikeco kaj vivrealo penetras ankaŭ 
la roman skulpton kaj pentron. La grekan skulpton kaj pentron 
direktis la ideo de l' pli supera homo. Tiu sopiro je perfekteco 

kreis tie la riĉan multon de idealaj tipoj. Konforme al tio, la 
greka kreanta spirito ne gluiĝis al la ĉiutaga realajo, sed donis, 
ankaŭ ĉe la prezentado de historiaj eventoj, kvazaŭ nur la idean 
esencon (mozaiko de Aleksandro la Granda: 55. bildo). Male, la 
roma spirito direktiĝas ne al ideoj, sed al la realo: en ĝiaj art- 
kreaĵoj speguliĝas la ĉiutaga vivo. Do, ĝia plej speciala temor 
sfero, en kiu ĝi kreis grandajn kaj daŭrajn verkojn, estas la 
historia kaj portreta arto. Jam la plej malnovaj postrestaĵoj de 
Г roma pentr-arto eternigis milit-eventojn kun sobra, kronikista 
fideleco. La historiaj reliefoj de l' imperiestra epoko estas 
branĉoj de l' sama pratrunko. Ankaŭ la grandioza roma portret- 
arto radikas en la bezonoj de l' ĉiutaga vivo: ili originas en la 
mortintmaskoj servantaj la praul-kulton. Ĉi tiuj maskoj, pri 
la vizaĝo de l' mortintaj familianoj, estis lokitaj en la atrio kaj 
en la ŝrankoj de l' domoj; komence ili estis gips-kopioj, nur 
poste ili ricevis artan formon. 

Por la arta solvo de Г supre menciitaj taskoj, ordonitaj de 
l' ŝtata kaj privata vivo, la romanojn kapabligis nur la influo 
kaj akcepto de l' greka artkulturo. Ties unuaj perantoj estis la 
etruskoj, de kiuj la romanoj transprenis ankaŭ la fundan tipon 
de siaj loĝdomoj kaj temploj. Krom la etruskoj, gravan peran- 
tan rolon havis ankaŭ la grekaj provincoj de Malsupra ltalio. 
Plifortiĝis la influo de Г greka arto en la э. jarcento a. K., 
kiam, sekve de l' greklandaj kaj malgrandaziaj militiroj, venis 
en Romon tutaj ŝipŝarĝoj da rabitaj grekaj art-trezoroj. Vanaj 
estis la akraj protestoj de l' maljuna Cato: la nerezistebla forto 
de l’ greka kulturo konkeris la animojn. Grekaj filozofoj kaj 
artistoj ekloĝas en Italio. La temploj kaj placoj de Romo iĝas 
veraj muzeoj de l” greka arto kaj la eminentaj, laŭguste pli- 
nobliĝintaj romanoj faras siajn mendojn en la Atenaj skulptist- 
ejoj. La skulptistoj amase ricevas komisiojn pri la kopiado de 
l' grekaj ĉefverkoj. Ekde la 1. jarcento a. K. tutaj skoloj okup- 
iĝas pri statu-kopiado. Al ilia agado ni povas danki, ke pli ol 
unu perdiĝinta originalo de l’ greka skulpto postrestis por mi 
almenaŭ en kopio. Romo mem ne naskis grandajn artistojn kre- 
antajn, Estis la enmigrintaj grekaj artistoj, kiuj levis en artan! 
alton la krudajn natur-depresaĵojn (praul-portretoj) kaj la ko- 
lorajn bildkronikojn. Ankaŭ la historio de l' roma arkitekturo 


50 


konas -- krom kelkaj esceptoj — таг grekajn majstrojn. La 
nacian arton de Romo kreis grekaj manoj dungiĝintaj en la 
servon de Г roma spirito. Sed la arto de ili kreita spegulas: 
popol-spiriton tute diverĝantan de la greka. La muzikinstrumen- 
lado de l' roma arto estas greka, sed еп la melodio, kiun la 
instrumentoj kantas, parolas la animo de l’ mondkonkera Romo. 


Arkitekturo. 


La roma templo diverĝas de l’ greka per du fundamentaj 
propraĵoj : la unu estas la alta, frontflanke ŝtupara subaĵo (po- 
dio); la dua estas la profunda, kolona portiko (77. bildo). lli 
ambaŭ radikas en praitaliaj (etruskaj) tradicioj. La ĉelon de l' 
roma templo ĉirkaŭis plejparte ne zono de libere starantaj ko- 
lonoj sed nur duonkolonoj. Antaŭe ili aplikis ĉiujn tri grekajn 
kolontipojn, sed poste la korinta kolono elpremis la ceterajn. 
Same roma reformo estis ĉe la temploj la apliko de vastaj kort- 
oj kaj turaj portikoj, kies plej grandskala ekzemplo estas la 
Jupitrotlemplo de Baalbek, Sirio (80. bildo). 

Kiel la roma templo, tiel ankaŭ la roma loĝdomo estas 
rekondukebla al praitalaj (etruskaj) tradicioj. Ĝia plej grava 
parto estas la atrio, kun meze apertita tegmento; al ĝi kroĉiĝas 
la manĝejo (tablinum ) kontraŭe al la enirejo, kaj pli malgrandaj 
flankĉambroj (alae) ambaŭflanke. Tia domo ricevis lumon kaj 
aeron nur tra la tegment-aperturo, al la strato rigardis sole nud- 
aj muroj (79. bildo). Poste, laŭ la pligrandiĝo de l' pretendoj 
ĉi tiu domtipo pliampleksiĝis sub greka influo per vasta portiko 
(peristilo). La komforta peristila domo bezonis vastan grundon; 
ĝiajn plej belajn ekzemplojn oni trovis en Pompeji. En la grand- 
aj urboj, la multekosteco de l' grundo kaj la denso de l' loĝan- 
taro malebligis tiun ĉi elegantan, spaco-malŝparan konstruadon. 
Do oni ŝanĝis la kort-abundan peristilan domon en malvastkort- 
an grandurban domon plur-etaĝan, ĉe kies fronto fenestrovicoj 
kaj balkonoj rigardas al la strato. Ĉi tiu domfronto, al kiu ofte 
apartenis unu-, aŭ duetaĝa portiko, iĝis modelo por la tuta posta 
eŭropa palac-konstruado. Ĝin ni ekkonis per la fosadoj en Os- 
tia (havenurbo de Romo). 

Plej grandskalaj postrestaĵoj de la Rom-urba palac-kons- 
truado estas la lukse ekipitaj, potencaj imperiestraj palacoj sur 

la Palatino; en ili la muroj de la inter-apertiĝantaj vastaj ĉam- 
bregoj estis kovritaj per marmoro. Same la imperiestra favoro 
kaj luksamo kreis tiujn vastajn solenajn placojn, zonitajn per 
(muroj kaj portikoj, kiujn ni konas sub la nomo cezarforumoj. 
Ili estis destinitaj por interligi monumentale la malnovan forum- 
юп (Forum Romanum) kun la Mars-kampo. Ĉi tiuj forumoj, 
fermitaj for de 1“ ĉiutaga trafiko, estis scenejoj nur por ŝtataj 
festoj kaj ceremonioj. La ceterajn cezarforumojn alte superas 
laŭ mezuroj kaj pompo la forumo de Trajano, kreaĵo de Apollodo- 
ros el Damaskus. Tra ornamita pordego oni venis en korton kolon- 
zonitan, membritan duflanke per duonarkaj niĉoj; en la mezo 
de l' korto staris la ĉevala statuo de l' cezaro. Pri l' kreajo de 
Apollodoros la bizanc-epokaj vojaĝpriskriboj ankoraŭ parolas 
kun la plej granda admiro. 

La banejoj, havantaj nenian rolon en la greka arkitekturo, 
ŝvelis en potencajn konstruaj-grupojn en Romo, kie la banejo 
apartenis al la ĉiutagaj vivbezonoj de l' loĝantaro. Romo, kiu 
havis en la imperiestra epoko ne malpli ol 11 grandajn pu- 
blikajn banejojn, vere meritas la nomon; antikvepoka banurbo. 
Unu el la plej grandiozaj banejoj (therma) estis konstruigita 
de imperiestro Caracalla; ĝi katenas la rigardanton eĉ en la 
nuna ruina stato per siaj gigantaj mezuroj. La diversaj banĉam- 
broj: malvarma, varmeta kaj varma banoj (frigidarium, tepi- 
darium, caldarium), la korpekzercejoj (palaestra) kaj la mult- 
nombraj flankĉambroj fandiĝas en ununuran, regule kvaran- 
gulan spacgrupon, kiun ĉirkaŭas vasta mur-zonita korto. Kiel 
varia estas la fundamentdesegno de l' ejoj (kvadrata, ronda, 
elipsa ktp.), tiel varias ankaŭ la tegment-strukturo, en kiu, krom 
la kruc-volbo, grave rolas ankaŭ la kupolo, duonkupolo kaj 
cilindra volbo. 

En la malfrua imperiestra epoko, la volban tegmentstruk- 
turon oni komencis apliki ankaŭ ĉe la origine plattegmentaj, 
trinavaj bazilikoj (haloj destinitaj por komercaj kaj juraj pri- 
traktoj). Ties ekzemplo estas en Romo la baziliko de Mazentius 
(78. bildo). La lokon de Г flanknavoj tie okupas po tri niĉoj 
kovritaj per cilindraj volboj. La grandegan mez-navon super- 
arkis kruc-volbo. Apogaj kaj membrantaj kolonvicoj, kiuj an- 
taŭe estis en modo, ĉi tie jam tute malaperis. La ŝarĝon de 

Г tuta, aŭdace alten-arkanta tegmento transprenis ok pilastroj 
kadrantaj la niĉojn de l' flanknavoj. Kaj ĝuste tiu ĉi simpliga 
estas la ŝlosilo de Г unueca spac-efekto. 

La plej plenan kaj perfektan spaco-solvon prezentas la 
kupola Panteono, konstruita en la tempo de Hadriano (81. 
bildo). Ĉi tiu sanktejo neniam entenis potencan dio-statuon, kiu 
tirus al si la atenton de l’ enpaŝinto. En ĝi la mirinde harmonia 
spaco mem iĝis arta realaĵo. La duetaga mur-ringo, kiun mal- 
supre membras kolonaj niĉoj, kaj super ĝi la kupolo, tra kies 
aperturo disfluas unueca lumigo, kunfandiĝas en la plej per- 
fektan spac-unuon. Ĉi tiu spaco, male al la gotika aŭ baroka 
spackoncepto, kuntrenas la rigardon nek al la alto, nek al la 
fono, ĝi ne saltas en la senfinon, sed estas trankvilritma sim- 
bolo de l’ kvieta, limita ekzisto. La portiko antaŭ la enirejo de 
l Panteono ne eslas samtempa: oni ĝin alkonstruis nur en la 2. 
centjaro p. К. 

Klopodo por unueca interna spac-efekto karakterizas ankaŭ 
la roman teatro-konstruon. La greka teatro, lokita sur montdek- 
livo, ĉiam fandiĝis en la ĉirkaŭan naturon. La romanoj evolu- 
igis la teatro-fonon en pluretage altan arkitekturan kulison kaj 
zonis la aŭskultejon, fanditan kun la teatro, per same alta 
muro: per tio ili transformis la teatron en fermitan internan 
spacon, izolitan kontraŭ la ĉirkaŭajo (82. bildo). Ci tion klar- 
igas sole artaj kaŭzoj. La roma teatro venis per unu paŝo pli 
proksimen al la nuna teatro-lormo. 

Plej grandiozajn ekzemplojn de internaj spacoj destinitaj 
enteni grandajn amasojn, ni vidas en la amfiteatroj, kiuj servis 
por gladiator- kaj bestbataloj. Ilia reprezentanto, plej potenca 
ankaŭ laŭmezure, estas la roma Colosseum (83. bildo), kies 
konstruadon oni finis en 8o. p. К. (Amphilheatrum. Flavium: 
iniciatita de Vespasiano, finigita de Tito). La lud-spaco (areno) 
estas elipsa; ĝin ĉirkaŭbrakas pluretaĝa rigardejo, subapogita 
per volbaj koridoroj kaj membrita per arkadvicoj, kiuj kuras 
ronde sur la ekstera fronto kaj estas apogitaj per duonkolonoj. 
La aplikitaj kolontipoj alsupre pli kaj pli malpeziĝas (dora, 
jona, korinta); la supre fermantan atikon membras korintaj 
duonpilastroj. La noblaj, laŭregulaj proporcioj, kiuj regas en 
la ekstera aspekto de l’ konstruaĵo, kvazaŭ solvas la spacon en 


ritmojn kaj tute komprenebligas tiun grandan efikon, kiun la 
Colosseum faris al la arkitekturo de ĉiuj epokoj, sed precipo 
al la grandaj majstroj de Г renesanco. 

La saman klopodon je severa laŭreguleco kaj monumen- 
taleco, tiel karakterizan pri la roma spirito, spegulas ankaŭ ilia 
urbkonstruo. La urbojn ordinare tratranĉis du vertikale kruc- 
antaj ĉefvojoj (cardo kaj decumanus). Ĉiuj ceteraj vojoj kon- 
formiĝis al tiuj du vojoj ĉefaj. La vojliniojn oni ordinare 
fermis per riĉe membrita konstruaj-fronto aŭ triumfarko. Ci 
tiujn principojn ili aplikis sur la tuta teritorio de l' roma 
imperio. 


Skulpi-arto. 


La speciale roman arton reprezentas por ni propre nur 
du fakoj: la historia arto kaj la portreto. Kiel ni jam menciis; 
ili ambaŭ strikte ligiĝas al la bezonoj de l' praktika vivo. La 
deziro je la vidiga prezento de Г historiaj eventoj profunde ra- 
dikis en la animo de l' romanoj. Tio rezultigis la floradon de 
| historia pentrado kaj poste tiun de F historia reliefo. Dum 
la triumfmarŝoj ili ĉirkaŭportis la pentritajn bildojn de l ba- 
taloj; de ĉi tiuj bildoj ili postulis ĝisdetalan fidelecon. Ne unu- 
foje okazis, ke la venkinta militestro klarigis al la popolo per 
ĉi tiuj bildoj la scenejon kaj tutan pasadon de l' batalo. La 
pentraĵoj perdiĝis, sed grandnombre postrestis historiaj reli- 
efoj, kiuj eternigas la militfarojn de F cezaroj kun la sama 
vasta, detala rakontemo kaj realeca ĉirkaŭaĵ-desegno. Plej 
karakterizaj ekzemploj estas la pac-altaro de Augusto (Ara 
Pacis Augustae), la triumfarko de Tito kaj la kolono de Trajano. 

La Altaro de Р Paco (84. bildo), konsekrita en 0. a. K., 
eslas monumento pri tiu tempo, kiam Aŭgusto donacis daŭran 
pacon al la mondo. Sur la reliefa friso, kiu zonas la konstru- 
aĵon, pretermarŝas antaŭ ni la konsekra procesio de l' jaro 0. 
a. K. Difinitan, unufojan historian eventon figuris la artisto 
kun plena historia fidindeco. La vestojn de l' personoj, ilian 
vicon laŭ rango, iliajn trajtojn li eternigis kun fideleco portret- 
simila. Vigleco, moviĝemo, varieco mankas; la reliefo, kun sia 
severe solena ritmo, inde reprezentas la distingitan, dignan spir- 
iton de l' Aŭgusta epoko. 

Male, la relief-arto de la epoko de l' Flaviaj cezaroj serĉas 
la movon, la svarmantan viglecon, kiel tion montras la reliefoj, 
kiuj ornamas la pordeg-aperturon de l' Tita triumfarko (85. 
bildo). La unua montras la triumfan cezaron sur triumfĉaro 
kondukata de diino Roma, kiam lin kronas Viktoria. Sur la alia 
pretermarŝas parto de l' triumfmarŝo kun la kaptaĵoj de l' Jeru- 
salema milito. La trupo traondas per rapidaj paŝoj, en gia 
movo pulsas la tuta brua maltrankvilo de l' triumfa procesio. 
Malantaŭ la figuroj, en la apertiĝinta aerspaco, sepbranĉa kan- 
delingo kaj aliaj insignoj, fiksitaj sur stangoj, leviĝas divers- 
direkte. 

Plej konataj kaj plej ampleksaj postrestaĵoj de l' roma 
arto historia estas la reliefoj sur la kolono de Trajano; ili 
rakontas, en bildrubandoj ĉirkaŭkurantaj sur la kolono, la Da- 
kian militiron de Trajano (101—102 kaj 105—106 p. K.). 
En kontinuaj, interkroĉiĝintaj bildserioj preteriras antaŭ ni la 
variaj epizodoj de Г longa milito. Jen marŝantajn armeko- 
lonojn ni vidas, jen pontkonstruadon, jen transiron sur rivero, 
jen la imperiestron, kiam li faras oferon, akceptas fremdajn 
senditojn, parolas al siaj soldatoj. La plene detalan, trankvilan 
objektivecon nur en la prezentado de batalscenoj ŝanĝas kelk- 
loke poezia impeto kaj drama forto, precipe sur la reliefo 
pri l morto de Decebalo (87. bildo): la dakoj ĉirkaŭfermitaj 
sin veneninte ekbruligas sian urbon super si; la daka reĝo 
Decebalo, ĉirkaŭfermite de persekutantoj, mortigas sin falante 
en sian glavon. Tiuj ĉi frapantaj prezentoj pri l’ heroeco de l' 
malamiko portas eposan impeton en la sekan, senfantazian 
vicigon de l' historiaj faktoj. La atenton de l artistoj ankaŭ 
la batalscenejoj, la pejzaĝoj ne evitis: en la fono de unu reliefo 
ni vidas la Ferpordegan Danub-ponton, konstruitan de Apol- 
lodoros (86. bildo). Tamen, ĉi tiuj reliefoj, malgraŭ sia formo- 
riĉo, malhavas la pitoreskan profundon perspektivan de la reli- 
efoj de l’ Tita triumfarko. La kolono de Trajano servis kiel 
modelo al la kolono de Marko Aŭrelo (193. p. K.), kies reli- 
efoj rakontas la militojn de Г imperiestro kontraŭ germanoj 
kaj sarmatoj. 

La vigla realsento kaj sobra objektiveco de l' roma spirito 
markis ne nur la historian, sed ankaŭ la portretan arton. Ankaŭ 

ĉi tiu artbranĉo radikis en praitaliaj tradicioj kaj religiaj be- 
zonoj. Konforme al la origina celfikso (kulto de prauloj) la 
roman portreton karakterizas dekomence la klopodo je Г natur- 
fideleco. La grekoj, eĉ en sia portret-arto, eliris el la integra 
homkorpo, la romanojn, male, interesis unuavice la fokuso de 
| individuaj signoj: la vizaĝo (тоо. kaj 110. bildoj). Tio 
kondukis, apud la tutfigura portret-statuo, al la kreo kaj granda 
disvastiĝo de bust-portretoj. Sur la romaj portret-statuoj regas 
la reala korpvesto: la togo kaj la kiraso. Kaj kie la tasko 
devigis la artistojn por faro de senvesta, heroa portret-statuo, 
tie ili sekvis, sen troa konsiderado, grekajn modelojn. La roma 
portretarto spegulas fidele la vivrealaĵon, kun ĉiuj ĝiaj okazaj 
apartenaĵoj. Sur la statuoj ni povas precize observi la ŝanĝiĝojn 
de l' togo kaj frizaĵo. En la varia hararanĝo de Г virinpor- 
tretoj reviviĝas antaŭ ni la tuta maltrankvila ideo-riĉo de І roma 
virin-modo (94., 95. kaj 96. bildoj). La ĉiaman modon fiksis 
kompreneble la imperiestra kortego, kies direktadon fidele 
sekvis ankaŭ la viroj. Post la senbarbeco de Р respublikaj kaj 
fruaj imperiestraj tempoj, de tie venis ankaŭ la modo de barbo, 
en la tempo de Hadriano. Laŭ la imperiestraj portretoj tria- 
centjaraj, rapide ĝeneraliĝis en la tuta imperio la mallonge 
tonditaj hararo kaj barbo (08. bildo). Poste, la epoko de I’ 
Konstantinoj ree enmodigis senbarbecon. 

En la fruaj tempoj de l' respubliko, la sola problemo 
estis la ekstera simileco (88. bildo). Sed poste, en la lasta cent- 
jaro de l' respubliko, kiam la portret-arto devis eternigi la 
trajtojn de grandaj individuoj: Pompejo (89. bildo), Cicero 
(до. bildo) aŭ Cezaro — oni ne povis plu kontentiĝi je la nura 
ekstera realaĵo. Oni devis klopodi je interna vero, sentigi la 
animan individuecon. Kaj en ĉi tiu klopodo la artistojn helpis 
la modeloj de Г greka portret-arto. Per ĝi ili lernis tiujn rimed- 
ojn de mien-esprimo, kiuj el seka realpriskribo faras la por- 
treton psikologia karakterbildo. La portretoj de Pompejo, Ce- 
zaro kaj Cicero jam estas brilaj ekzemploj de ĉi tiu karakter- 
portreto. En la trajtoj de Cicero (до. bildo), apud la supereca 
intelekto oni jam povas rekoni ankaŭ certan nervozan ŝanceliĝ- 
emon. 

Karakterize estas pri la vigla realsento de l’ romanoj, ke 

88. bildo. 


ROMA PORTETO el la tempo de l'respubliko. Glyptotek, Kopenhago. 
Priskr. vd. p. 56. 


89. bildo. 
PORTRETO DE POMPEJUS. 


Glyptotek, Kopenhago. 
Мар. 56: 


90. bildo. 


PORTRETO DE CICERO. 
Roma, Vatikan. Vd. p. 56. 


91. bildo. 


PORTRETO DE IMPERIESTRO 
VESPASIANUS. Neapola Muzeo. 
Vd. p. 57. 

93. bildo. 


KIRASA STATUO DE AUGUSTUS, el Primaporta. Roma, Vatikan. 
Priskr. vd. p. 57. 

94. bildo. 


IMPERIESTRINO LIVIA, EDZINO DE AUGUSTUS. 
Glyptotek, Kopenhago. Vd. p. 50 kaj 57. 


95. bildo. 


PORTETO DE JUNA VIRINO, el la komenco 
de l' 2. jarcento. Kapitola Muzeo, Romo. 
Vd. p. 56 kaj 57. 


96. bildo. 


IMPERIESTRINO PLOTINA, edzino 
de Trajano. Kapitola Muzeo, Romo, 
Vd. p. 56. 


la motivojn de siaj portret-statuoj ili prenis senpere el la vivo. 
Ekzemple, cezaron Aŭgusto la kirasa staluo trovita en Prima- 
porta (93. bildo) prezentas en la momento, kiam li parolas al 
siaj soldatoj (adlocutio), kaj akompanas siajn vortojn per la 
gesto de sia levita dekstra brako. La kirason kovras reliefoj 
riĉaj de historiaj aludoj. Kontraste al la patosa impeto de Г 
grekaj statuoj, ĉi tiu figuro radias regnestran memkonscion, 
dignon kaj memdisciplinon. 

La ĉiulaga vesto de l' roma civitano estis la togo, kies 
surmeton severaj preskriboj regulis. Ĝi ne havis tiajn riĉajn 
eblojn de moviĝemo, kiajn la surĵeto de l greka mantelo 
(himation). Ĉi tiu spegulis la korpon, dum la roma togo, kun 
sia malsuprenfalanta ŝtofo-vasto, ĝin kovris (05. bildo). Sed 
la peza riĉo de ĝiaj vaste ondantaj faldoj, kiel montras la 
statuoj, bonege esprimis la memkonscion kaj dignon (gravitas) 
de l' roma civitano. 

Grandajn virin-individuojn produktis jam ankaŭ la helen- 
ismaj kortegoj, sed la realecajn virin-portetojn nur la roma 
spirito enkondukis en la arto. La artistoj eternigis eĉ la imperi- 
estrajn familianojn kun senpartia, seka sobreco, kiel montras 
la marmorportreto de Livia (94. bildo). La iom lacaj, mal- 
junigantaj trajtoj karakterize sentigas la potenc-konscion kaj 
distingan dignon de l' imperiestrino. 

Tiu ŝvelanta viveco kaj frapanta vivrealeco de esprimo, 
kiun ni povas observi sur la respublik-epokaj portretoj, reviv- 
iĝas denove en la tempo de l' Flaviaj cezaroj. Tion montras 
ekzemple la portreto de Vespasiano (01. bildo). La karno-sur- 
faco kaj la ludo de Г vizagmuskoloj estas prezentitaj kun 
granda senso-forto kaj per tio la esprimo pleniĝas de varma, 
senpera vigleco. Nur la epoko de Trajano alportas ree ŝanĝon; 
tiam la soldata discipliniteco de l' imperiestro devigis ankaŭ la 
artistojn por pli parol-avara reteniĝemo. 

Dum la barbo-modo, enkondukita de Hadriano, la artistoj 
provis ankaŭ gravajn teknikajn reformojn. La pupilon, kiu ĝis 
tiam estis signita per farbo, ili elĉizas, kaj la buklojn de l' har- 
aro kaj barbo ili pli kaj pli dissolvas per kuranta borilo. En la 
arta impreso tiamaniere multe pli konvinke kaj efekte validiĝas 
la krispa, konfuza diseco de Г haroj. Unu el la maturaj ekzem- 

ploj de I’ nova teknika metodo estas la portreto de Marko 
Aŭrelo, sur kiu, tamen, ĝuste ĉi tiuj efekto-ĉasantaj eksteraĵoj 
endanĝerigas la pli profundan efekton de l' spirita esprimo. Ne 
la filozofan sed la triumfan imperiestron prezentas tiu bronza 
ĉevalstatuo de Marko Aŭrelo (100. bildo), kiun Michelangelo 
starigis sur ĝia nuna loko, sur la placo de Kapitolo, kaj kiu, 
per sia monumentala, serioza simpleco, servis modele ankaŭ por 
la plej grandiozaj ĉevalaj statuoj de l’ renesanco (Gattemalata 
de Donatello; Colleoni de Verrochio). 

La plej admirindajn ĉefverkojn de l' morala kaj psikologia 
karakterizo postlasis al ni la roma portret-arto de Г 3. jarcento 
p. K. La majstro de l' Caracalla-busto reproduktis la sovaĝan 
pasiecon de l' imperiestro kun kvazaŭ timiga realeco. La impeta 
flankenturno de Г kapo kaj la minace malhela akcipitro-rigardo 
atestas pri nebridebla pasio kaj spita decid-obstino (99. bildo). 
Sur la portretoj pri l' mallongharaj kaj mallongbarbaj imperi- 
estroj de l sekvintaj jardekoj, la artistoj certmane emfazas 
tiujn karakterizajn trajtojn, en kiuj la esprimo nestas; ĉion 
alian ili faras nur supraĵe. La disciplinita trankvilo, kiun ni 
vidis sur la portretoj de fruaj tempoj imperiestraj, nun ŝanĝ- 
iĝas en eksplodan pasiecon, malantaŭ kiu ni sentas la krudan 
kaj timigan praforton de l' barbaroj venintaj sur la imperi- 
estran tronon (98 bildo). 

Poste, sur la portretoj de l' 4. centjaro, tiu eksplodema 
viveco de l' esprimo ŝanĝiĝas en streĉan, ceremonian senmov- 
econ. La trajtoj, perdinte sian elaston, rigidiĝas, la streĉ- 
rigardaj, vaste apertitaj okuloj rigardas reve en la malprok- 
simon. Sur ĉi tiuj portretoj naturiĝas antaŭ niaj okuloj la 
mezepoka homo. 


Pentr-arto. 

La kreaĵoj de Г roma pentro historia, bedaŭrinde, pereis 
escepte kelkajn malpli gravajn fragmentojn, kaj la roman 
portret-pentron reprezentas por ni sole la mumio-portretoj 
trovitaj en Fajum (Egipto) kiuj estas pentritaj sur ligno 
per vaksaj aŭ tempraj farboj; ili servis, fiksitaj sur mumio, por 
konservi la trajtojn de l' mortinto. Ilia plej granda parto 
devenas el la 2. jarcento p. K. Ĉefverko, kiu atestus pri majstra 

mano, ja ne troviĝas inter ili, sed tamen, la meznombro atingas 
surprize altan art-nivelon. 

Niajn konojn pri la evoluo de l' roma murpentro ni dankas 
preskaŭ ekskluzive al Pompeji. El la tempoj post la pereo de 
Pompeji (79. p. K.) пі havas nur mankhavajn, sporadajn 
postrestaĵojn. La freskoj, traplektitaj precipe per arkitekturaj 
motivoj, celis ne la fermon, sed la trarompon, transvastigon 
de l' mur-supraĵo. Inter la arkitekturaj partoj, surpriza vido 
prezentiĝas en la liberan aeron, aperas urbo kaj pejzaĝoj. Dum 
la pli malnovaj freskoj de Pompeji (1. kaj 2. stiloj: epoko 
ĝis Aŭgusto) konformiĝas al la reala arkitekturo (1. stilo: imito 
de marmorkovritaj muroj; 2. stilo: niĉoj kadritaj de kolonoj). 
еп la lasta epoko de Pompeji la freskoj prezentas aŭdace kaj 
arbitre fragmentitajn kaj aglomeritajn formojn arkitekturajn 
(4. stilo). La tro arda fantazio de l' artistoj ne sentis respond- 
econ pri la realo; tion jam riproĉis ankaŭ la samtempaj verk- 
istoj. Kompreneble, inter tiaj riĉaj kaj movoplenaj arkitek- 
turaj kadroj, ne povis havi gvidrolon la enmetitaj grekmodelaj 
bildoj mitologiaj. Ili plejparte ne estas fidelaj kopioj de l' per- 
dita greka originalo; la majstroj de Pompeji ordinare trala- 
boris, plivastigis aŭ simpligis la modelbildon konforme al la 
postuloj de l' arkitektura kadro. 


59 


Prakristana kaj Bizanca arto 


La nuna artscienco, kiu malantaŭ la arto-direktoj klare 
rekonas la movo-forton de l' mondrigardoj, serĉante la klarigon 
de l' epokaj stilŝanĝoj, ne povas plu kontentiĝi per aludoj pri 
ŝanĝoj en vidmaniero kaj en rimedoj de prezentado. La arto 
estas ne nur forma problemo, sed samtempe ankaŭ problemo 
de mondrigardo. Kaj la ĉiaman mondrigardon klare spegulas 
ankaŭ la arto de l diversaj epokoj. 

La unuaj simptomoj pri la krizo de l' antikva, pozitivisma 
mondrigardo aperas jam en la malfruaj tempoj helenismaj. 
Oni pli kaj pli sentis, ke la potence ekprosperinta naturscienca 
mond-kono pruviĝis senpova antaŭ la finaj demandoj de V" ek- 
zisto. En la elreviĝintaj kaj ekskuitaj animoj pli kaj pli vekiĝis 
la sopiro je l' supersensa vero. La pezocentro de l' ekzisto, 
sekve de tio, ŝoviĝis de l' materio al la spirito, de l' korpo 
al la animo. 

Ĉi tiu nova mondrigardo kristaliĝis en dogmojn en la 
kristanismo. Kompreneble estas do, ke ĉi tiu transvalorigo de l' 
homa ekzisto plej klare speguliĝas en la postrestaĵoj de Г pra- 
kristana arto, kies plej fruajn ekzemplojn ni trovas en la 
katakomboj. 

La katakomboj estas subteraj koridoroj, servantaj por la 
entombigo de kristanoj: la mortintojn oni lokis plurvice, unu 
super la alia, en tombkavernoj (loculi) ĉizitaj en la muroj kaj 
fermitaj per surskribaĵa kovroŝtono. La implikita, malluma reto 
koridora kelkloke buŝis en pli grandajn, kvarangulajn, trateg- 

mente lumigitajn, pli riĉe ornamitajn halojn, kie la kredantoj 
faris siajn diservojn. La plej vastaj kaj gravaj katakomboj, 
kies unuaj komencoj reiras ĝis la unua jarcento p. K., postrestis 
en Romo (katakomboj de Priscilla, Flavia Domitilla, Callixtus 
kaj Si. Lucina). Kvankam la struktura divido kaj la bildtipoj de 
]' surmuraj kaj surplafonaj pentraĵoj radikas plejparte en 
antikvaj tradicioj, tamen, ne nur la ideo-sfero, sed ankaŭ la 
koncepto de l' prezentado atestas pri tiu radika transvalorigo de 
l' tuta ekzisto, kiu estis naskita de l' nova mondrigarda direkt- 
iĝo. La regule disbranĉiĝantaj, abstraktaj, geometrie kadritaj 
figuroj kaj grupoj emerĝas, senigite je realeca medio, el sen- 
objekta fono, kaj tiel la realo iĝas en ili aperaĵo, eternvalora 
simbolo. La pentraĵoj ĉerpis sian temon el la malnova kaj 
nova testamentoj kaj vestis la doktrinojn pri l' transtera vivo 
ofte en antikvan mitologian formon. Sed la enhavo de l' bildo 
estis nur simbola signo, destinita por direkti transteren la 
penson kaj senton. 

En la Roma arkitekturo originas la plej malnova formo 
de l' prakristana preĝejkonstruo: la baziliko, deveninta verŝajne 
el oriento, el Palestino. La kristana preĝejo estis la kolekteja 
de l' kredantoj kunvenintaj por diservo. Konforme al tio, ĝiaj 
plej gravaj partoj estis: la duoncirkla absido, kiu entenis la 
altaron, kaj vasta halo por la kredantaj amasoj, en kiun oni 
venis tra nekovrita korto zonita per kolonaj koridoroj. La plej 
grandiozaj ekzemploj de baziliko-konstruado en la epoko de 
Konstantino estas la Betlehema kvin-nava preĝejo sur la loko 
de la naskiĝo de Kristo, kaj la Pelro-preĝejo kaj Paŭlo-preĝejo 
en Romo. La Petro-baziliko senpostsigne detruiĝis; la Paŭlo- 
bazilikon, kiun Cyriades transkonstruis еп 386, plejparte kon- 
sumis fajro en 1823, poste oni ĝin rekreis en ĝia originala 
formo. Sendifekte konserviĝis la bazilikoj de Ravenna, konstru- 
itaj en la VI. jarcento p. K.: la St. Apollinare Nuovo (тор, 
bildo) kaj la St. Apollinare in Classe. 

Kontraste al la reteniĝema, formavara ekstero, la internon 
de l' bazilikoj karakterizis riĉa pompo. Inter la kolonvicoj de 
l meza navo frapis la okulojn de Г observanto la vivkolore 
brilanta mozaiko de l' absida volbo. Sur la plej malnovaj ekb 
zemploj de l' prakristana mozaik-arto, la ĉefrolon hayas ankoraŭ 

ornam-elementoj, la ondanta vinbranĉo (Romo: Si. Constanza), 
sed jam en la kvara jarcento figuraj bildsistemoj formiĝas kaj 
kovras la preĝejmurojn kaj absidojn. Plej belajn ekzemplojn 
de absidmozaikoj, prezentantaj plej ofte Kriston, kelkfoje Ma- 
donon en societo de anĝeloj, apostoloj kaj sanktuloj, oni vidas 
en la Romaj St. Pudenziana kaj St. Maria Maggiore (IV. jar- 
cento) kaj en la katedralo de Parenzo (102. bildo). 

Krom ĉi tiu meznava baziliko, alia prakristana preĝejtipo estas 
la kupola baziliko kun centra aranĝo, kies plej grandiozajn ekzem- 
plojn ni trovas en la ĉefurbo de l' orientromana imperio, fondita 
de Konstantino la Granda en 328 p. K.: en la nova Romo, 
Konstantinopolo. La centreca arkitektura koncepto naskiĝis en la 
helenisma oriento kaj de tie ĝi komencis sian triumfan konker- 
vojon tra la tuta teritorio de la roma imperio. Ĝia flortempo en 
la orient-romana imperio estas la VI. jarcento p. К. Tiam. 
dum la regado de Justiniano, estis konstruitaj en rapida sin- 
sekvo la preĝejo de Sergius kaj de Bacchus (528), kaj la anim- 
katenante grandioza Hagia Sophia (Sankta Saĝo), fiera ĉef- 
verko de Anthemios el Tralles kaj Isidoros el Miletos (103. bil- 
do). Oni konsekris ĝin en 537, sed ĝian kupolon, kiu enfalis 
en 558, oni devis rekonstrui (562). La ekstera bildefekto de I 
konstruaĵo, kiun la turkoj transformis en moskeon, multe perdis 
per la postaj alkonstruoj. Kontraŭe al la plastik-karaktera greka 
templo, ĉi tie la interna spaco estis ĉiokarakteriza kerno de l' ar- 
tista koncepto. Kiel montras la fundamenta desegno, la ak- 
cento de l' artista koncepto estas sur la meza spaco, destinita 
por reganta rolo, kovrita per kupolo. La kupolo ripozas sur 
potencaj volboj arkantaj super kvar pilastroj. Ĉe l' orienta kaj 
okcidenta flankoj mallongaj, la volbo profundiĝas en duon- 
kupolon, sub kiu la spaco disvastiĝas per triopaj arkaĵoj de 
duonkupoloj pli malgrandaj. La ebenaj mur-surfacoj de la 
longflankoj per duetaĝa arkadvico kaj volbitaj fenestroj donas 
aeron al la spaco. La motivriĉo de l' almalsupre multiĝantaj du- 
oncirklaj arkoj vekas impreson de facilo kaj elasto. Nenie stre- 
ĉo aŭ drama lukto de fortoj: la spaco vastiĝas pace kaj egal- 
maniere. La lumigon donas abundaj, divers-fortaj lumfontoj: 
tra l' arkadoj filtriĝas pera lumigo, kontraŭ kiu ĵetiĝas freŝa 
lumo tra l' fenestro-vicoj de l' volboj kaj kupol-ringo. La du- 

on-mallumon de Г kupol-volbo iam mildigis per varma brilo la 
ora fono de l' surfaca mozaiko. 

Pri Г malproksimen radianta, fekundiga forto de l’ orient- 
roma arkitekturo ni havas okcidente plurajn atestaĵojn, de kiuj 
unu el la plej gravaj estas la preĝejo San Vitale en Ravenna, 
(104. bildo), konstruita en la dua kvarono de l' VI. centjaro 
(526—547). Ĝian supran etaĝon kaj kupolon tenas ok pilast- 
roj okangule aranĝitaj. La surmuraj mozaik-bildoj (105. kaj 
106. bildoj), sur kiuj ni vidas imperiestron Justiniano kaj lian 
edzinon Teodora meze de ilia kortego en solena pompo, estas la 
manifestiĝoj de la justiniana arto plej profunde en la epokspir- 
iton lumigantaj. Sur ili kiel vivanta realo nin frapas la cere- 
monie rigida vivoformo de l' bizancano kaj lia animvivo inklina 
al amareta fanatikismo. Tion esprimas la severa simetrio kaj 
fronteco en la aranĝo de l’ figuroj senaere gluiĝintaj al la eb- 
eno, kaj la laca pasiveco de mienoj sur la vizaĝoj sulkitaj, ri- 
gide rigardantaj en malproksimon. 

Ne estas hazarde, ke la kreo-povo de l' transcend-spirita 
mezepokano ne en la korp-servanta plastiko flugis plej alten, 
sed en la arkitekturo destinita por spac-formado. La skulpt- 
arto de ĉi tiu epoko neniel povas konkuri kun la konstru-arto. 
La rondan skulpt-arton, krom la grek-modela statuo de Г Bona 
Paŝtisto (107 bildo) reprezentas precipe kelkaj marmorportre- 
toj (portreto de imperiestrino Teodora en la Museo Archeolo- 
gico de Milano kaj de imperiestrino Ariadne en la Laterano kaj 
Louvre; el la unua duono de l' VI. jarcento). Plej nombraj es- 
tas la sarkofag-reliefoj, sur kiuj reviviĝas scenoj el la Nova kaj 
Malnova Testamentoj, kun la sprita uzo de la neelĉerpebla he- 
redaĵo de l' antikva plastiko. 

La mezepoka artmetio havis kiel plej noblan materialon 
la eburon, kiun oni uzis precipe por la farado de reliefaj re- 
likvujoj kaj diptikoj. La diptikoj, per kiuj la konsuloj invitis 
siajn amikojn al ludoj aranĝitaj de ili, konsistis el du kunfald- 
eblaj tabuloj; la internaj vakso-ŝmiritaj surfacoj servis por 
skribo, la eksteraj surfacoj estis kovritaj de reliefoj. La reliefoj 
figuris en la supra kampo plejofte konsulon, kiu donas signon 
por la komenco de la ludoj, kaj en la malsupra kampo aren- 
ajn luktojn kaj bestbatalojn. Laŭ stilo kaj bildotipo ĉi tiuj dip- 

tik-reliefoj, el la tempo de 405 ĝis 541 p. K., estas ankoraŭ 
saturitaj de la tradicioj de l' antikva arto. 

La bizanca arto, kiu, per la fondo de l' orientromana 
imperio (508) kaj poste per la religia skismo (1054), venis 
pli kaj pli sub la influon de l Oriento, dekadencis post la 
morto de Justiniano; kaj poste la detruoj de Г ikonoklastoj 
(bildodetruantoj) baris la vojon al ĝia evoluo ekde 752 dum 
120 jaroj. Ankaŭ la dua florado, dum la makedona dinastio 
fondita de Basilios І. (867—886), пе estis longdaŭra : en 
la XI. centjaro pli kaj pli velkas la bizanca arto. Ankoraŭ 
unufoje ĝi ekfloras ree sub la imperiestroj Paleologaj (126 1— 
1453), sed poste, еп la metieca rutino de la Athos-montaj mo- 
naĥejoj, ĝi malrapide kadukiĝas mortrigida por fali elĉerpiĝinte 
en la brakojn de l' triumfanta Islamo. 

La bizanca arto, en ĉi tiu malfrua periodo de sia evoluo, 
kvankam ĝiaj kreaĵoj ne povas konkuri laŭ art-signifo kun la 
ĉefverkoj de l' justiniana flortempo, plenumis tamen mond- 
historian destinon, ĉar ĝi fundamentis la evoluon de malprok- 
simaj centjaroj, transsavante kaj disvastigante la formajn kaj 
teknikajn tradiciojn de Г antikvo. Jen la epoko, kiam Bizanco, 
plifortiĝinte per la inspiroj donitaj de l’ novpersa arto, invadas 
kaj konkeras Balkanon, Ruslandon, Armenion kaj nutras ankaŭ 
la art-evoluon de l' Okcidento per direktantaj antaŭenpuŝoj. La 
arkitekturo ĉi-epoka kreis nombrajn variaĵojn de l' bazilika kaj 
kruckupola centra konstruaj-tipoj kaj maturigis ĝis pitoreska 
riĉo la eksteran bildefekton de l' konstruaĵoj per la plimultigo 
de l kupoloj (kvinkupola sistemo) kaj per la alpreno de ori- 
entaj kupolformoj (bulbkupolo); ĝia plej grandioza postrest- 
ajo estas en Ruslando la Kreml (sankta distrikto) en Moskvo, en 
kies centro staras la kronada katedralo nomita laŭ la Ĉieliro 
de Maria, konstruita de Fioravante. La monumentala muror- 
namado riĉiĝis dum la 14. centjaro per realeca spacperspektivo 
kaj freŝaj natur-observoj (vd. precipe la mozaikon de la Kons- 
tantinopola Kahrije-Gami kaj la anĝelprocesian murpentrajon 
en la Pebleptos-preĝejo de Mistra). Sed iom post iom ĝi venis 
sub la influon de l' pli kaj pli ekfloranta miniaturpentrado kaj, 
perdinte sian monumentalecon, paralele kun la elĉerpiĝo de l' 
invent-povo, ĝi rigidiĝis fine en senvivajn bildo-skemojn. Pleje 

97. bildo. 98. bildo. 


IMPERIESTRO 'TRAJANUS. IMPERIESTRO TREBONIANUS 

Busto en la kolekto GALLUS, bronzo. Metropo- 

de la Vatikano, litan Museum, Newyork. 
zomo. Vd. p. Vd. p. 58. 


99. bildo. 


IMPERIESTRO CARACALLA. Neapola Muzeo. Vd. p. 58. 


100. bildo. 


BRONZA ŬEVALSTATUO DE MARCUS AURELIUS, nun en la Roma 
Kapitola Placo, kie ĝin starigis Michelangelo. Priskr. vd. p. 58. 


(0 


avenna. Tipo de trinava prakristana 


baziliko. Vd. p. 61. 

109. bildo. 


BAZILIKO, PARENZO. Apsid-mozaiko super la altero. Seversimetrie 
aranĝitaj figuroj, malproksimaj de vivrealo, kvazaŭ aperintaj el 
la transmondo. V. p. 62. 


S 
"З 
= 
S 


2] 
9. 


107 
Konstantinopolo. Priskr. 


HAGIA SOPHIA, 


104. bildo. 


S. VrrALE, RAVENNA. Okangula preĝejo. La sekreto de l'efekto 
estas la dissolvo de l'mur-amaso per kliniĝantaj volb-arkoj. 


Vd. p. 63. 


105. bildo. 


IMPERIESTRO JUSTINIANUS kaj lia akompanantaro. Mozaiko sur 
la flankmuroj de l' apsido en la S. Vitale, Ravenna. Pura dekora 
eben-arto. V. p. 63. 


106. bildo. 


IMPERIESTRINO THEODORA kaj ŝia akompanantaro. Samtie. 
V. p. 63. 


107. bildo. 


LA BONA PAŜTISTO. Laterano, Romo. Forta antikva influo. V. p. 63. 


influis Bizanco la Okcidenton per sia teknike alt-evoluinta art- 
metio, kiu inundis la tutan Eŭropon per siaj eburskulptaĵoj, 
orfakaj emajl-verkoj kaj silkoteksaĵoj. 


La islama arto. 


La Islamo, kiu per la okupo de Konstantinopolo trans- 
prenis la heredon de Bizanco, kaj kiu invadis de Hindujo ĝis 
Hispanujo kvazaŭ la tutan terglobon, montras en sia arto riĉan 
teksaĵon de diversaj influoj. La miksiĝo de l' helenismaj, me- 
zopotamiaj, armenaj, persaj, hindaj elementoj estas rekonebla 
same en la arkitekturaj tipoj kiel en la ornam-elementoj. La 
murpentraĵoj en la kastelo de Г Omajjadaj kalifoj, Kusseir 
Amra (konstruita inter 712 kaj 715) estas saturitaj de helenis- 
maj tradicioj. Tion montras ankaŭ la tem-elekto: reprezentaj 
regant-portretoj alternas kun realecaj genrobildoj, danco- kaj 
ĉaso-scenoj. Siavice, la alia grandioza postrestaĵo de l' palac- 
konstruo, la Mŝatta, konstruita oriente de l' norda fino de I’ 
Morta Maro dum la regado de Јела П. (720—724) sekvas en 
sia fundament-aranĝo persajn modelojn. La pompaj, punt- 
simile ajuraj ornamaĵoj de l' fronto atestas, malgraŭ la antikv- 
originaj konsist-elementoj, pri la influo de l' orienta spirita 
(nun en la Berlina Muzeo Kaiser Friedrich). 

La evoluo de l' islama moske-konstruo, en sia unua ер- 
oko, kiun plej klare montras la postrestaĵoj en Kairo, apogis 
sin sur tradicioj bizancaj, persaj kaj egiptaj. La grandegan 
kvarangulan korton, en kies mezo troviĝas puto, ĉirkaŭas ĉiu- 
flanke portikoj. En la fono de l' orientflanka, plurnava porti- 
ko, niĉo situanta al Mekka signas la direkton, al kiu devas dum 
preĝo turniĝi la kunvenintaj kredantoj (mihrab aŭ kibla). En la 
proksimo de l' preĝniĉo estis lokita la riĉe ornamita predika 
katedro (Mimbar), kronita per baldakeno. En la ekstera bild- 
efekto de l' moskeoj, tre gravaj faktoroj estas la minaretoj, de 
kies supro malproksimen sonis la plende tirata kanto de l' mue- 
zinoj, vokantaj al preĝo. Plej belaj ekzemploj de l' moskeo- 
tipo, kun haloj kolonaj aŭ pilastraj, estas en Kairo la moskeo 
de Amru (672) kaj Ibn Tulun (878). 

Krom ĉi tiu tipo, ankaŭ la centra arkitektura ideo frue 
konkeris por si lokon en la osmana moske-konstruo. Sed ĉi tiu 

antaŭportika, kupola moskeotipo maturiĝis ĝis monumenta 
grandiozeco nur post la okupo de Konstantinopolo, sub la 
influo de l’ Hagia Sophia. Ĉi tiun modelon sekvas la moskeo- 
de Mohamedo I., la Mehmedije, konstruita de l' greka Chris- 
odulos (1463—1471). La klasikan formon de ĉi tiu tipo, 
plene konformiĝantan al la islama rito, kreis la genio de l' 
alban-devena Sinan, kies artista kariero, kuraĝe leviĝinta en la 
Konstantinopola Sulejmanije (155о--1556), flugis en la Dri- 
napola Selimije (1567—1574) en altojn nesupereblajn (108. 
bildo). En ĉi tiu ĉefverko de Sinan, la tutan grandegan spacon, 
simpligitan en puran kvadraton, ĉirkaŭbrakas ununura kupol- 
giganto, kiu sin apogas kun facila natureco sur la ok pilastroj 
laŭamase malpliigitaj. 

La islama arto, disvastiĝinte laŭ la nordaj bordoj de 
Afriko kaj tra Sicilio, fiksis siajn piedojn ankaŭ sur la hispana 
duoninsulo, kaj ĝi trapasis tie evoluon pli ol sepcentjaran. Ties 
unuan stacion reprezentas la moskeo de Cordóba, dismembrita 
per 18 kolonvicoj (konstruita de 786 ĝis 990). Ĉe ĝi jam ko- 
menciĝas tiu dekora transvalorigo de l' arkitekturaj konstru- 
formoj, kiu iĝis plena poste en la Alhambro (la Ruĝa) de 
Granada (la nomon ĝi ricevis de la ruĝa koloro de l' uzita ŝton- 
materialo). Ĝian konstruadon oni komencis en 1248, kaj finis 
nur en la 15. centjaro. En ĝi la dekora fabelfantazio kreis 
kapturne riĉan kadron por senfara revado kaj lukso. La ko- 
lorpompaj portikoj, kiuj zonas la vice sinsekvajn kortojn, ape- 
ras antaŭ ni kun la serena, ridetanta facilo de Г songbildoj 
(109. bildo). La Alhambro estas karakteriza vesperkrepuska 
miraklofloro de tiu islama kulturo, kiu, perdinte sian ekspans- 
ian forton, iom post iom finis sian mondhistorian rolon, ple- 
numitan. 

Al la pleno de l’ islama arkitekturo nedisigeble apart- 
enas ankaŭ la murkovrantaj, pers-devenaj fajenc-mozaikoj, 
sur kiuj, en serpentumaj kaj zigzagaj arabeskoj, sterniĝas 
antaŭ ni la tuta florpompo de l' naturo kvazaŭ multkolora 
tapiŝo (stilizitaj palmetoj kaj rozbantoj, florantaj rozoj, tulipoj, 
diantoj, hiacintoj kaj vinbranĉoj). La plej belajn ekzemplon 
de fajencmozaiko selĝuka ni trovas en la medreso (monaĥejo) 
de Sirĉel en Кошо (1242—1243), kies fajenc-ornamon Mo- 

hamedo, filo de Osman, el urbo Tus еп Ĥorassan (Norda Per- 
sio) markis per sia memfida aŭtor-signo: »La desegnon faris 
mi; nenie en la mondo ĝi troviĝas aliloke; mi neniiĝos, sed 
ĝi restos por memoro.« La fajenc-kovro de l Malgrand-Aziaj 
kaj Konstantinopolaj moskeoj devenis el la laborejoj en Isnik 
(la malnova Nicea) kaj Kutahia, kies produktaĵoj disvastiĝis en 
la tuta Eŭropo. Same tuteŭropan signifon havis la pompaj 
noditaj tapiŝoj, faritaj de la intern-aziaj nomadoj per hejmla- 
boro kaj poste pretigitaj en kortegaj laborejoj; iliaj riĉaj plan- 
te-dekoraj elementoj estas proksime parencaj al la fajencdrapir- 
oj surmuraj. La imperiestraj laborejoj sidis antaŭe verŝajne 
en Kairo kaj poste en Konstantinopolo; ili kreis tiun tipon de 
| turka preĝo-tapiŝo, kiu, sorbiĝinte en la popolan arton, kon- 
serviĝis ĝis niaj tagoj. Fine ni devas mencii, almenaŭ mallon- 
ge, la islaman miniaturpentradon, kiu radikis en persa tero kaj 
ekfloris unue en la Bagdada skolo (XIII. jarcento) kaj poste 
en la Herata skolo (XV—XVI jarcentoj). Manke de monu- 
mentala pentro- kaj skulpto-arto, la miniaturoj estas la plej ri- 
ба) kono-fontoj pri la materia kaj spirita kulturo de l’ islamo. 
Ĉi tiuj etdimensiaj ĉefverkoj, faritaj sen obeo al la eŭropa 
bildkonstruo kaj perspektivo, estas mirindaj kreaĵoj de la fa- 
belteksanta orienta fantazio. La plej populara kaj eminenta 
pentrist-individuo de l Herata skolo estis Behzad, nomita la 
persa Rafaelo (6. 1460— 1530); interla majstrojdela XVII, 
jarcento elleviĝas Ali Riza-i Abbasi, el Tebris. 

La mezepoka arto 


La romanika arto. 

La mezepokon la historio kalkulas ekde la falo de l’ okci- 
dentroma imperio en 676. p. K. En la arthistorio la meze- 
poko signifas tiujn tempojn, kiam la nova transcenda mond- 
rigardo de l' kristanismo, en la animo de l' iom post iom naci- 
iĝintaj nordaj popoloj, ricevas sian artan esprimon. Jen la 
epoko, kiam la direktadon de l' arto la nordaj popoloj trans- 
prenas de l’ sudaj rasoj pozitivismemaj. Nur tiu ĉi konstato 
kapabligas nin pesi plene la signifon de l' mezepoko en la spi- 
rit-historio de l homaro, kaj rekoni unuajn flugilfrapojn de 
nova arto tie, kie antaŭe oni vidis nur la diseriĝ-simptomojn de 
l' antikva klasika arto. 

Nur kontraŭhistoria koncepto povas opinii, ke la surscen- 
ejiĝo de І novaj mondhistoriaj rolantoj, la nordaj popoloj, vel- 
kigis morta de unu tago al alia la antikvan kulturon, profunde 
enradikiĝintan tra Г tuta Eŭropo. Por tio ja tro fortaj estis 
la tradicioj de l plurcentjara antikva kulturo. Apogante sin 
sur ili, ekiris la monumentala arto de Г nacie memkonsciiĝintaj 
nordaj popoloj. Ties plej elstara postrestaĵo estas la kapelo 
(nun katedralo) de Aachen (110. bildo), fondita de Karlo la 
Granda en 790. kaj konsekrita en 805. Laŭ fundament-arango 
kaj konstruo, ĉi tiu kreaĵo de majstro Odo, el Metz, estas rekta 
deveninto de l’ preĝejo S. Vitale en Ravenna, koncipita en la 
inspiro de l' malnov-epoka Oriento. La meza spaco estas okan- 
gula; ĝin supre kronas kupolo, flanke trabatas duetaĝa arkad- 
vico kaj ĉirkaŭplektas dekokangula ringo de flankspacoj di- 

viditaj en pli malgrandajn unuojn. Enkondukas dutura por- 
tiko. Sur la kreaĵo de l' norda majstro oni povas klare senti la 
malglatecon de Р aŭdaca rekomenco sin apoganta sur grandaj 
tradicioj. 

En la arkitekturo de Г Karolinga epoko, en Francujo kaj 
Germanujo, plej gravaj estas la benediktanaj monaĥejoj, tiu- 
tempe fonditaj. Pri iliaj grandampleksaj konstruoj plej bone 
orientas la monaĥejo kaj preĝejo de S. Gallen, konstruitaj de 
abato Gozbert (816—837); ĝin ni konas nur el samtempa 
fundament-desegno. La preĝejo havis du ĥorejojn kaj du rond- 
ajn turojn kaj sekvis, kiel ĉiuj samtempaj, la aranĝon de l' 
prakristanaj bazilikoj. Pentraj kaj skulptaj verkoj postrestis el 
la Karolinga epoko nur malmultaj. El ili unu (en la Muzeo 
Carnavalet en Parizo), kiu figuras posteulon de Karlo la Gran- 
da, plej klare sentiĝas la trabatan forton de l' gallo-romanaj 
tradicioj. 


Arkitekturo. 


En la tempoj post Karlo la Granda, plenaj de gravaj 
konfuzoj, grandparte elsekiĝis la forto-fontoj de Г arta 
agado. Tamen, ĉi tiu periodo malluma, malriĉa je post- 
restaĵoj, havas, eĉ manke de grandaj iniciatoj, fundamentan 
signifon evoluhistorian, ĉar tiam okazas la unuaj provoj pri la 
unua klasika stilo de l' mezepoka arkitekturo, pri la romanika 
stilo. Interese atestas tion la preĝejo S. Cyriacus en Gernrode, 
kies konstruadon komencigis markgrafo Gero en 961. La pre- 
ĝejo sekvas ja en sia fundament-aranĝo ankoraŭ la plate pla- 
fonitajn, transeptajn prakristanajn bazilikojn, sed, per la nov- 
maniera ritmo-divido de l spac-koncepto kaj konstruo, ĝi ta- 
men preparas jam la principan fundon de l romanika stilo. 
Plifortikigon de ĉi tiuj tendencoj ni vidas еп la preĝejo S. Mi 
kaelo de Hildesheim (komencita en 1001, konsekrita en 1033, 
rekonstruita, post baldaŭa brulpereo, en 1186). Tute similas 
la evoluo en Francujo, kie la komencojn de Г romanika 
stilo reprezentas la katedralo de Orléans (fino de Y то. jar- 
cento; gotike rekonstruita en 1287), la S. Remi en Reims (ko- 
mencita en 1005), kaj, en pli matura formo, la jam ruiniĝin- 


ta Notre Dame de Jumieges (1040-1067). En ĉi lasta la 
kvar kvadratojn de l' meza navo kadras pilastroj etendiĝantaj 
en la tuta alto de l' mur-supraĵo kaj plifortigitaj per duon- 
kolonoj; inter la pilastroj troviĝas kolonoj, konforme al la 
flanknavaj fakoj, kiuj havas duonan grandecon. En ĉi tiu 
ekzemplo jam kun tuta konsekvenco validiĝas la ligita sistemo 
de l' romanika stilo, baziĝanta sur kvadrata fundament-reto. 
La unuajn provojn por pliriĉigi kaj plivastigi la ĥorejon, laŭ 
la kreskintaj pretendoj de Г pastraro, ni vidas en la abata pre- 
ĝejo de Clugny, konstruita de Majolus en 98r. Tia iom-post- 
ioma transformiĝo de l' prakristana bazilik-tipo radike aliigis 
la art-efekton kaj impresvaloron de l’ preĝejoj. Dum en la 
prakristanaj bazilikoj ricevis arkitekturan kadron la amas- 
pieco fluanta al la altaro, la romanikstilaj preĝejoj, kun la 
serio de siaj spac-unuoj admonantaj por restado servas la 
enprofundiĝintan individuan piecon. 

La romanika stilo, kies nomo aludas ne al la romanaj 
popoloj, sed al ĝia baziĝo sur la roma kulturo, havis sian 
flortempon inter la deka kaj dektria centjaroj. La romanika 
preĝejo, kiel ni vidis jam sur la ekzemploj de l' transira pe- 
riodo, originas en la prakristana baziliko. Flanknavoj kroĉiĝas 
al la meznavo, inter kiun kaj la absidon ordinare ŝoviĝas tran- 
septo. Ĉe la kruciĝo de l' intertranĉantaj navoj, estiĝas kvadrato 
(Vierung), kiu estas determina spac-unuo de ĉiuj ceteraj kon- 
struaj-partoj. La longnavo estas pluroblo de ĉi tiu kvadrato, la 
flanknavoj dividiĝas en pli malgrandajn kvadratojn, tiel ke al 
unu sekcio de l meznavo respondas po du sekcioj en la 
flanknavoj. La bazilikoj kunkroĉis spacojn de laŭplaĉaj formo 
kaj mezuroj; male, la ĉiodifina mezurunuo de l' romanikaj 
preĝejoj estas la kvadrato. En ĉi tiu t. n. ligita sistemo kaŝiĝas 
la sekreto pri la harmonia spac-efekto de l' romanikaj pre- 
ĝejoj. Karakterize estas plue al la romanika stilo, ke ĝi fandas 
al la konstruaj-korpo la turojn, kiuj ne estis organaj ingredi- 
encoj de la prakristana kaj karolinga arkitekturo. La rondaj 
aŭ kvarangulaj turoj, kiuj estis lokitaj ĉe Г anguloj de l' ĥo- 
rejoj, kaj la multangula turo, kiu kronis la kruciĝon de l' na- 
voj, dissolvas la fermitan konstruaj-blokon kaj per tio certigas 
la vivecon kaj pitoreskan mov-riĉon de l' ĝenerala impreso. Per 

rezigno pri l' duĥoreja sistemo ebliĝis transformi la okcidentan 
flankon en duturan fronton, kio estis gravega reformo el la 
vidpunkto de l' tuta posta evoluo. La sentegmenta portiko de 
l' prakristanaj bazilikoj ŝrumpis sub la okcidentaj turoj en 
malgrandan fermitan portikon. 

La murojn de l' meznavo oni ordinare subapogis per al- 
terna vico de kolonoj kaj pilastroj. Sed poste, kiam la platan 
tegmenton oni ŝanĝis en pl rezistan volbon, la pilastroj tute 
elprenis la kolonojn. Ĉe kriptoj kaj mallarĝaj flanknavoj 
oni jam frue aplikis volbojn, sed la volbado de l’ meznavoj, 
kiuj havis grandegan streĉdistancon, ĝeneraliĝis nur multe pli 
malfrue. La plej disvastiĝinta volbo-formo estis la kruc-volbo, 
sed en kelkaj regionoj oni aplikis ankaŭ la simplan cilindran 
volbon. La krucvolbo konsistas el du cilindraj volboj kruce in- 
tertranĉantaj. Tiel estiĝas kvar triangulaj volbo-ĉapoj kaj pro tio 
oni devas subapogi la volbon nur ĉe ĝiaj kvar malsupraj angul- 
ој. ĉar la ceteraj partoj de l' volbo sin reciproke ekvilibras. La 
volbo-ĉapojn subtenas apogpilastroj kunligitaj per duonarkoj; 
la pilastroj dividas la flankmurojn en kvarangulajn kampojn 
kaj la meznavon en kvadratajn spacunuojn. Al ĉiu volbsekcio 
de l' meznavo respondas du volbsekcioj en la pli mallarĝaj 
flanknavoj. Dum la plua evoluo, kiam oni lernis jam volbi 
ne nur super kvadrataj, sed ankaŭ super paralelogramaj spacoj 
ĉi tiu alternigo de P volb-subtenaj kaj arkad-subtenaj pi- 
lastroj iĝis superflua. Nun jam ĉiuj pilastroj havis la saman 
funkcion, do ili ricevis ankaŭ la saman formon. El la vid- 
punkto de l' estonteco estis tre grava reformo, kiam la volbo- 
ĉapojn, kiuj ĝis tiam intertuŝiĝis akut-angule, oni prenis inter 
diagonale kurantajn ripojn nervurojn kaj per tio ĝin senŝarĝig- 
is; nome, ĉi tiu nova volbad-formo, la ripa (nervura) kruc- 
volbo, iĝis la bazo de Г gotik-stila konstruo. 

La serioza arkitektura spirito de l’ romanika stilo fidele 
speguliĝas sur la riĉe ornamita, kubforma kapitelo de l' kolon- 
oj, kiu, elpreminte la plant-imitan Каріќејоп, tre feliĉe 
solvis la transiron inter la kvadrate finiĝanta volb-arko kaj la 
ronda kolon-fusto. La murojn, kovritajn per freskoj kaj tapis- 
oj, membris nur mallarĝaj, horizontale kurantaj kornicoj, kaj 
supre fenestroj en ritmaj grupoj. Por la kadrado de l' fenes- 

troj poste oni aplikis, krom la duonsfera arko, ankaŭ la 
ogivon kaj la arkon triloban. 

Plej grandiozaj ekzemploj de l' romanika preĝejkonstruo 
estas la katedraloj de Speier, Mainz kaj Worms apud la Meza 
Rejno kaj la katedralo de Bamberg en Suda Germanio. La 
meznavon de l' Speier-a katedralo (konstruita 1030—1060) 
origine kovris plata tegmento, kiun nur dum la transkonstruo 
en 1100 oni ŝanĝis en ŝtonvolbon. En la fundament-aranĝo 
kun plena severeco validiĝas la ligita sistemo. 

En la katedralo de Worms (111. bildo), kies okcidentaj 
partoj estis konstruataj inter la jaroj r160 kaj 1181, kaj kies 
okcidentan horejon oni alkonstruis en la tridekaj jaroj de 1 
13. centjaro, disvolviĝas antaŭ mi la matura romanika stilo 
en sia tuta serioza solena pompo. La konstruaĵkorpon fermas 
du ĥorejoj kaj okcidentflanke plivastigas flanknavo; ĝian pezan 
disstreĉiĝon mildigas la emfazo de turoj, saltantaj alten kun 
triumfanta forto. La turojn de l' orienta ĥorejo fermas ab- 
isme kruta muro; kontraste al la disa aranĝo de Г tieaj turoj, 
okcidentflanke la multangula, tendmaniere tegmentita ĥorejo 
kaj la tri turoj leviĝas alten ŝtupe fandite en unu amason. 
Efektan akompanon havas la turoj per la ĉirkaŭplektita zono 
de pigmeaj galerioj. 

La katedralon de Bamberg oni komencis б. 1100, sed ĝia 
konstruado daŭris ĝis en la 13. jarcento. Ĝi havas kvar turojn 
kaj okcidentflanke transepton; en sia kvadrata fundament-ar- 
anĝo ĝi sekvas ankoraŭ la romanikan sistemon, sed la apliko 
de l' ogivo kaj la aŭdace sveltaj du okcidentaj turoj jam 
atestas pri francaj gotikaj modeloj. La samon montras la 
apliko de l' sesfaka ripa (nervura) kruc-volbo en la Apostol- 
preĝejo de Koln (1199— 1219). 

En Francujo, kiun, dum la formiĝo de l’ gotika stilo, iu 
kronikisto de l’ mezepoko prave nomis instruanto de ĉiuj nacioj, 
la postrestaĵoj de l’ romanika arkitekturo nin surprizas per la 
implikita riĉo de tendencoj maturiĝantaj en la diversaj lokaj 
skoloj. La du diferencaj lingvo-regionoj norda kaj suda (langue 
d' ой kaj langue d' oc) diverĝas ankaŭ laŭ artaj tendencoj; 
Dum la sudfrancuja arkitekturo, trasorbiĝinta de antikvaj tradi- 
cioj, eliris el la volbita kaj kupolita hal-preĝejo, la nordfran- 

108. bildo. 


SINAN : SELIMIJE. Drinapolo. Pompa amasefekto, flanke sveltaj 
minaretoj kvazaŭ ĝemspiroj flugantaj al la ĉielo. V. p. 66. 


109. bildo. 


GRANADA. ALHAMBRA : Leonkorto. V. p. 56 kaj 66. 

110. bildo. 


KATEDRALO, AACHEN. Centra arkitektura ideo. La meza spaco, 
samaspekta el ĉiu flanko, egalmaniere disvastiĝas ĉiudirekten. 
V. p. 56 kaj 68. 


111. bildo. 


KATEDRALO S. PETRO. Worms. Longa meznavo, al kiu la amasoj 
de 1” du ĥorejoj donas la fortan plastikan akcenton kaj la efekton 


de triumfanta forto. V. p. 72. 
. 


с” o. ci aii 


а а 


112. bildo. 
ABATEJA PREĜEJO, Мохт Sr. MicHEL. Ankoraŭ pezaj, masivaj 
muroj, sed ili jam komencas dissolviĝi per la teretaĝaj arkadoj, 
etaĝa galerio kaj fenestroj. Vd. p. 73. 

113. bildo. 


SAINT SERNIN, Toulouse. Kvinnava halpreĝejo kun trisekcia 
transepto kaj kapelvica horejo. V. p. 73. 


114. bildo. 


KATEDRALO ST. FRONT, PERIGUEUX. Unu el la plej belaj ekzem- 
ploj pri la abstrakta belo de l'arkitektura spaco. V. p. 74. 

115. bildo. 


SAN Макоо, VENEZIA. Fabelpompa interno, kapturna sensa sorĉo 
de materialmalŝparo, pitoreska aspekt-riĉo. V. p. 74. 


116. bildo. 


KATEDRALO DE PISA, kun la Baptejo kaj la oblikva turo. Mirinde 
unueca kaj pompe monumenta kuno. V. p. 74. 

сија romana arkitekturo, trasorbiginta de antikvaj tradicioj, eliris 
el la volbita kaj kupolita hal-preĝejo, la nordfrancuja romana ar- 
kitekturo baziĝas sur la plat-tegmenta baziliko. Plej karakterizaj 
ekzemploj estas la abataj preĝejoj de Jumiéges kaj de Mont 
Si. Michel (1060—1102). La ellongiĝintan meznavon ordi- 
nare fermis dutura fronto. La meznavo havas galerion; en la 
membrado de ĝiaj flankmuroj la altensvingiĝantaj duonkol- 
onoj havas la ĉefrolon (112. bildo). Je la fino de Г тт. cent- 
jaro, la volbtekniko jam aplikiĝas krom en la flanknavoj ankaŭ 
en la meznavo. Per ĉi tiu struktura reformo pli kaj pli dissol- 
viĝas la flankmuroj, riĉiĝinte per la triforio (ĉirkaŭkuranta 
koridoro buŝanta en la meznavon). La plej grava reformo de 
l mezepokaj francaj preĝejoj estas la plivastigo de Г ĥorejo 
per ĉirkaŭkurantaj flanknavoj kaj radie zonanta kapel-vico. 
Ĝian unuan ekzemplon ni trovas same en la nordo (Saint Mar- 
lin, Tours, IX. centjaro). Tia riĉa ĥorejo fermis la bazilikon 
do Clugny, trakonstruitan en 112) la kvaran fojon (04 
preskaŭ tute pereis en 1807). Unu el la plej belaj ekzemploj 
de l' ŝtupe leviĝanta kapel-zonita ĥorejo estas la St. Sernin en 
Toulouse (ĥorejo: 1096; longnavo: XII. jarcento). 

La fundamentan tipon de la sudfranca trinava hal-preĝejo 
kreis la skolo de Avergne per la Notre Dame du Port en 
Clermont-Ferrand (oni komencis ĝin konstrui en 1145). La 
mallarĝaj navoj, kovritaj per cilindra volbo, aŭ krucvolbo, 
plenaj de duonmallumo, vekas en la rigardanto la senton de 
prema seriozo. Plej grandioza, animskue serioza kaj digna 
reprezentanto de l' kvinnava hal-preĝejo estas la preĝejo St. 
Sernin en Toulouse (113. bildo), fermita per kapel-zonita 
ĥorejo. Pluaj ekzemploj: preĝejo en St. Gilles, kaj preĝejo 
St. Trophime en Arles (XII. centjaro). 

La forton de l' antikvaj tradicioj plej klare sentigas la 
preĝejfrontoj konstruitaj de l' skolo en Poitou: sur ili, anstataŭ 
struktura seriozo, oni klopodis je dekora riĉo; ne nur la triumf- 
ark-simile membrita triobla enirpordego montras sur ili gallo- 
roman influon, sed ankaŭ la formo de І turoj (Poitiers, Notre 
Dame la Grande; 12. centjaro; la super-ĥoreja turo sekyas 
evidente la tombmonumenton de l' familio Julius en St. Remy). 
Multe pli gravan arkitekturan signifon havas la najbara skolo 

de Akvitanio, kiu estas la hejmo de l' kupolitaj, ununavaj 
preĝejoj (Angoulème, katedralo St. Pirre, 1101—1170; Poi- 
tiers, St. Hilaire, 1090—1130: kvinnava hal-preĝejo, la tri 
mezaj navoj estas egale altaj). Ĝia plej majstra kreaĵo estas la 
preĝejo St. Front en Periqueuz (1120—1179); ĝi estas kon- 
struita laŭ la latina, kruc-forma fundament-aranĝo kaj kovrita 
per kvin kupoloj. Kvankam en ĝi oni uzis modelo la preĝejon 
San Marco en Venecio (konstruitan Зо jarojn antaŭe), ĝi estas, 
laŭ arta efekto, kvazaŭ ties kontrasto. En la San Marco nin 
frapas lum-ebria, brila pompo, en la St. Front, male, majeste 
seriozaj abstraktaj formoj, kiuj levas la animon en la alton de 
neŝanĝeblaj kaj eternaj leĝoj spiritaj. En ĉi tiu preĝejo Киш 
senembarasa pureco disinundas la mezepoka anim-vivo fremda 
al ĉiu senca spico (114. bildo). La San Marco en Venecio estis 
ja konstruata en la romanik-stila epoko, ĉar oni ĝin konsekris 
en 1006 kaj ĝia marmorkovro devenas el la тэ. jarcento — 
tamen el ĝi mankas la plej karakteriza propreco de l' okcidenta 
romanika arkitekturo: la struktura forto kaj seriozo. La akcento 
estas ne sur la interna strukturo, sed sur la dekora surfac- 
efekto. La muroj, kovritaj per kolora marmoro kaj mozaiko, 
malleviĝas kvazaŭ mola, multko'ora sonĝo-kadro. Ĉi tiu kon- 
cepto, kune kun centra arkitektura ideo de l’ San Marco, estas 
heredaĵo de l' orienta, bizanca spirito (115. bildo). 

Plej grandskala postrestaĵo de l' italia romanika arkitek- 
turo estas la katedralo de Pisa (116. bildo). Kvankam ĝia arki- 
tekto, la greka Busketos, abunde ĉerpis el la form-provizo de l' 
orienta, precipe armena arkitekturo, tamen la katedralo estas 
pluevoluigo de l' Mezmara longnava baziliko. (La konstruadon 
oni komencis en 1060; la fasado (1250— 1270) estas la verko 
de Raina'dus.) Super la tranĉo-punkto de la intertranĉantaj 
longnavoj (5) kaj transeptoj (3) leviĝas kupolo, per kio la long- 
nava baziliko riĉiĝis је l' centra arkitektura ideo. Еп Ја теті 
brado de l muroj, la arkitektura spirito plene triumfas super 
la deteniĝeme aplikita inkrustado. En la ekstera bild-efekto plej 
grave rolas la balkonaj galerioj, kiuj ĉirkaŭplektas la fronton 
kaj precipe la aparte starantan oblikvan turon. Pluaj klasikaj 
ekzemploj de l' norditalia romana arkitekturo estas la San Zeno 
en Verona (1123—1139) kaj la бал Ambrogio en Milano 

(1128—1196). La San Ambrogio estas trinava kaj malfermiĝas 
al arkada korto; ĝian internon, kovritaa per ripa kruc-volbo, la 
premitaj proporcioj kaj la lumigo filtriĝanta malsupren el kaŝ- 
ilaj lumfontoj plenigas per la serioza, nuba pieco de l' kristana 
animo. Eĉ se laŭstrukture ĉi tiu preĝejo ne staras en la gvidloko 
de l’ evoluo, tamen, per sia impres-efek'o, ĝi signifas pozitivan 
valorpliiĝon estetikan. La kampaniloj, konforme al la italia 
kutimo, ankaŭ tie ĉi ne estas kunfanditaj kun la konstruaj- 
korpo. 

La antikvaj tradicioj, senĉese tentantaj ankaŭ en la eklezia 
arkitekturo de l' mezepoko, ankoraŭ pli klare validiĝis en la 
civila arkitekturo, libera de spirita ligiteco. Sendube la malfru- 
romaj pluretaĝaj domfasadoj donis la bazon al la romanikaj 
dom- kaj palac-fasadoj — parte kun bizanca perado: komparu 
la palacon de Kons antinos Porphyrogene'os en Konstantinopolo 
(Tekfur Sarai) kaj la mozaikon en la palaco de Theodorik 
en Ravenna. Precipe instruaj ekzemploj estas la romanikepokaj 
domfasadoj postrestintaj en Clugny kaj la palaco de Wartburg. 


Skulpt-arto. 

»Nun alvenis la epoko de l' spirito« — diras Amalricus el 
Bena ĉirkaŭ 1200. Ĉi tiu spirit-plenigi'a penso- kaj sento- 
mondo de l' mezepoko, kiu plej pure speguliĝas en la abstrak- 
taj formoj de l arkitekturo, devigis kompreneble ankaŭ la 
skulpton kaj pentron por sekvo de novaj direktoj. La malnov- 
epoka hom-idealo firme fiksis la piedojr. sur la tero kaj estis 
destinita por ago; la idealo d» l' mezepoko, ma'e, estis la anime 
ligita, savon soifanta homo, al kiu la уа осоп donas nur lia 
rilato al la spiritaj potencoj, al la eternaj leĝoj de l' mond- 
ordo. En la transcenda mond-imago, la korpo kaj la lera real- 
aĵo perdis sian valoron kaj la homo estas nur simbolo, esprim- 
iĝo de sentoj kaj pensoj flugantaj al altaĵoj senkorpaj. La 
transcenda mondklarigo kristaliĝas еп la instruoj de l' eklezio 
en mirindan unuecon, kaj ĉi tiu mondklarigo iĝas kvazaŭ sola 
inspir-fonto por la arta kreanta fantazio. En la tiel formiĝinta 
penso-sistemo radikas la tuta programo de l' dekora skulptarto, 
kiu starigis sin en la servon de l' arkitekturo kaj kies enhavon 
kaj direkton la eklezio fiksis. La senpeze ŝvebanta homa figuro 

fandiĝas en la fluon de Г arkitekturaj fortoj kaj igas pli kaj 
pli nura rimedo de la abstrakta linio-mimiko arkitektura. La 
pozicion kaj proporciojn de l' korpo difinas ne la leĝoj de I’ 
fizika ekzisto, sed ĝia arkitektura ligiteco. Kontraste al la real- 
soifo de Г antikvo, la mezepoko serĉas la animan esprimon, en 
kies intereso ĝi ĉiam oferas la eksteran veron kun mirinde 
sugestia arbitreco. La skulpta ornamo de l' romanikaj kated- 
raloj vivas kune kun la arkitekturo, elŝirite de tie ĝi iĝas 
senhejma. 

La tendencojn de l' romanik-epoka skulpto, kiu atingis 
sian floriempon en Francujo dum la тэ. kaj 13. centjaroj, 
klare kaj koncize montras la skulpta ornamo sur la pordego de 
P preĝejoj en Moissac kaj Souillac, devenintaj el la komenco 
de Г тэ. centjaro. Por la riĉaj pordeg-reliefoj de la abateja 
preĝejo en Moissac, la timiga grandiozo de l' Apokalipso de 
Johano Evangelisto donis inspiron. La sugestia vizio-forto rikol- 
tis unu el siaj plej grandaj triumfoj sur la Sankta Petro de 
P maldekstra pordeg-pilastro (117. bildo). La figuro estas 
malreale ellongiĝinta, arkas kun aŭdace rompitaj gestoj: en ĝi 
la majstro ĝin skulptinta kreis eternvaloran simbolon pri la tima 
pieco kaj ekstaza humilo de l' kristana animo. La mimikan 
kapablon de l' korpo kun la sama majstreco kaj vizia fantazia 
fruktazas la skulptinto de profeto Jesaja sur la pordeg-pilastro 
de l' preĝejo en Souillac: la figuro preterŝvebas kun ekstaza 
impeto, estas plena de antagonisme disbranĉanta, vortica linio- 
movo. 

La evoluo-gvida burgunda skolo kreis siajn plej klasikajn 
ĉefverkojn en la timpanon-reliefoj de l' katedralo St. Lazare еп 
Autun (x119—1132) kaj preĝejo St. Madeleine en Vezelay (ĉ. 
1132). La timpanono de l' katedralo en Autun figuras la Lastan 
Jugon (118. bildo); ĝian mezon okupas la tronanta Kristo, 
kies figuro estas sternita en ebeno kun severa simetrio kaj 
transspiritigita en la simbolon de l' dia majesto. Kortuŝa estas 
liu rave naiva senpereco, per kiu la artisto povis ekparoligi la 
plej malajn sentojn en la rolantoj de l' kosma dramo. En la 
grupo de l' beatiĝintoj, venantaj timeme de maldekstre, flugas 
alten Із ĉiela simfonio de plej sublimaj sentoj, dum dekstre, 
inter la damnitoj, baraktas la plej mallumaj, inferaj afekcioj. 


76 


Kontraste al ĉi tiu febra maltrankvilo, kia solena ordo Кај 
disciplino traas la skulpt-ornamon sur la okcidenta pordego de 
Y katedralo en Chartres, konstruita apenaŭ dek jarojn poste 
(119. bildo). La kaosa ardo de vizio ĉi tie ŝanĝiĝis en la mal- 
varmon de І sistemfara intelekto. Kontraste al la interpremiĝ- 
anta, svarmanta streĉiteco de l' aranĝo, tie бї regas struktura. 
klaro. La tuta riĉa skulpt-ornamo servas la gloron de Kristo, 
kiu, sur la frontono de l' meza pordego, aperas antaŭ ni inter 
la simboloj de l' evangelistoj. Sub liaj piedoj, sur horizontala 
kornico, viciĝas la apostoloj, kaj la arkivolton super li arkantan 
popolumas la apokalipsaj maljunuloj. En la sama ideosfero 
radikas la serio de la malnov-testamentaj antaŭuloj de Kristo 
sur la kolonoj de l' portalo. La figurojn malreale ellongigis la 
kuntreno de Г arkitekturaj fortoj; ili estas kronitaj рег dikostaj, 
individuaj vizaĝoj; ilia solene rigida korp-teniĝo kaj la dekora 
ligiteco de ilia linio-sistemo klare spegulas la seriozan mem- 
konscion kaj disciplinitecon de l' kredanta animo. Dum tie ĉi 
la figuroj, en sia majesta senmovo, kvazaŭ rigidiĝis en arkitek- 
turon, en la okcidenta pordo de l' transepto la figuroj vekiĝis 
en pli realan korpo-vivon kaj timeme, serĉante inter si kunligon, 
solviĝas en sentimentala lirikeco. Sur ili jam komenciĝas, apenaŭ 
rimarkeble, tiu redirektiĝo al la principoj de l antikva arto, 
kies triumfan validiĝon ni vidas sur la okcidenta pordo de Y 
Reims-a katedralo, en la figuroj de Maria kaj Elizabeta, kiuj 
plastike jam memkonsciiĝis, kaj sekvas, laŭ korpo kaj animo 
same, grekoromajn modelojn. 

Dum la skulpto-skoloj de Burgund kaj Languedoc iris 
proprajn vojojn kaj radikis en la norda fantazio-tipo, la sud- 
franca skulpto neniam plene forŝiriĝis de la radiko de l' antikvaj 
tradicioj. Klare pruvas tion la pli fortika staturo kaj pli firma, 
statiko de la niĉfiguroj ĉe l’ okcidenta pordo de l’ S. Trophime 
en Arles (120. bildo) kaj de l' preĝejo St. Gilles; kaj samtie la 
realeca mov-impeto de ĉefanĝelo Mikaelo batalanta kun la drako 
(St. Gilles: mezo de Г 12. centjaro; St. Trophime: fino de 
l 12. centjaro). El la sama fonto nutras sin la ondanta akant- 
ornamo de l kornicoj kaj pilastroj. 

La germanlanda romanika skulpto postlasis siajn plej 
grandskalajn memoraĵojn en la katedraloj de Bamberg kaj 

Naumburg, el la unua duono de Y 13. centjaro. Sur la statuoj 
en Chartres (119. bildo) ni vidas transspiritiĝon, ĉielan subli- 
mecon kaj mildan lirikan sentemon; sur la reliefoj de la sudori- 
enta ĥorejo en la katedralo de Bamberg, male, la diskutantaj 
profetoj kaj apostoloj iĝis teraj herooj de l' Kredo: ilia decida 
firma sinteno akompanata de drastaj faldo-sinoj, ilia ekscitita 
gestado kaj ilia rigardo brulanta en sankta fajro estas plena de 
drama streĉo. Same pli fortika tera gravito karakterizas la 
statuo-grupon, kiu figuras la renkontiĝon de Maria kaj Eliza- 
beta; la korp-teniĝo de Maria estas senkuraĝe timema, konforme 
al la Reims-a inspiro, sed apud ŝi kun plena forto disvolviĝas 
la heroa seriozo de la larĝ-impete konstruita figuro de Eliza- 
bela (123. bildo): al la gesto de l’ dekstra mano, kiu aludas 
pri la stato de Maria, la artisto donis intensan akcenton per la 
kaskada falego de l fald-amasoj. El la laborejo de l' sama 
majstro devenas la grandfama Rajdanto el Bamberg (St. Ste- 
fano aŭ St. Georgo?) frapanta per sia monumentala simplo 
(121. bildo); en ĝi la memkonscio kaj alta spirito de I’ meze- 
poka kavaliro ricevis plastikan koncepton. La iom mallerte 
staranta, supraĵe ellaborita ĉevalo servas kvazaŭ nur kiel fona 
por la triumfe elleviĝanta rajdanto, de kies riĉbuk!e kadritaj 
trajtoj flugas al ni la firmdecida, heroa seriozo de l kredanta 
animo. La statuo, ĉe kiu la arta esprimo kristaliĝis en unu 
vid-ebenon, staras libere, sed tamen nedivideble ĝi kunfandiĝis 
kun la fona arkitekturo. Ĝia sublima spiriteco, leviĝinta super 
la teran realaĵon, povas disvolviĝi nur en la puriĝinta atmos- 
fero de l' arkitektura kadro. 

Dum la Rajdanto de Bamberg vivas en la nealproksimig- 
eblaj altaĵoj de l’ Idealo, la statuoj en la katedralo de Naum» 
burg surprizas min per sia fortika ter-proksimeco (mezo de l 
12. centjaro). Jen la statuo de Ekkhard, staranta sur firme 
fiksitaj piedoj, vaste elkonstruita, traata de antagonistaj movoj, 
tenanta sian glavon per dura premo — en li la mezepoka heroo 
fariĝis homo. Apud la fiera memkonscio de l' viro, lia edzino 
Uta reprezentas la virinan idealon de l' mezepoko: ŝian detenan 
pudoron karakterize esprimas la instinkta, timema gesto de J} 
dekstra mano, per kiu ŝi levas al sia vizaĝo baskon de l' vasta, 
pezfalde falanta mantelo. Dekstre la statuon fermas arkitekture 

severa, vertikala formsistemo, dum maldekstre la alia basko, 
premita al la kokso kaj faldiĝinta super la mano, ondas mal- 
supren ŝtupe, en dissolvita falado (122. bildo). Apud ĉi tiuj! 
detenemaj kaj ekvilibritaj homoj, en la amara patoso de Sta Jo- 
hano, dolore baraktanta sub la kruco, mallumas la tragiko de!” an- 
imŝirita hom-tipo, La mimikan forton de l' brako, arkanta kon- 
traŭdirekte al la flankenturnita kapo, apogas la suprentirita 
basko de l' mantelo (124. bildo). 

La romanika arto de Italio, post la senkuraĝaj provoj de 
majstro Guillelmo, altensvingiĝis en la arto de Benedetto Ante- 
lami, kies unua verko, la Krucumo en la katedralo de Parma 
(1178), nin surprizas per la trapensita lerto de l' bildkonstruo 
kaj per la viveco de l’ motivoj, radikanta en freŝa natur-observo, 
Lia plej matura verko estas la plastika ornamo sur la fronto de 
P katedralo en Borgo San Domino: klasika ekzemplo de V 
monumentala skulpto arkitektura. 

Tiu direktiĝo al la principoj de Г antikva arto, kies 
signojn ni rekonis jam en la franca skulpto de l' 13. jarcento, 
plenumiĝas en la katedro de Pisa, kiun Niccolo Pisano kon- 
struis en 1250 (125. bildo). La influo de l' antikvo sentiĝas 
ne nur en la pliriĉiĝo de l' prezent-rimedoj, en la pli intensa 
akcento de l' korpa ekzisto, en la troplene svarmanta mov-riĉo 
de Г kompozicio memoriganta pri Ја malfru-antikvaj sarkofagoj, 
ne nur en la ensorbiĝo de certaj motivoj, sed ankaŭ en la 
transformiĝo de l' spirita enhavo konforme al la antikva sento- 
mondo. La rolantoj de la kristana dramo, sub la ĉizilo de Nic- 
colo, Pisano, pasiviĝis anime, sed iĝis herooj de korpa braveco, 
per kio ĉi tiuj reliefoj kvazaŭ forŝiriĝas de l' mezepoka spirito. 


Pentr-arto. 

Al la interna ornamo de l romanikaj preĝejoj apartenis, 
krom la murkovraj koloraj tapetoj, ankaŭ la freskoj, sed kies 
plej granda parto pereis aŭ estas jam mur ruino. Postrestis 
tamen la miniaturbildoj de ĉi tiu epoko, en kiuj, same kiel en 
la murpentraĵoj, la fantazion de l’ kreinto direktis ne la ŝanĝi- 
ĝema natur-realaĵo, sed la spiritaj interrilatoj kaj eternaj leĝoj 
kaŝiĝantaj sub la vortoj de l' Skribo. La struktura bazo de l' 
bildoj estas ne optika travivaĵo, sed abstrakta ideo-sistemo. Ties 

plej instrua ekzemplo estas la Evangeliaro de Amiens. Tiuj art- 
istoj ĉie fidele sekvis la vortojn de l' Skribo, eĉ tie, kie la vortoj, 
traardiĝinte en viziojn, kvazaŭ tute forŝiriĝas de l' tera realaĵo. 
Bone ni vidas tion sur la grandiozaj freskoj de la preĝejo 
St. Sabin (Vienne, Francio) kaj en la miniaturoj prezentantaj 
la viziojn de St. Severus (Paris, Bibliothéque Nacionale). Ali- 
flanke, la suda bild-krea fantazio, fidele al siaj praaj inklinoj, 
klopodis ĝisfine je arkitektura sistemeco kaj plastika klaro, kiel 
tion atestas la postrestaĵoj де l’ italia monumentala fresko-arto, 
saturita de bizancaj tradicioj. Ĝiaj plej grandskalaj postrestaĵoj. 
troviĝas en la suba preĝejo S. Clemente en Romo kaj en la 
San Angelo in Formis proksime al Capua (11. centjaro); en la 
Sacro Speco en Subiaco kaj en la katedralo de Agagni (12. 
centjaro). 

Tiu kolor-riĉo, kiu kovris la murojn, pavimon (mozaiko) 
kaj plafonon de preĝejoj, konkeras tiutempe ankaŭ la fenes- 
trojn. La praktiko de l vitropentro, laŭ skribitaj informoj, 
reiras ĝis la 9. centjaro. La romanik-epokajn figurajn vitropen- 
traĵojn plej bele reprezentas kelkaj fenestro-vitroj en la abateja 
preĝejo de St. Denis, fondita de abato Suger (mezo de l' тэ. 
eentjaro) kaj en la katedralo de Poitiers (fino de l' 12. cent- 
jaro). En Germanio pleje elstaras la meza fenestro de l' ĥorejo 
en la preĝejo St. Kunigunda en Koln (mezo de l’ 13. centjaro). 
Sed la tuta poezia sorĉo kaj impres-valoro de Г pentritaj 
fenestroj, tra kiuj la lumo filtriĝas en koloraj lum-garboj, 
disvolviĝas kun triumfa forto nur en la gotikaj katedraloj, pli 
kaj pli eliminantaj la mur-surfacon. 


117. bildo. 


SANKTA PETRO, el la dekstra portalo de l'pregejo St. Pierre, Moissac. 
Grandioza ekzemplo de l'esprimisma, abstraktema mezepoka 
skulpto. V. p. 76. 


118. bildo. 


LASrA Juĝo, el la okcidenta ĉefpordo en St. Lazare-preĝejo, 
Autun. Svarmanta liniokonfuzo, sentiganta la transteran, miraklan 
karakteron. V. p. 76. 


119. bildo. 


OKCIDENTA PORDO DE L'KATEDRALO EN CHARTRES. Statuoj staran- 
taj en solena, disciplina ordo, rigidiĝinte en arkitekturon. V. p. 
77. kaj 78. 

120. bildo. 
ST. TROPHIME, ARLES ; suda flanko de l'éefpordo. Kruciĝo de 
antikva efiko kun la influo de Chartres (119 bildo). V. p. 77. 


121. bildo. 


RAJDANTO (St. Stefano aŭ Georgo). Katedralo de Bamberg. 
Grandioza perplastika animkarakterizo per vizaĝo kaj vesto. 
VED: TS: 


122 bildo. 


EKKEHARD KAJ Ura. Katedralo de Naumburg. Anime kaj korpe 
pezstatura, germana hom-idealo. V. p. 79. 


123. bildo. 


ELIZABETA. Katedralo 
de Naumburg. 
Vespe: 


124. bildo. 

SANKTA JOHANO. Katedralo 
de Bamberg. Kvazaŭ tragika 
mimiko de faldoj. V. p. 79. 


125. bildo. 


NICCOLO PISANO : PREZENTO EN LA PREĜEJO. Baptejo, Pisa. Forta 
antikva influo ; senduba plastika valorpliiĝo sed kun perdo en 
animesprimo. V. p. 79. 


126. bildo. 


KATEDRALO NOTRE DAME, PARIZO. Majeste serioza kaj solena 
fasado, frapanta ne per dekora riĉo, sed per sia konstrua, kvazaŭ 
muzika logiko. V. p. 84. 


La gotika arto 


Arkitekturo. 
La spirito de Г mezepoko havas sian plej grandiozan kaj 
plenan esprimiĝon arkitekturan en la potencaj gotikaj kated- 
raloj, kiuj, triumfe elleviĝinte el la formikar-simila svarmado 
kaj bagatelema vivrealo de l' urbo situanta sub ili, rigidas altem 
kvazaŭ senpersonaj simboloj pri l' kredo kaj sento-vivo de mal- 
proksimaj centjaroj. (La nomo »gotika«, kiun. enkondukis la 
kritika kontraŭsento de l' renesanco, signifas propre »barbaran«.) 
Geniaj majstroj ardigis la formomondon de l' arkitekturo ĝis 
la plej alta grado de Г anima esprimo per la celkonscia kaj 
aŭdaca resumo de l' jam delonge maturiĝantaj strukturaj re- 
formoj, sed ilian nomon ne konservis la mezepoka tradicio. 
Estas karakterize, ke abato Surger (1081—1151), kiu direktis 
la konstruadon de l’ preĝejo en St. Den's, faris abundajn notojn 
eĉ pri la surskriboj de l' fenestroj, sed la nomon de l' arki- 
tektoj li ne trovis inda por mencio. Dum la arkitekturo de l' 
renesanco fieras pri artist-nomoj, la kreaĵoj de l' mezepoka arki- 
tekturo eĉ nun estas plejparte anonimaj por la publika scio. 
La kelkaj majstronomoj, pri kiuj oni sciiĝis per penigaj arkivaj 
esploroj, ankoraŭ tute ne estas konataj generale. Por artist- 
bustoj, simbolantaj la vekiĝantan memkonscion de l' artistoj), 
la favoro de l’ komisiintoj nur esceptokaze donis lokon en la 
kadro de l' konstruaĵoj. (Tiaj estas: bustoj de Mathieu d' Ar- 
ras (1342) kaj de Pierre Parler (1386) en la katedralo de 
Praha, kaj la busto de Anton Pilgram el Brünn en la okcidenta 
flanknavo de l' preĝejo St. Stefano en Vieno.) 

La triumfan konker-vojon de l' gotika arkitektura stilo- 
reprezentas tra l' tuta Eŭropo franca artistmigrado kaj francaj 
artistnomoj. En la katedralo de Canterbury la rekonstruon de 
F ĥorejo (forbrulinta en 1174) gvidas Guillaume de Sens; la. 
katedralon en Upsala (Svedio) konstruas Etienne de Bonneuil 
(1278), la katedralon de Praha: Mathieu d' Arras, la monaĥe- 
jon en Val de Dio (Hispanio, 13. jarcento): Gautier, kaj la 
gotiko arkitekturo de Toledo konservis la nomon de Pierre (de 
Corbie?). En Hungario ni scias, krom pri Jean de St. Did, 
pri la funkciado de Villard de Honnecourt kaj Martin de Ra- 
vége. Ĉi tiu stilo maturiĝis en Norda Francujo, unuvice en Nor- 
mandio kaj Burgundio, kaj poste, per la grandioza resumo de 
F disaj klopodoj, ĝi disvolviĝis kun plena matureco sur la teri- 
torio de Isle de France, en la abata preĝejo de St. Denis. La 
konstruon de l' preĝejo gvidis abato Suger; ĉi tiu preĝejo donis 
al la gotika arkitekturo la strukturan fundamenton validan por 
centjaroj, per la unuigo de l' ripa krucvolbo, ogivo kaj apoga 
pilastro-sistemo. Nur ĉi tiuj strukturaj reformoj ebligis la 
kreon de tiu religia arkitekturo, per kies linio-patoso la ekstaza 
impeto de l' kredo kvazaŭ sieĝas la ĉielon. 

Kvankam la gotikan stilon ofte oni nomas ankaŭ ogiva 
stilo, tamen ĝia plej grava struktur-reformo estas ne la ogivo; 
sed la ripa kruc-volbo. Ĉe la flankoj de ĉiu volbsekcio arkas 
ripoj, meze tranĉantaj unu la alian; ili, transmetante la ŝarĝon 
de l' volbo sur la plifortikigitajn pilastro-faskojn, ebligis, ke la 
arkitektoj, malpliüginte la pezon de l’ volboĉapoj, dissolvu la 
senŝarĝiĝintan interpilastran mur-surfacon per fenestroj. Ansta- 
taŭiginte la duonsferan arkon per ogivo, oni malpliigis la flank- 
premon, kaj la ŝarĝon de l' volbo oni dekondukis vertikale. La 
plej granda struktura valoro de l' ogivo estas tio, ke per ĝi 
ebliĝis volbi en sama alto super diversaj streĉdistancoj. Dum per 
la romanikstila duonsfera arko oni povis volbi nur super kvad- 
rata spaco, la ogivo ebligas volbadon super laŭplaĉa spacformo, 
Ĉar la gotika arkitekturo strebis en kapturnajn altojn (la Notre 
Dame de Reims estas 38 metrojn alta, la katedralo de Amiens 
42.3 metrojn alta), la volboj lokiĝis eksterordinare alten; tial 
do, malgraŭ la malpezeco de J’ volboĉapoj, necesis apogi ekstere 
la pilastrojn ĉe l danĝeraj punktoj. Ci tiu neceso “kreis tium 

grandiozan reton de apogpilastroj solvitaj еп arkojn, kiu estas 
tiel grava faktoro en la ekstera bild-efekto de P gotikaj kated- 
raloj. 

La du plej gravaj problemoj, kiuj okupis la gotikajn 
arkitektojn dum centjaroj, estis la formado de l' ĥorejo kaj 
fasado. La germanoj konstruis por la plimultiĝintaj altaroj 
okcidentflanke tutan vicon da apartaj etaj absidoj. La franca 
arkitekturo, male, persistis pri la ununura ĥorejo, sed ĝin 
per rondkoridoro kaj per kapelvico buŝanta en ĉi tiun kori- 
doron ĝi plivastigis kvazaŭ en memstaran konstruaĵon. Komence 
oni konstruis kvinnavajn preĝejojn, sed baldaŭ oni transiris al 
la trinava sistemo. La plej klasika. ekzemplo estas la katedralo 
de Amiens (1220—1280), konstruita de Robert de Luzarches 
kaj Thomas de Cormont. 

La plej gravaj elementoj de l' gotika stilo estas do la 
ripa krucvolbo transiranta en pilastrofaskojn, la ogivaj arkadoj 
kaj la paralela dissolvo de l' muroj per galerioj kaj koridoroj; 
ĉi tiujn elementojn ni trovas en la normandia kaj burgundia 
arkitekturo jam dum la unua duono de l' тэ. jarcento (Caen, 
St. Trinité, Antun, St. Lazare, Clugny IV.), sed en kanon- 
validan sistemon ili kristaliĝis nur per la abateja preĝejo de 
St. Denis (1140—1144). El ĉi tiu konstruaĵo de abato Suger 
postrestis en sia orginala formo nur parto de l fasado kaj la 
malsupra etaĝo de Г ĥorejo; ĉio alia iĝis viktimo de posta 
transkonstruo. Tiel do pri la unua ekflora tempo de Г gotika 
arkitekturo nin orientas pli plene nur la iom pli junaj frat- 
preĝejoj: la katedralo de Noyon (dua duono de Г 12. jarcento), 
kaj la ĥorejo de la Notre Dame de Chalons sur Marne (ĉ. 
1185). La ventumilmaniere dislarĝiĝantaj apogpilastroj, kiuj 
tie ĉi ankoraŭ vastiĝas en murojn, efektas sufiĉe pezeme kaj 
krude. Multe pli facila kaj gracia estas la apogpilastra reto en 
la katedralo de la normandia Bayeuz (6. 1200). Sed la plejan 
ĉarmon al la normandiaj preĝejoj donas la multo de iliaj turoj, 
pri kio plej bela ekzemplo estas la katedralo de Laon, kies 
horejon oni finis en 1174. La fasadon de l' longnavoj kaj tran- 
septoj zonas po du pare konformaj turoj, krome turo akcentas 
ankaŭ la interkruciĝan kvadraton de l' navoj. Ĉi tiu regulaj 
laŭpara konformeco de l' turoj estas tipa franca propraĵo. La 

germana arkitekturo klopodis je pli libera pitoreskeco еп la 
aranĝo de l' turoj. 

Kontraŭe al la punta aĵureco de l'ĥorejflanko, la fasado 
de l' nordfranciaj katedraloj el la 12-13. jarcentoj rigidas al- 
ten streĉita en ebenon. Dum en la frontmembrado de l' kated- 
ralo en Chartres senteblas ia ŝanceliĝema malcerteco (la mal- 
supron de Г fasado oni konstruis en 11/40— 1180, la dekstran 
turon en 1170, sed la maldekstran, fantazie riĉan, rakete sup- 
rensaltantan turon multe pli malfrue, en 1506—1514): la 
Notre Dame de Parizo (126. bildo), ĉi tiu Parthenon de l’ go- 
tika stilo, montras klasike maturan formon de preĝejfronto. 
(La fondoŝtonon oni metis en 1163, la longnavo kaj la du 
malsupraj etaĝoj de l' fasado pretiĝis еп 1186— 1223, la tuta 
konstruo еп 1235.) Kun mirinda logiko kaj konciza struktur- 
klareco estas konstruita la eksterordinare noblaproporcia kaj ek- 
vilibrita fasado, en kies triopa membrado, ĝin traanta horizon- 
tale kaj vertikale, sistemkrea arkitektura fantazio funkcias kun 
leĝdona sugestio. La tutan larĝon de J’ konstruajkorpo okupas la 
tri pordoj, kies apogpilastroj puŝmaniere leviĝas tra la digoj 
de l' alsupre riĉiĝantaj horizontalaj kornicoj kaj galerioj, kiuj 
rompas kaj fine haltigas ilian vertikalan suprenstrebon. Komp 
pare al la riĉo kaj febre suprenstrebanta impeto de l' postaj 
preĝejfasadoj, ĉi tie la disciplina ordo, strukturklareco kaj se- 
vera ritmo-divido de l' fasado ankoraŭ spegulas la spiriton de 
sobro, modero kaj serioza digno. La diferencon okulfrape 
montras sola rigardo al la fasado de l Reims-a katedralo 
(127. bildo), ĉefverko de Jean Loup (1251— 1239), kie la hirt- 
dorsaj pintoj kaj la pilastroj, solvitaj en etajn turojn kaj ŝovi- 
ĝintaj supre en aĵurajn galeriojn, superregas la malplifortiĝ- 
intajn horizontalajn membradojn kaj saltas alten kun febre im- 
peta nerezistebleoo, Dum la Notre Dame kvietiĝis en ebenon, 
ĉi tie la dissolviĝinta, aera fasado, traita de lum} kaj ombro} 
nestoj, liberiĝis de ĉiu aera ligiteco, La lastan stacion de l’ struk- 
tura dissolviĝo reprezentas la katedralo de Rouen (komencita en 
1170; la turoj konstruiĝis nur en la 11—15. centjaroj), kie 
super la fasado traŝirita, preskaŭ tremanta de ekscito, la inter- 
konkurantaj turoj saltas alten kvazaŭ fajrerantaj sopirraketoj 
(128. bildo). 

La vertikala direkto, kiu pli kaj pli triumfe superregis en 
la konstruo de l' fasado, validiĝis ankoraŭ pli pasie, kun pres- 
kaŭ ekstravaganca unuflankeco, en la interno de l' preĝejoj. Ĉi- 
rilate la Notre Dame de Parizo same reprezentas, kun sia sen- 
troiga, solena ritmo-divido, ankoraŭ la klasikan epokon (129. 
bildo). La kvin-nava fundamentaranĝo kaj la pezemaj pilastroj, 
tenantaj la vaste disstrebantajn teretaĝajn ogiv-arkadojn, efektas 
ankoraŭ arkaike, sed en la triopa membrado de l' flankmuroj, 
dissolvitaj per apertita galerio kaj fenestro-vico, jam maturiĝas 
la solvo de l' estonteco, same kiel en la volbo-tenantaj, ĉielen 
streĉiĝantaj pilastrofaskoj. Precipe bone sentiĝas la sobreco de 
P solvo sur la katedralo Notre Dame de Parizo, se ni ĝin kom» 
paras al la katedralo de Amiens (konstr. de 1218 ĝis la r5. 
jarcento), kie la mallarĝa sed kapturne alta meznavo aperas 
kvazaŭ malvasta valŝakto kaj en ĝi la rapidritme viciĝantaj, ne- 
rezisteble suprensaltantaj pilastrofaskoj signifas la plenan tri- 
umfon de la vertikala direkto. (130. bildo). Sur ĉi tiu ŝtupo, 
sed eĉ plie en la trostreĉita katedralo St. Ouen en Rouen (ĥo- 
rejo: 1318—1338; plena pretiĝo nur еп la 15. jarcento), 
la gotika arkitekturo tute ignoras la ekvilibron de l' statikaj fort- 
oj kaj la vertikalajn fortojn igas ĉiopovaj kun akra kaj aŭdaca. 
logika konstruo. 

Inter Norda Francujo kaj Britlando ekzistis striktaj interlig- 
oj dum la 12— 13 centjaroj; tio komprenebligas, kela unuaj ra- 
dikoj de Г gotika stilo firmiĝis en Britlando jam en la unua 
duono de Г то. jarcento kaj ĝiaj plej fruaj manifestiĝoj 
ankoraŭ sufiĉe strikte sekvas la kontinentajn modelojn. La kon- 
struadon de l katedralo de Canterbury komencis la franca 
Guillaume de Sens en 1174; ankaŭ tiu majstro, kiu konstruis 
la ĥorejon en la Westminster Abbey de Londono (1245— 
1269), lernis sendube el francaj memoroj. Sed la gotika stilo 
baldaŭ alprenis Britlande specialajn trajtojn, sub kiuj, tamen, 
malgraŭ la granda originaleco kaj ofte preskaŭ tempesta riĉeco 
de l' solvoj, mankas la profunda poezieco de l' francaj kated- 
raloj. La ŝiriĝon for de l' kontinenta gotiko oni povas senti 
jam ĉe l' fundament-aranĝo: transeptoj dislarĝiĝintaj tranĉas 
la ĉefnavon ofte eĉ dufoje kaj la tiel estiĝintan, longe etendiĝ- 
intan ĥorejon fermas ne kapel-vico, sed rekta linio. Al la okul- 

frapa longeco de l' navoj ne estas proporciaj la mezuroj de alto 
kaj larĝo. Tiel estiĝas ia sento de premiteco, kiun ankoraŭ pli- 
igas, precipe ĉe l' fruaj ekzemploj, la tro forta akcento de T 
horizontalaj membradoj. Same efektas, ĉe l' ekstero de l’ pre- 
ĝejoj, la laŭebla kaŝo de Г apogpilastroj (Katedralo de Lincoln; 
unua duono de l' 12. jarcento). Pri l' malfortiĝo de l' arkitek- 
tura sento atestas, ke pli kaj pli dekorfunkcie oni validigis kaj 
aglomeris la strukturmembrojn. En la fruaj tempoj, la pilas- 
trofaskoj ne trakuras la tutan alton de l' muroj, sed, haltante 
super la arkadotenantaj arkoj aŭ jam super la triforio, ili trans- 
iras en konzolojn (vd. precipe la katedralojn de Wel!s kaj Salis- 
bury, konstruitajn en la unua duono de l' 12, jarcento). Sed 
poste ili kvazaŭ perdas sian konstru-destinon kaj kiel abstrakt- 
aj linio-uraganoj ili tumultas alten sur la plafonon, por ĝin, en 
formo de rip-arkoj, same trareti per siaj ludemaj liniofantazioj. 
(Karakteriza estas la ofta apliko d» l’ stela, reta kaj ventumila, 
volboj.) Por ekzemplo sufiĉas aludi pri la katedra'o de Win- 
chester (1366—1186), en kiu ankaŭ la svarme plena kaj de- 
talsubtila riĉo de l’ fasado fidele spegulas la superregon de l' 
dekoraj tendencoj. Plej specialaj kaj karakterizaj ekzemploj 
de l' malfrua angla gotiko estas la Kinjs Co'lege en Cambridge 
(1472--153о) kaj la St. Georgokape!o de Y kaste'o de Wind- 
sor (1160—1183), krome la kapelo de Henriko VII. en la 
Londona Westminster Abbey (1502—1520), ĉe kiuj la struk- 
turfortoj, maldikiĝintaj kvazaŭ en skeletojn, disarkas sur la 
plafono en reto de kapturne riĉaj linioludoj. 

Multe pli malfrue ol en Britlando, enhejmiĝis la gotika 
stilo (laŭ la kronikisto: opus franzigenum) en Germanio. Ĝia 
unua ĝermo estas tie la katedralo de Magd “burg, komencita en 
21208. Sed la lokaj tradicioj kaj la sentomondo de І germana 
raso baldaŭ rifuzis la nepran rekonon de l' francaj modeloj. Do 
estas kompreneble, ke malgraŭ la principa komuneco de l’ struk- 
tur-problemoj, la germana gotiko pli kaj pli malproksimiĝas 
de la franca, laŭ fundament-aranĝo, laŭ konstruo, do laŭ la tuta 
ĝenerala artefekto. La germana gotiko, samtempe kun la mal- 
pliigo de l’ alto-mezuroj kaj simpligo de l' ĥorejo, ĉesigis ankaŭ 
la akcentan ellevon de l' meznavo kaj preferis la tradicio-radik- 
an halpreĝejon, ĉe kiu la pli libera interkomunikiĝo de Р pres- 

kaŭ egale altaj navoj ĉesigas tiun senton de pasia streĉo, kiu 
plenigas la francajn katedralojn, kaj metas anstataŭe simplom, 
sobron kaj trankvilon. Karakteriza ekzemplo estas la katedralo 
de Minden (Vestfalio), el la dua duono de l' 13. jarcento. 


Tiu pompa fasad-sistemo, kiun havas Ја francaj katedraloj, 
en Germanio estas nur escepta. En la ekstera bildefekto de l' 
preĝejoj, pligraviĝis kaj regantan rolon ricevis la turoj, kiel tion 
klare montras la vaste modaj unuturaj preĝejoj (Kp. la kated- 
ralon de Freiburg (1250—1280) kaj de Ulm (1377— 
1543).) 


La du plej grandskalaj germaniaj ekzemploj de l' matura 
gotiko, la katedraloj de Strassburg kaj Köln, klarege prezentas, 
komparate al la instigaj modeloj francaj, la transformantan po- 
von de l' germana spirito kaj sentaro. La ĥorejon de l' Strass- 
burga katedralo oni komencis konstrui en la romanika epoko 
(6. 1015). Post la brulpereo еп 1179, samtempe kun la re- 
konstruaj laboroj, oni kroĉis al la ĥorejo dunavan transepton 
en transira stilo. La konstruon de l’ longnavo en 1250 oni Коп- 
fidis al majstro lerninta en Francujo; tiu ja fidele sekvis laŭ la 
konstruo sian modelon de St. Denis, sed diverĝis de ĝi en la 
fundamentaranĝo, konformigante la larĝon de Г longnavo al la 
romanik-epoka ĥorejo. La tiel estiĝinta meznavo alte superas 
la francajn katedralojn laŭ larĝo, sed malsuperas ilin laŭ alto. 
La arkadoj do ne strebas krute alten, sed komforte etendiĝas 
en la flanknavojn. Anstataŭ patosa streĉo estiĝis larĝa solena 
rilmo. 

La alia ĉefverko de l' germana gotiko, la katedra!o de Kó'n 
estis ekkonstruita de majstro Gerhard еп 1248. Ĝi efektas 
kvazaŭ grandioza plenumiĝo de l' promesoj entenataj de la ka- 
tedralo de Amiens. Sed majstro Gerhard, malgraŭ sia entuzi- 
asma admiro, ne sekvis sklave sian modelon: en la fundament- 
aranĝo li tenis sin al la kvinnava divido, tiutempe jam de!onge 
elmodiĝinta en Francujo. Ci tiu tipo, kun la pitoreska aspekt} 
riĉo de l’ apenaŭ trarigardebla pilastr-arbaro, bone konvenis 
al la romantika inklino de l’ germana animo. Kaj ĉi tiu ŝanĝo 
rezultigis, ke kontraste al la altenstrebo de l' Amiens-a katedra- 
lo, la preĝejkorpo Кбіп-а sin kroĉas al la tero kvazaŭ giganta 

129. bildo. 
NOTRE DAME DE PARIZO. Interno. Malrapidritme viciĝantaj 
pilastrofaskoj, sen troa formriĉo kaj impeto. Tial la rigardo treni- 
ĝas pli al la fono ol al la alto. V. p. 85. 


130. bildo. 


KATEDRALO DE AMIENS. Interno. Rapidritme viciĝantaj, febre 
suprenstrebantaj pilastrofaskoj: plena triumfo de l'vertikala 
direkto. V. p. 85. 


klinoj, ĉiam sentis fremda al si. La popolo de Italio, eĉ se ĝi 
transprenis la strukturajn reformojn de l' gotiko, kaj eĉ se ĝi 
konstruis gotikstile grandiozajn preĝejojn, plenigis ilin per spi- 
rito restanta terproksime. Dum la nordajn katedralojn obsedas 
soifo de senfino kun febra unuflankeco, la itala gotiko restis 
la arto de ekvilibrita, fermita korpeco. Tiu ĉi tendenco mon} 
triĝas en la monumentala, solena seriozo de l’ senmisteraj, sobre 
lumigitaj preĝejinternoj kaj en tiu preskaŭ monduma ĝojo de 
kolora materialpompo, kiu trafluas la fasadojn (Siena, Orvi- 
elo). (x31. bildo.) 

La klopodo je klara trarigardeblo montriĝas jam en la 
fundament-aranĝo: la ĥorejo estas plisimpligita kaj la kupolo 
super la navkruciĝo donas fortan akcenton centran al la tuta 
konstruaĵo (katedralo de Siena; San Patronio en Bologna). La 
flanknavoj preskaŭ atingas la alton de Г meznavo. Се l' du flan- 
koj de Г meznavo malrapidritme viciĝas la pezaj, plejofte 
okangulaj pilastroj, kies grandan streĉdistancon transpontas 
vaste apertitaj arkadoj, tiel ke la navoj pli vaste interkomunti- 
iĝas, La malpliigo de la altmezuroj igis superflua en la navoj 
la aplikon de Г norde enmoda riĉa apogsistemo. La apog“ 
pilastroj gluiĝas al la konstruajkorpo ordinare sen disbranĉiĝo 
en arkojn. Ĉie validiĝas la spirito de struktura seriozo, kiu ser- 
ĉas la leĝojn de Г konstru-logiko ne ekster la materialo uzita, 
sed en la materialo mem. La sama struktura klaro, vestita em 
dekora pompo, karakterizas ankaŭ la vastajn, kulismaniere 
leviĝantajn fasadojn, kies unua grandioza ekzemplo videblas 
sur la katedralo de Siena. Ĝin kreis la plastika fantazio de Gio- 
vanni Pisano, konstruinto de l katedralo (1248—1298; la 
fasado, laŭ liaj projektoj, pretiĝis nur en la unua kvarono de 
Г 14. jarcento). Estas karakterize, ke la turojn, kontraŭe al la 
norda praktiko, la italia arkitekturo tiutempe ankoraŭ ne fandis 
en la konstruaĵkorpon. 

Plej grandiozaj ekzemploj de l' italia gotiko estas la 
S. Francesco en Assisi (1228—1253), la S. Maria Novella en 
Firenze (ekkonstruita en 1278), kaj la plattegmenta S. Croce en 
Firenze (ekkonstruita, laŭ la projektoj de Arnolfo di Cambia, 
еп 1204), krome la 8. Petronio en Bologna (132. bildo), 
frapanta precipe per la serioza grandiozeco de sia interna spao- 

efekto (ekkonstruita en 1388) kaj la katedralo de Milano, kon- 
struita helpe de nordaj arkitektoj (1387—1431; la ekstera de- 
koro pretiĝis, nur en la 18. jarcento). Еп ĉi lasta, la sent- 
ekzempla forto-disipo de Г monduma memkonscio plie la- 
cigas ol edifas per sia troparolema, tro plenŝtopita riĉo; ĝin 
Burckhardt trafe komparis al travidebla marmormonto. Sam- 
epoke konstruiĝas, unue sub la gvido de Arnolfo di Cambio 
(1296—1301), poste de Francesco Talenti (ekde 1357), la 
potenca katedralo de Firenze (S. Maria del Fiore), sur kies 
fiera, laŭfunde gotikstruktura kupolo (konstruita de Brunelle- 
schi) jam la frua renesanca spirito ekprovas siajn flugilojn. 

La 14. kaj 15. jarcentoj, la malfrua gotiko, serĉis eĉ en 
la eklezia arkitekturo, anstataŭ serioza majesto de pieco, pli kaj 
pli la vid-vibrigan riĉon de brilanta ŝajno. Tial ricevis la gotiko 
de l 14 jarcento la nomon style rayonnant (radianta stilo) kaj 
la gotiko de l' 15. jarcento la verŝajne angladevenan nomon 
style flamboyent (flamanta stilo). La unuan karakterize rep- 
rezentas la katedralo de Sens, kaj la duan la St. Maclon-preĝejo 
en Rouen. En tiuj tempoj jam vekiĝis la mondeca spirito, la 
regnestra kaj burĝa memkonscio, kio manifestiĝis ne nur en la 
tuta serio de potencaj fortikaĵoj kaj fieraj kasteloj, sed pli kaj 
pli markas per sia stampo ankaŭ la aspekton de l' mezepokaj 
urboj. Laŭ regnestra volo kreiĝas urboj retitaj per regulaj voj- 
linioj, zonitaj per mur-gigantoj kaj turoj, kies plej grandskala 
ekzemplo estas Aigues Mortes proksime al Arles, fondita de 
Luizo IX (1240). Unu el la plej karakterizaj kaj disvastiĝintaj 
kreaĵoj de l’ tiuepoka civila arkitekturo estas la fortikigita kas- 
telo. En la germaniaj Rejn-regionaj kasteloj nin frapas la 
turanta movriĉo tumultanta kvazaŭ rok-sur-roke (Eltz, 13—16. 
centjaroj); en la prusiaj ni trovas rigidan, streĉitan, malvarman 
seriozon (Marienburg; 1361—1382), dum la francaj kasteloj, 
malgraŭ sia mult-tura riĉo, atestas pri pli grandaj struktur- 
klareco, unueco kaj serena eleganteco. Ankaŭ de l' spita enfer- 
miĝemo de l italiaj fortikaĵoj (Castel del Monte kaj Castello 
Corte en Mantova) ilin dividas tutaj mondoj. La gotikan fran- 
can kasteltipon, kiu efikis ankaŭ al la renesancaj tempoj, fon- 
Шз Karlo V. per sia Louvre, konstruita sur la bordo de la Sej- 
no; ĝian bildon konservis por ni paĝo en la preĝlibro de princo 

Berry. Pierrefonds, konstruita еп la 15. jarcento, sekvas tiun 
ĉi modelon. 

Pri la memkonscio de l' riĉiĝinta urba burĝaro paroleme 
atestas la urbpordegoj kaj urbodomoj. La flandriaj urbodom- 
oj estas graciaj, facile elegantaj (Bruges, 14. jarcento), aŭ 
pompe riĉaj (Louvain, 15. jarcento), dum la germanaj urbo- 
domoj puŝiĝas alten ŝtupe, kvazaŭ kun spita memfido (Müns- 
ter, 1355); kaj en sia plej grandskala kaj originala formo 
(Lübeck kaj Braunschweig, 1415. jarcentoj) per siaj elku- 
butanta arkadvico kaj rektangule fleksitaj du aloj ili kvazaŭ 
ĉirkaŭbrakas la tutan placon kaj devigas la ĉirkaŭan urbopar- 
ton konformiĝi al ili (133. bildo). La urba palacarkitekturo, 
post la pli simpla iniciato donita per la domo de Jacques Coeur 
en Bourges, plej riĉe ekfloris en la Juĝopalaco de Rouen, kies 
tegmento estas puntigita per etaj turoj (1482.). 

La italaj urbodomoj (Palazzo Communale de Siena, kon- 
struita еп 1298— 1305; Palazzo Vecchio de Firenze, ekkonstru- 
ita de Arnolfo di Cambio en 1298), kun sia turkronita amas- 
efekto, kiu en la Palazzo Vecchio de Firenze estas pliintensigita 
preskaŭ ĝis timigeco, rigidas alten kiel fieraj simboloj pri la 
memkonscio kaj forto de l urba burĝaro (134. bildo). Dum la 
mmursurfaco de l’ toskaniaj kaj lombardiaj palacoj estas fer- 
mita, la venecia arkitekturo inklinis dekomence je struktura 
dissolviteco kaj je Г dismembrado de l fronto. La plej brila 
memoraĵo de ĝia gotika palac-arkitekturo estas la Cd Doro, 
konstruita de Giovanni kaj Bartolommeo Buon (1424—1437). 
La majstron de l' Doge-palaco (marflanka fronto: 1310— 
1340; placflanka fronto: 1422—1439) la speciala destino de l 
konstruaĵo devigis diverĝi de Г ordinara palac-tipo (135. bildo). 
Tre feliĉa ideo estis, ke la pezon kaj seriozon de l’ mursurfaco, 
kiu tro ŝarĝus sub si la duetaĝan, supre ludeme facilan arkad- 
vicon, la artisto mildigis per travibranta kolora marmor-modl- 
aĵo, 

La ĉiam pliintensiĝinta dissolvo de l mur-surfacoj el- 
premis el la katedraloj la monumentalan murpentradon. Pli- 
iĝis, male, la rolo de l' dekora skulpto, kies temo-sfero grave 
plivastiĝis sub la influo de Г enciklopedia spirito, speguliĝanta 
ankaŭ en la literaturo de l' epoko. La prezentado, ampleksante 


91 


la tuton de l' videbla mondo, pli kaj pli neglektante la simbol- 
ajn elementojn, abunde donante lokon ankaŭ al popolaj traj- 
toj kaj krudaj ŝercoj, pleniĝas dum la 14. jarcento per tiu se- 
rena mondeca spirito, kies vekiĝon kaj iom-post-ioman plifor- 
tiĝon ni povis observi ankaŭ en la arkitekturo. 


Skulptarto. 

Francujo, kiu direktis kaj difinis la sorlon del' tuta eŭropa 
arto, difinis kaj direktis la skulpton de l' gotika epoko eĉ pli 
forte senteble ol la arkitekturon. La animvivo kaj vivoformo de 
Г malfrumezepoka homo tie ricevis sian klasikan koncepton 
plastikan. Sur franca tero maturiĝas ĉiuj problemoj de l' go- 
tika skulpto, por fundamenti, sub la influo de nederlandaj ins- 
tigoj, tiun novan realismon, al kiu ni dankas la unuan liberan 
ekspiron de l’ novepoka eŭropano. 

La homo memdifinita unue sin anoncas timeme per la 
figuroj de Sankta Teodoro (136. bildo), kaj Sankta Georgo 
en la suda portalo de l' katedralo en Chartres (1220— 1240). 
Ilian statikon jam difinas ne arkitekturaj fortoj, sed ilia pro- 
pra volo: la koksoj kaj ŝultroj forŝoviĝas, la kapo svingiĝas el 
la fronta pozicio, la vesto ekhavas rilaton al la korpo, kaj ап- 
stataŭ dekora sistemeco ĝin plenigas organa esprimo. 

La unuan vekiĝon de l' senta vivo, serĉanta reciproke in- 
terrilaton, manifestiĝanta per timemaj, solene malrapidaj, tre- 
maj movoj, ni povas observi en la figuroj de Maria kaj Eliza- 
beta, ĉe l' norda transepto-pordego de l' katedralo en Chartres 
(unua kvarono de l' 13. jarcento). Pli intima iĝis la interrilato 
de l' figuroj sur la statuoj ĉe l' okcidenta pordo de l' katedralo 
en Amiens (Anĝela saluto; Maria kaj Elizabeta; unua kvarono 
de l' 13. jarcento) (137. bildo), kie la subliman andanton de l' 
тоуо) kaj gestoj efekte akompanas la falado kaj arkanta fluo 
de l' faldoj. Antaŭ la meza pordpilastro staras la figuro de 
Kristo, levanta sian dekstran manon por beno (Le beau Dieu); 
en ĝi la mezepoka dio-koncepto prezentiĝas en formo puriĝinta 
je plastika idealo (unua duono de l' 13. jarcento). La nere- 
alecon de l' malcerta, ankoraŭ ŝvebanta statiko kaj de l’ severe 
fronta starigo la artisto mildigis per la vastfalda, aera vesto, 
kies falado spegulas korpan vivon. 

La plej maturajn kaj noblajn ĝermojn de l' arkitektura 
francgolika skulpto ni trovas en la okcidenta portalo de Г 
Reims-a katedralo (mezo de Г 13. jarcento), kie la realeco de l' 
figuroj multe pliiĝis kaj radikas en profunda poezia sento. La 
figuro de reĝino Saba svnigiĝas alten inter apertiĝintaj man- 
telbaskoj kaj sur ĝi la religia pieco havas tute specialan indi- 
viduan aromon. Kontraŭflanke, la figuron de Salomono, korpe 
kaj anime pezan, kovritan de peza mantelo, trafluas forto kaj 
digno. La transspiritiginta vivdealo de l' mezepoko ĉi tie, apenaŭ 
rimarkeble, jam transiras al la korpa viv-idealo de l' antikva 
mondo. La solida gravito de l' figuro Salomona kaj la monu- 
mentala vivreal-plena impeto en ĝia mantel-ĵetiĝo klare montras 
la instruitecon laŭ antikvaj modeloj. 

La nova spirito sentiĝas ankaŭ sur la timpanonreliefoj 
(Amiens, okcid. pordo: Lasta Jugo; Reims, Sixtus-pordo: Sce- 
noj el la vivo de sanktuloj; unua duono de la 13. jarcento). 
El la dua duono de l' 13. jarcento, la plej belajn ekzemplojn 
pri l' tiama reliefstilo ni havas en la arke kadritaj reliefoj sur 
la suda portalo de l' Notre Dame de Parizo (138. bildo). La 
grandlinia, ekvilibrita belo de Г kompozicioj, la abundo de 
freŝaj natur-observoj de ili entenataj, efektas kvazaŭ profetpova 
promeso pri l' arto de Andrea Pisano. 

La plej sublimiĝintan ekzemplon de l’ gotika Madon-idealo 
montras al ni la Vierge Dorĉe de Amiens (139. bildo), sur 
kiu la feliĉrideta konscio de patrineco pariĝas kun dia majesto. 
La klino del kapo, de la gracia teno de l' mano, la faldoj 
arkantaj de l' dekstra piedo al la infano sidanta sur la mal- 
dekstra mano, ĉiuj ĉi estas faktoroj en la fermiteco kaj intima 
ĉarmo de l' plastika bild-efekto. La statuo pretiĝis ĉirkaŭ 1288. 

La sama riĉiĝo per viveca naturobservo montriĝas sur la 
figuroj, kiuj kadras la fenestro-rozojn de l' suda transepto en 
la katedralo de Reims (dua duono de l 13. jarcento). La 
artisto donis kvazaŭ plenan ekzemplaron pri la mov-enhavo de 
l sidanta figuro. 

La artista fantazio kompreneble baldaŭ malkovris inter la 
fenomenoj de l’ reala vivo ankaŭ la valoron de l individua 
formo-komplekso. La grandiozan serion de l' francaj portret- 

statuoj gotikaj komencas la statuo de Luizo IX. en la Reims-a 
katedralo (dua kvarono de 17 13. centjaro). La kapo klinita sub 
la ŝarĝo de Г krono kaj la lace nobela mieno spegulas fra- 
pantan seriozan enprofundiĝon kaj kvazaŭ transspiritiĝintan 
mediton. La deteniĝema simplo de l' formoj purigas la indivi- 
duon idealo, donante al ĝi kvazaŭ universalan validecon. Male; 
sur la statuo de Karlo V. kaj Johana de Bourbon (140. bildo), 
kiuj pretiĝis ê. 1370, ni sentas la pliiĝon de l' ter-proksimeco, 
ne nur en la epok-fidela vestaro sed ankaŭ еп la serena mem 
konscio de Г reĝa animo, kiu nestas sur la vizaĝoj riĉaj de 
individuaj trajtoj. 

La plej granda artist-individuo de l' epoko estis la neder- 
landdevena Claus Sluter (1/406), kreinta en la Dijon-a kortego 
de Filipo la Sentima siajn senmortajn verkojn: la plastik-orna- 
mon de Г Dijona Karthaŭsa monaĥejo Champmol, la puton de 
Moseo, la tombmonumenton de l geprincoj. Ĉi lastan finis lia 
nevo, Claus van der Werve. La reforman spiriton de Claus 
Sluter kaj ĝian intensan terproksimecon montras jam la tem- 
elekto por la skulpt-ornamo de Г monahejpordo. Duflanke de 
l meze situanta Madono, sur la pord-aloj genuas la figuroj 
de Г geprincoj, akompanataj de siaj gardsanktuloj (Johano- 
Baptisto kaj Sankta Katarina); tio estis ĝis tiam senekzempla 
en la religia skulpto. Pli pezaj kaj masivaj estas la proporcioj 
de l' figuroj sur la puto de Moseo (141. bildo). La minaca 
praforto de Moseo, subpremite per la vaste fluanta vesto, efektas 
per sia monumentala trankvilo, dum la ceteraj profetoj brulas 
de kruda pasieco. Ne tipojn ni vidas, sed profet-individuojn 
kreitajn per profunde sondanta karakteriza povo. 

La sama pasio kaj certo de karakterizo gvidis majstron 
Sluter ankaŭ en la skulpto de l’ funebrantaj monaĥoj ĉirkaŭ- 
antaj la sarkofagon de Filipo la Sentima kaj de lia edzino. Vere 
mirinda estas tiu monaĥ-figuro sur la tombmonumento de prin- 
co Berry, kiu kovras la vizaĝon per sia mantelo; la peza ŝtofo 
de l' mantelo falegas kvazaŭ kaskado de doloro. Ĉi tiu figuro 
nobliĝis kvazaŭ en la simbolon de Г malĝojo. 

Tute alian tonon sonigas la tombmonumentoj de Scaliger 
el Verona, el kiuj alte elstaras la monumento de Cangrande 
della Scala (1311—1327). La monumenton super la sarkofago 

kronas la rajdanta figuro de l' mortinto, kies supereme certa 
korp-teniĝo kaj preskaŭ provoke ridetanta vizaĝo esprimas 
triumfan konscion de individueco (142. bildo). La tombmonur 
mento, elŝirita el religiaj kadroj, sin metis tiamaniere en la 
servon de individua famo kaj gloro. 

Sur la skulpi-ornamoj de l' germaniaj gotikaj katedraloj 
ĝisfine senteblas la franca influo. Sed tiu senlima delikateco 
de l' senta vivo kaj tiu sorĉe poezia nuancigo de l' esprimo, kiu 
igas nin admiri la francajn postrestaĵojn, tie troviĝas nur es- 
cepte. Tiaj estas tiuj frapante belaj virinfiguroj sur la fasado 
de l' Strassburga katedralo, en kiuj la reĝa memkonscio de I’ 
fierteniĝa, triumfa Eklezio staras kontraŭ la malĝoja hontemo 
de Г venkita Sinagogo, kliniĝinta kvazaŭ rompita flortrunko. 
Generale la figuroj de l' germana gotika skulpto estas pli ter- 
proksimaj per sia pli peza staturo, pli dura spirito, kaj per la 
krudeco de l' karakterizo inklina al troigoj (kp. la grupon de 
Stultaj Virgulinoj en la portalo de l' Strassburga kaj Magde- 
burga katedraloj; fino de Г 13. jarcento). 

Tio klarigas, ke la plej gravajn kreaĵojn de la germana 
gotika skulpto ni trovas en la kampo de Г portret-skulpto. Por 
ekzemploj sufiĉu la tombmonumento de Friedrich Hohenlohe 
en la Bamberga katedralo el la mezo de l' 14. jarcento (mir- 
inde sindona, sobra natur-observo) kaj la figuroj de Karlo IV. 
kaj edzino еп la preĝejo St. Marien de Mühlhausen, el la tria 
kvarono de l 14. jarcento (iluziisme aŭdaca, pentre kaj space 
realeca figurado, prezentanta la gereĝojn en la momento, kiam 
ili, kliniĝinte el balkono, akceptas kun favorema digno Ја 
ovacion de Г popolo). Tien ĉi apartenas ankaŭ la grandioza 
portret-serio de l Praga katedralo el la laborejo de Petro 
Parler (per tiuj portretoj Karlo IV. starigis monumentojn por 
ĉiuj, kiuj kunlaboris en la kreo de lia fiera vivo-verko). 

En Germanio la 14. kaj 15. jarcentoj estas la flortempo 
de l' kolorpompaj, skulpte kaj pentre ornamitaj, grandiozaj 
flugilaj altaroj, sur kiuj la arkitektura kadro kaj la figuroj 
fandiĝas en admirindan unuecon. (Kp. la altarojn en Rothen- 
burg, de Tilman Riemenschneider; en Krakovo, de Veit Stoss: 
en Si. Wolgang, de Michael Pacher; fino de l' 15. jarcento.) 

La gotika pentrarto, iom post jom tute elpremita el la 

preĝejoj, sin metis еп la servon de teraj potencoj kaj pli kaj 
pli profunde boris siajn radikojn en la grundon de l' realeca 
vivo. La murojn de l' princaj palacoj kaj kasteloj popolumis 
bildoj pri kavaliraj turniroj, ĉaso- kaj danco-scenoj (vd. precipe 
la murpentraĵojn de l' fortikaĵo Runkelstein apud Bozen). Vek- 
iĝadon de l' realeca spirito signas, ke la portreto pli kaj pli 
konkeras por si lokon. La kalkul-libroj de Ypern jam en 1323 
kaj 1342 raportas pri portretoj. Kaj la kronikisto de Limburg, 
en 1380, glorante mencias majstron Vilhelmo el Köln, kies 
ĉefa merito estis antaŭ la samtempuloj, ke li kapablis figuri 
homojn kun granda vivo-fideleco (want he malte einen iglichen 
menschen von aller gestalt, als hette er gelebet). Pri l' sobra, 
sindona aferamo kaj intensa natur-observo de l' malfrua gotiko 
bonege atestas la portreto de iu princo Valois (Louvre, Parizo) 
kaj la frapante viv-reala, plena portreto de Johano la Sentima 
en la Amsterdama Muzeo (unua deko de Г 15. jarcento). Oni 
malkovris ne nur la individuecon de la homo, sed ankaŭ tiun 
de la pejzaĝo, kies plej mirinda ekzemplo estas la preĝlibroj 
faritaj por princo Berry kaj Nederlanda Vilhelmo IV. (unua 
kaj dua duono de l’ 15. jarcento; la unua nun troviĝas en 
Musée Condé de Chantilly, la dua en Torino pereis de brulo 
en 1004). En ĉi tiuj preĝlibroj la komencan kalendaran parton 
ornamas miniaturoj pri la monatoj, etaj majstroverkoj, kiuj 
la laŭsezone ŝanĝiĝantajn belaĵojn de l' franca pejzaĝo kaj la 
homon en ĝi laborantan projekcias antaŭ nin pere de mirinde 
freŝaj observoj. En ik provas la flugilojn jam tiu intima natur- 
observo atentanta pri біп eta detalo, kies inklino ĉiam difereno- 
igis la nordulon de la sudulo (ni pensu nur pri la Grosses 
Rasenstück de Dürer). Ĉi tiuj majstroj observis kun plej detala 
zorgemo ne nur la plastikon de l' printempa kaj vintra pejzaĝo 
kaj la homon en ili moviĝantan — eĉ la postsignoj de l' sem- 
anto kaj la nigra radspuro en la neĝo ne evitis ilian atenton — 
sed ili povis prezenti eĉ la efektvalorojn de l' atmosfero kaj 
lumigo (143. bildo). La preĝlibron de princo Berry ilustris 
fratoj Limburg; ilia arto estas kompreniga antaŭaĵo al la 
epokfara kreado de Van Eyck kaj estas profeta promeso pri 
tiu poezia realeca natur-observo, kiu ricevis poste monumentalan 
formon en la pejzaĝbildoj de Pieter Brueghel. 

131. bildo. 


KATEDRALO DE ORVIETO. En la pompa efekto grave rolas brila 
kolorvibro de l'murkovraj mozaikoj. V. p. 89. 


132. bildo. 


SAN PETRONIO, BOLOGNA. Male al la bola patoso de francaj kated- 
raloj, ĉi tie regas spirito de trarigardebla klaro kaj modereco. 
Vd. p. 89. 


mua FOYE: 


133. bildo. 


URBODOMO DE LUBECK. Pitoreske vigla, tamen monumentala. 
Vi. ps О 


134. bildo. 


PALAZZO VECCHIO, FIRENZE. Potenca, fortikajsimila palaco, sur 
kiu la unuflanke lokita turo havas la gvidrolon. Vd. p. 91. 

bildo. 


DOGE-PALACO DE VENEZIA. Krom la ogivapliko, nenio komuna 
kun la gotiko ; mankas la alsupra grada dissolviĝo kaj suprenstrebo. 
Nur la du malsupre aj etaĝoj estas dissolvitaj ; super ili streĉiĝas 
vasta mur-surfaco, kies pezo impresus angorige, se ĝi ne estus 
mildigita per drapirsimila kolora modlaĵo. V. p. 91. 

136. bildo. 


SANKTA TEODORO. Suda portalo de l'katedralo de Chartres. Male 
al la figuroj de l'okeidenta pordo, en ĉi tiu portalo la figuroj 
ekhavas timeme jam pli memstaran vivon. Sankta Teodoro, kun 
sia deteniĝema pudoro kaj pieca trankvilo, estas vere la plastika 
idealbildo de l'mezepoka kristana heroo. V. p. 92. 

137. bildo. 


RENKONTIĜO DE MARIA KAJ ELIZABETA. Katedralo de Amiens. 
La stilo liberigadas sin de la ligiteco ; ĝia formdisciplino kaj timemo 
bonege sentigas la piecan korpremiĝon de l'du figuroj. Vd. p. 92. 

138. bildo. 


LASTA Juĝo. NOTRE DAME DE PARIZO. Struktura ekvilibriteco, 
nobleco kaj modereco de esprimo. Kp. al la ekscitita formlingvo 
de l'Autun-a timpanono (118. bildo). Vd. p. 93. 

139. bildo. 


Марохо (LA VIERGE DORÉE). Katedralo de Amiens. Priskr. vd. 
p. 93. 


140. bildo. 


KARLO V. KAJ JOHANNA DE BOURBON. Louvre, Parizo. Priskr. vd. 
p. 94. 

141. bildo. 
L4 Ргто ре MosEo. Champmoll apud 


Dijon, 


vd. p. 94. 


Priskr. 

CLAUS SUTER: 

142. bildo. 
TOMBMONUMENTO DE CANGRANDE, Verona. Mondeca koncepto 
kaj freŝa naturobservo signas la vesperkrepuskon de l'mezepoka 
arto. Vd. p. 95. 

143. bildo. 


FEBRUARO. KALENDARA BILDO el la preĝlibro de princo Berry ; 
Chantilly, Musée Condée. Priskr. vd. p. 96. 

istoja, 5. Andrea. Priskr. vd. p. 


ja; Р. 


MURDO DE L'BETLEHEMAJ INFANOJ. Reliefo 
el la predikkatedro de Pistoj 


GIOVANNI PISANO : 


0 


П 


145. bildo. 


GIOVANNI PISANO : SIBILOJ el la anguloj de l’ predikkatedro en 
Pisa. Berlin, Kaiser-Friedrich-Museum. Priskr. vd. p. 98 kaj 99. 

146. bildo. 
REVIVIĜO DE LAZARO. Fresko. Arena-kapelo, 


Padova. 


112 


e 
e 
= 
= 
o 
> 
HL 
-4 
7. 
i 
а 


GIOTTO : 


La arto de l' itala »trecento.« 
Vasari, en la Enkonduko de siaj Artist-biografioj, kal- 
kulas la renaskiĝon de l’ arto (rinascita) ne de 1400, kiel la 
moderna arthistoria kronologio, sed de 1250. Kiel ajn surpriza 
ŝajnas unuavide ĉi tiu retroŝovo de l’ renesanca templimo, estas 
sendube, ke Vasari, en ĉi tiu vidpunkto, estis gvidata de ĝusta 
rekono. Li estas prava pri tio, ke la ekago de Giovanni Pisano 
kaj Giotto apertas novan epokon en la arthistorio: epokon, 
kiam la arta kreaĵo ĉesas esti teologia mondklarigo kaj iĝas 
proprarajta, memfermita estetika realaĵo. El ĉi tiu vidpunkto 
oni povas rajte aserti, ke per ilia ekago komenciĝas la principa 
fondo de l’ renesanca arto. 
Laü la difino de Zola, la arto estas »naturo rigardata tra 
Г temperamento de l' artisto«. Kiel ajn kontestebla estas ĉi tiu 
difino, tamen, aplikite al Pisano, ĝi donas valorajn klarigojn 
pri lia arto, Се li la arda temperamento, la ĉiopoveco de l' 
subjektivaj sentoj baris la vojon al la trankvila, objektiva natur- 
observo. Ĉi tiu nebridebla, tempesta subjektiveco igas lin profeto 
de l' nov-epoka suverena artist-individuo. Sian artistan agadon 
li komencis ĉe l' flanko de sia patro; la ĉefaj stacioj de lia 
kariero estas, krom liaj grandnombraj Madonstatuoj, la skulpt- 
fornamo de l' frontono sur la katedralo de Siena (antaŭ 1208), 
kaj la predikaj katedroj en Pistoja (1298—1301) kaj Pisa 
(1301—1311). Kontraŭe al la vaste epika reliefstilo de l’ 
mezepoko, la reliefoj de Pisano donas draman koncentrigon. 
Ne ekvilibritan kvieton, sed tempestan, kirliĝantan maltrank- 
vilon. La figuroj baraktas sub tempestaj sentoj, ilian vizaĝon 
taŭzas senindulge doloraj emocioj. La akcento, tamen, ne estas 
sur la unuopaj figuroj, sed sur la amas-afekcio, kiu traas la 
tutan surfacon, kirliĝas en amas-movo, kaj kontraŭ kiu vane 
luktus individua sento. Per бі tiuj timige -seriozaj amas-pasio 
kaj amas-doloro, kiuj kvazaŭ disstreĉas la kadrojn del reliefoj, 
Giovanni Pisano sciis plivastigi la bibliajn scenojn kvazaŭ en la 
tragedion de l’ tuta homaro. (Kp. precipe la murdon de Г Bet- 
lehemaj infanoj (144. bildo) sur la katedro en Pistoja, kaj 
la Krucumon sur la katedro en Pisa). 
Sed la granda majstro povis ekparoligi kun tragika forto 
ne nur la amas-pasion, sed ankaŭ individuajn sentojn. Grandi- 

oze atestas tion la Sibiloj, kiujn li lokis en la volb-angulojn de 
l katedroj de Pistoja kaj Pisa. La tima maltrankvilo de la 
Sibiloj en Pistoja estas fleksita en zigzagajn liniojn, sed kiel 
animskua estas la inspirgraveda premita seriozo de l' Sibiloj en 
Pisa! La animstreĉon pliigas, ke la figuroj estas premitaj inter 
malvastajn kadrojn kaj la korp-amasoj, kun kontrapostaj mov- 
oj, ŝtupe baraktas malsupren, Ili koncipiĝis el sola granda sento: 
kaj ne el detalema natur-esploro. Ili estas kungeniaj antaŭaĵoj 
al la Sibiloj de Michelangelo. 

Dum Giovanni Pisano kreis kun nebridebla pasieco kaj 
elementa forto, Giotto (1266—1337) estas arkitektura disci- 
plinita genio, en kies animo pariĝis nobla modereco kaj simplo 
kun la inspira certeco vidi ĉion laŭ grando kaj esenco. Ĉi tiuj 
kapabloj igis lin unu el la plej grandaj pioniroj de l' monu» 
mentala stilo, Liaj samtempuloj admiris lin unuavice kiel pio- 
niron de naturalismo, Sed por ni, lia signifo estas alia: por ni 
gravas ne lia naturkonkero, sed lia bildkrea fantazio, per kiu la 
artkreaĵon, elmininte la hazardojn kaj arbitrojn regantajn en 
la naturo, li igis elinterne evoluigita, memstara, fermita orgak 
nismo. Ĉi tiu organismo havas siajn proprajn leĝojn; en ĝi la 
partoj laŭnecese interrilatas inter si kaj kun la tuto. Tiel estiĝas 
tiu interna ligiteco kaj laŭleĝeco, kiu donas al liaj murpentraĵoj 
la eternan validecon de neŝanĝebleco, Lian arton, kiu instinkte 
evitas ĉian troigon kaj detaligon, karakterizas vortavara grandi- 
ozeco, La scenejo ordinare estas malvasta; la figuroj, deseg- 
nitaj kun firma, klara plastiko, disvolviĝas en la bildantaŭo en 
reliefmanieraj tavoloj. Grava faktoro de l bildkonstruo estas 
ankaŭ la arkitektura aŭ pejzaĝa fono, kiu, malriĉe prezentita, 
efike akompanas la grupigon kaj aranĝon de l' figuroj. Ĉi tiu 
grandioza, muta adaptiĝo de Г pejzaĝ-kadro ne nur pliigas la 
struktur-certecon kaj laŭleĝecon de l' kompozicio, sed donas 
samtempe al la prezentita ago kaj sento kvazaŭ kosman nur 
ancon, Grava reformo de Giotto estas, ke li malkovris ree ne 
nur la plastikan, sed ankaŭ la etikan valoron de l' homa korpo, 
Ĉe li ĉiu novo, ĉiu gesto radikas en animo, en sento. En la 
movoj kaj gestoj li evitis ĉiun senbridecon kaj troigon, sed 
ĝuste tiu ĉi interna ordo-teno kaj modereco donas la pli superan 
karakteron al liaj figuroj puriĝintaj en tipojn. 

Junaĝe, evoluante ĉe la flanko de Giovanni Pisano, li 
partoprenis en la konstruado kaj skulpt-ornamado de l' Venecia 
Kampanilo, sed poste li dediĉis sian tutan vivon ekskluzive al 
pentro, La unuan stacion de lia artevoluo reprezentas la mur} 
pentraĵoj pri la vivo de Sankta Francisko, en la supra preĝeja 
de Assisi. Lia monumentala stilo, en sia plena, katenanta gran- 
diozeco, disvolviĝas poste en la fresko-serioj de la Arena-kapelo 
en Padova (ê. 1306) kaj de la Bardi-kaj Peruzzi-kapeloj de Г 
Sta Croce en Firenze (1317). 

Sur unu el la freskoj en Padova, li prezentas la reviviĝon 
de Lazaro (146. bildo). Ni vidas Kriston, akompanatan de. 
apostoloj; lia miraklofara, benanta gesto desegniĝas kun ĉiopova 
forto sur la senliman fonon de blua ĉielo. La alian flankon de 
Г bildo okupas la revivigita Lazaro kaj liaj apartenuloj, kies 
animtuŝiteco kaj miro manifestiĝas en timaj, admiraj gestoj, 
kaj kiujn la rokmuro de l' fono efike kuntenas inter si kaj 
apartigas de Kristo proksimiĝanta kun la supereco de dia 
majesto. Kvankam Kristo ne staras meze, tamen li estas la 
anima centro de J’ bildo: al li kondukas ĉiuj gestoj kaj kon“ 
turoj. Dekstre du servistoj okupiĝas pri la kovroŝtono de Г 
tombo: ili estas gravaj faktoroj en la strukturklareco de 1’ 
kompozicio, ĉar ili, tranĉante per siaj konturoj la korpon de 
Г ĉeffiguroj, evidentigas ilian pli profundan enspacan pozicion. 

La samaj artprincipoj regas sur la pentraĵo prezentanta 
la priploron de Kristo; tie sidantaj virinfiguroj, en aŭdaca 
deposta akcento, plenumas la rolon de repuŝilo. La spirita 
akcento de la bildo estas la korpo de Kristo, kiun virinoj lin 
priplorantaj ĉirkaŭplektas kvazaŭ funebraj melodioj. Sed ĉion 
superas la doloro de P Patrino, kiu rigardas la vizaĝon de sia 
mortinta filo kun malluma kaj frostrigida malespero. 

La plej maturaj ekzemploj pri la monumentala stilo de 
Giotto estas la freskoj en la Peruzzi-kapelo de l Sta Croce, 
kiuj prezentas la vivon de Sankta Johano. La bildo pri la 
revivigo de Drusiana memorigas pri la revivigo de Lazaro en 
Padova. Sed guste la parenceco de l’ temoj montras evidente la 
transformiĝon de la arta koncepto. La drama elemento tute 
mankas, ĝin anstataŭas silenta, pieca trankvilo. La figuroj estas 
pli pezaj laŭ korpo kaj animo, ili ne apartenas plu al la rompi- 

ĝema asketa lipo, sed estas durstaturaj, durvolaj, krudaj) 
agemaj. Tiel do Giotto fermis sian vivo-verkon per grandioza 
promeso pri la hom-idealo de 1 renesanco. 

Pri la popularigo de l stilo de Giotto zorgis, krom lia 
propra agado (Padova, Firenze, Roma, Neapolo) granda nom- 
bro da disĉiploj, En ilian arton sorbiĝis poste ankaŭ la instruoj 
de Г Siena skolo kaj ties inklino al lirika impeto kaj realeco 
(gvidaj majstroj: Duccio, Simone Martini, Lippo Memmi), sed 
la certeco de l' aperiga fantazio kaj la vortavara grandiozeco 
de l' prezentmaniero, kiuj distingis la verkojn de la granda 
majstro, dispecetigis kaj perdiĝis en la epigonoj. 

Plej pure vivas la tradicioj de la spirito de Giotto en 
la arto de Andrea Pisano (1270— 1348). Liaj ĉefverkoj estas 
la reliefoj sur la bronzpordo de l' Baptejo (1330—1336) kaj 
la reliefoj de Г Kampanilo en Firenze. Ili estas konstruitaj 
kun mirinda ekonomio: la konciza simplo kaj klaro de l' pre- 
zentmaniero pariĝas sur ili kun la noble deteniĝema sublimeco 
de Г koncepto, kaj la gotike gracia impeto de l' movoj kun 
la plej noblaj tradicioj de l' antikva formo-kulturo. 

VORTKLARIGOJ 


(az: Arkitektura Terminaro de Azorin; bo: Vortaro de Boirac; 
2: zamenhofa vorto.) 


akrotero (bo): skulptaĵo staranta 
sur frontono; 

amfiprostilo (az): konstruaĵo kun 
kolonaro ĉe I’ du kontraŭaj 
flankoj; 

arkivolto (bo): modiuro ĉirkaŭor- 
namanta arkon; 

atiko (az): malalta pilastra muro 
super la ĉefkornico, por montri 
la konstruaĵon pli alta; 

atrio (az): nekovrita kortosimila 
atendejo dominterne ĉe la го- 
manoj; 

ĉiro (bo): volvkrampo de kresk- 
aĵoj. 

diptero (az): konstruaĵo havanta 
ambaŭflanke duoblan kolonaron; 

dolmano (bo): militista jako; 

ekino (az): modluro en la supro 
de kolonfusto, kun parabola pro- 
filo; 

epistilo (“): greka nomo de arki- 
travo; 

ĥitono (z): greka vesto; 

kaneli (z): fari sulkon sur metalo, 
ŝtono, ligno; 

keramiko (bo): argilpotfara arto; 

kontraposto (7): pentra-skulpta ter- 
mino: tia movo de korpo, en 
kiu la korpopartoj (gambo kaj 
trunko aŭ kapo kaj trunko) di- 
rektiĝas kontraŭflanken; 

kvadrigo (z): kvarĉevala veturilo 
de P antikvuloj; 


metopo (az): ornamita plato inter 
po du triglifoj de la dor-orda 
friso; 

monumentala (“): monumente 
grandioza; 

muezino (bo): mohamedana preĝ- 
anoncisto; 

peplo (7%): greka virinvesto; 

periptero (az): konstruaĵo ĉirkaŭ- 
ata de kolonaro; 

prostilo (az): konstruaĵo antaŭata 
de kolonaro; 


steleo (bo): funebra monumento 
konsistanta el simpla ŝtono; 


tempro (7): pentro-tekniko uzan- 
ta, por igi pli daŭra la pentraj- 
on, farbojn miksitajn kun ovo- 
flavo, gluakvo, figlakto aŭ vak- 
50; 

terakoto (az): kuirita argilo; 

timpanono (az): panelo inter la 
modluroj de frontono; 

triforio (az): plejofte triarka ga- 
lerio ornamanta la ĉefmuron de 
la meza navo kaj konstruita sur 
arkaĵoj de 1а flanknavoj. 
Kelkfoje ĝi formas koridoron, 
precipe en la ogivstilaj preĝej- 
Oj; 

triglifo (az): ŝtonplato havanta tri 
vertikalajn kanelaĵojn, ofte uzata 
ĉe P dor-stila friso; 


voluto (bo): spiralaĵo; volutoj or- 
namas la jon-stilan kapitelon. 


Krom la supraj vortoj fakaj troviĝas en la libro 4 vortoj 
de Boirac, 2 de Grabowski, 2 de Christaller, 2 de Grosjean- 
Maupin, klarigitaj en la Parnasa Gvidlibro. Ĉiuj aliaj neofici- 
alaj vortoj estas registritaj en la Plena Vortaro de SAT. 

